ESTETICA. 
oa 


EDITURA EMINESCU 


t 


deplin pregătit pentru alegerea unor texte 
cu caracter filosofic din estetica românească. 
Calea aleasă a fost aceea, firească, de a in- 
clude în culegerea sa, alături de asemenea 
probe explicit generale şi generalizatoare, 
o seamă de alte texte a căror tematică, 
„problematică sau metodologie să aibă o înră- 
dăcinare şi o rezonanţă filosofice... Evantaiul 
interogaţiilor și al răspunsurilor s-a deschis, 
astfel, într-o articulare totuși coerentă, do- 


vadă ecourile consonante sau polemice, voite 


"sau involuntare, de la un text la altul, ri- 
mele şi îngemănările pe care o înaintare 
organică nici nu le poate eluda. Peisajul 
obținut este eterofon și armonizat, cu mă- 
sură și una, şi alta. 


ION. IANOSI 


Filosof prin formaţie, atent în același timp. 
la modificările artelor, Vasile Morar este pe. 


Ca 


Prefaţă 


Cel care va încerca odată să resistematizeze istoria esteticii 
române „de la origini pînă în prezent“, va trebui implicit să 
răspundă la cîteva întrebări generale. 


1. Care „origini“ ? 

Lien privința originilor, o accentuată ambiguitate stăruie, 
de fapt, asupra întregii estetici europene ; căci perioadele ante- 
rioare numirii respectivei discipline spirituale de către Baumgarten, 
la mijlocul secolului al 18-lea, se configurează în extrapolări retro- 
active și ca atare incerte ale unei de-abia găsite identități de sine. 
Numele nu este îndeobște gratuit, el apare la nevoie și concordant 
maturizărilor de substanță. Dezvăluindu-și estetica, Iluminismul 
european (englez, francez, german) dezvăluie efectiv Estetica : îi 
scoate în sens propriu vălul. Înseamnă că pînă atunci estetica 
fusese acoperită. Antichitatea, Evul Mediu, Renaşterea, Monarhia 
absolută (cu neoclasicismul secolului al 17-lea) aveau — acestea și 
erau — „estetici“ într-o indirectă accepțiune: una neautonomă. 
„Estetica“ fusese în toate acele epoci parte relativ nespecifică : a 
filosotiei, a teoretizării artelor (tratate de arhitectură, sculptură, 
pictură ; retorici, poetici, stilistici), a unor practici de artă (în sfera 
cuvîntului, cuvîntul fiind instrumentul apt să se scruteze pe sine, 
tentînd la propria-i generalizare). Oricum, „estetica“ implicată în 
alte materii și estetica aflată explicit în posesia obiectului și meto- 
dologiei proprii se păstrează întrucîtva distincte. Una este să lămu- 
rești conștiința de sine modernă a unei discipline, altceva — stările 
ei difuze anterioare, cînd propriu-zis încă nu este şi în acelaşi timp 
a şi început să fie în altceva. În ce altceva şi în cît altceva ? Isto- 

ricul va trebui să se decidă, la fiecare pas, în privința măsurii 
acestei alterități. 

1.2. Împărtășind aceste dificultăţi, istoricul esteticii româneşti 
Jare a se afla totodată într-o situație mai simplă. Aceasta întrucît 
ntirzierile istorice proprii popoarelor și naţiunilor Europei răsări- 
ene, comparativ cu ale dezvoltării specializate timpurii din Sudul 
i apoi din Vestul continentului, conferă tabloului contururi apa- 
ent omogene. În vremurile respective, prin aceste părți de lume 
-au fost cu putință un Platon și Aristotel, un Bacon, Descartes 
i Spinoza, nici un Sofocle şi Praxiteles, un Shakespeare și Michel- 
ingelo. (Între Capela Sixtină şi cea pe care, la Voroneţ, obişnuim 
-o numim tot astfel, diferența specifică se păstrează.) Pentru mo- 
nent, am putea crede că dispar măcar două dintre dilemele istori- 
ului esteticii sud- şi vest-europene (sau că se deplasează mai 
proape în timp) şi anume, aceea privitoare la „estetica“ veche 
— parte a unor mai mult sau mai puţin configurate și autonome 
isteme filosofice — şi aceea privind-o ca parte a unor mai mult 
au mai puţin profesionalizate („culte“) teorii şi practici de artă. 
Diviziunea muncii întârziind din motive îndeobște cunoscute, efec- 
ele ei disparate întîrzie și ele, inclusiv cele îndeobște anterioare 
esteticii“ şi în a căror matcă obișnuiește să se plămădească: 
ilosofia. şi arta. 

1.3. Ce rămîne ? Un vast teritoriu al nespecialului (al „mai- 
uţin-specialului“ decît chiar „nespecialul“ vest-european), cu atît 
nai derutant pentru specialitate şi specialist: ce să-şi atribuie 
etrospectiv sieşi din tot ceea ce coexistă şi se întrepătrunde multi- 
ecular, în nediferenţieri sau osmoze material-spirituale şi popular- 
ulte ?! Mai simplă într-o privinţă, alegerea se dovedește mai 
omplicată într-alta. Și chiar dacă am substitui „esteticii“ o „gîn- 
lire estetică“, un corp de „idei estetice“, sau elementele unei 
viziuni despre frumos“, mulțumindu-ne cu fragmentul teoretic și 
u practica vie a simțirii, în perspectiva unei ideale antologări, a 
inei biblioteci complete de texte alese, tot ne va fi dificil să deci- 
lem ce și cît să reținem din : a) creaţia populară, b) primele alcă- 
uiri cărturărești religioase şi umaniste, c) cugetarea epocii pre- 
noderne ? ! În privința creaţiei populare, situația ar fi similară 
u a oricărui alt popor, dacă în condiţiile noastre specifice nu ei 
-ar fi revenit secole de-a rîndul misiunea de a suplini, în principal, 
rustrarea de tot restul. Să-i acordăm, de aceea, o impvrtanţă gene- 
ică sporită comparativ cu ceea ce se află consemnat în cunoscute 
storii ale esteticii ? ; permițindu-ne un transfer liber de la „va- 
oarea estetică“ la „știința esteticii“, de la estetic la estetică?! Ar 
i o operație riscantă, care, prin prea multă generozitate, ar lărgi 

pină la indistinct graniţele domeniului — şi pentru trecut, dar şi 
pentru prezent. Dar oare, în raport cu „cărţile de înţelepciune“ ale 
începuturilor noastre, riscul n-ar fi întrucîtva similar ? Dosoftei și 
Neagoe Basarab, Miron Costin şi stolnicul Constantin Cantacuzino, 
nu doar bogaţi în valori estetice, dar și gîndind asupra lor și gene- 
ralizîndu-le ca niște esteticieni ? Desigur, opiniile despre frumos 
și despre artă devin din ce în ce mai distincte, mai circumscrise 
la Dimitrie Cantemir, mai lămurite şi lămuritoare la Samuil Micu. 
Desigur, succesivele valuri pregătitoare ale revoluţiei de la 1848 
sînt necesarmente purtătoare ale unor adeziuni estetice. Dar ce 
și cît să reținem din ele? Pentru a nu mai vorbi de practica 
artistică interferentă și paralelă a unor creatori din ce în ce mai 
lesne identificabili ca personalități și în identitatea de sine a operei 
lor : cît din valoarea lor estetică să transferăm în știința esteticii ? 

1.4. Ion Iliescu a încercat, în Geneza ideilor estetice în cultura 
românească (1972), să alcătuiască un model posibil al acestei autoh- 
tone preestetici estetice. De la „estetica bunului-simţ“, el a trecut 
la „estetica latentă“, „estetica implicată și cea a explicitărilork şi 
apoi la „estetica sistematică şi de doctrină“, Dar, vorbind din expli- 
cabilă precauţie de „conştiinţă estetică“, „atitudine estetică“, „im- 
plicaţii estetice“, „sensuri. estetice“, „cugetare estetică“, „idei este- 
tice“ — toate ca substitut sau etape pregătitoare ale esteticii 
propriu-zise — autorul rezolvă numai o parte a problemei. Căci 
mai dificilă rămîne distincţia, pe care am putea-o extinde și asupra 
domeniului în cauză, între ceea ce Hegel numise „filosofemă“ și 
„filosofie“ : între difuz și concentrat, spontan şi conștient, aproxi- 
mare şi știință. Estetica presupune conștiință de sine. În măsura în 
care ea există în vechile, de pildă, „filosofii ale artei“ sau „poetici“, 
acestea îşi pot pe drept revendica, retroactiv, apartenența la „este- 
tică“. Dar în măsura în care ea absentează ? Nu considerăm că 
actul — relativ tîrziu — de naștere al unei îndeletniciri îi ştirbeşte 
neapărat din valoare. Două secole sau două milenii sînt totodată 
mult sau puţin, depinde din ce perspectivă vor fi privite. De aceea 
n-ar trebui, poate, să perseverăm în a împinge prea departe „ori- 
ginile“ esteticii noastre, care, ca gîndire programatică şi conștientă 
de acest program al ei de generalizare filosofică și științifică, este 
firesc îndatorată secolelor al 19-lea şi al 20-lea. 


2. În ce fel ia naștere estetica românească propriu-zisă ? 

2.1. „Germania are esteticieni, Franța are critici.“ Să lăsăm 
la o parte tăisul partizan al opoziţiei operate de G. Călinescu, 
întrebîndu-ne doar de cînd are Germania esteticieni ? Din secolul 
al 18-lea, de bună seamă, dar mai ales din ultimul său deceniu și 

din primele două decenii ale următorului secol. La răscrucea a 
două veacuri prind ființă principalele alcătuiri ale esteticii ger- 
mane clasice, pietrele de temelie ale întregii estetici europene mo- 
derne, datorate unui Kant, Schiller, Schelling, Hegel, celor din 
urmă asociindu-li-se în timp, nu în spirit, şi contribuţiile unui 
Herbart ori Schopenhauer. Pe toţi aceștia i-au urmat, în directă 
filiaţie de idei, și tinerii esteticieni români. Că lui Radu Ionescu 
i-a fost mijlocit Hegel prin Franţa, sau că Simion Bărnuţiu a ajuns 
în contact cu o filosofie de factură kantiană prin intermediul lui 
Wilhelm Traugott Krug, nu face decît să nuanţeze evidenţa. În 
1933 Tudor Vianu solicita aprofundarea Influenței lui Hegel în 
cultura română asupra cîtorva personalităţi de primă mărime, mai 
ales din a doua jumătate o secolului trecut. Printre ele, cea mai 
importantă şi mai controversată este Titu Maiorescu, în legătură 
cu ale cărui concepţii estetice Vianu a argumentat în numeroase 
rînduri însemnătatea ecourilor hegeliene (Contribuţia românească 
în estetică, Ideile estetice ale lui Titu Maiorescu, Titu Maiorescu 
— estetician și critic literar, Noi izvoare ale esteticii lui Maiorescu). 
Problema a fost reactualizată de pe poziţii opuse de către Liviu 
Rusu, care, în textele volumului Scrieri despre Titu Maiorescu 
(1979), cu deosebire în Recapitulare sintetică a pretinsului raport 
dintre Maiorescu și Hegel, opiniază pentru influențe suferite de 
Maiorescu nu din partea lui Hegel, ci mai degrabă a lui Herbart, 
Feuerbach, Schopenhauer. Controversa rămîne deschisă noilor cer- 
cetări, ca şi studierea comparatistă de tipul celei recomandate de 
Vianu, pînă acum neonorată integral. 

2.2. Întemeierea esteticii române moderne, fapt profund ca- 
racteristic, este străjuită de către cele două date hotărîtoare ale în- 
temeierii statului modern român : Unirea Moldovei și a Ţării Româ- 
nești în 1859 şi proclamarea Independenţei de Stat a României în 
1877. Dependențele ar putea fi detaliate, înflorirea culturală fiind 
structural îndatorată înfloririi naţionale, pe care a şi impulsionat-o 
din răsputeri. Să ne mulțumim, aici, numai cu indicarea acestei 
determinări istorice, interacţiune probată altminteri de variate alte 
împliniri spirituale. Pentru a ne limita doar la cele înrudite cu a 
noastră, în acești ani apar fundamentale scrieri ale lui Nicolae 
Bălcescu, Alexandru Odobescu, Nicolae Filimon, Alexandru Papiu 
Ilarian, Aron Pumnul, Mihail Kogălniceanu, George Barițiu, Dimi- 
trie Bolintineanu, Bogdan Petriceicu Hasdeu, Timotei Cipariu, 
Vasile Alecsandri, Mihai Eminescu, Ion Creangă, Ioan Slavici, Ion 
Luca Caragiale, Vasile Conta ş.a., alături de şi uneori înăuntrul 
unor grupări literare ca „Junimea“ și reviste precum Convorbiri 

literare, sau de activitatea unor pictori, îndeosebi a lui Nicolae 
Grigorescu. 

f 2.3. Nu sînt lipsite de relevanță cîteva indicii cronologice, în 
masură să reliefeze aportul deceniilor al şaptelea şi al optulea în 
constituirea esteticii filosofice autohtone. Primul text de estetică 
românească este îndeobște socotit studiul lui Radu Ionescu, Prin- 
cipiile criticei, apărut în Revista română în 1861 şi consacrat com- 
pararii artei cu știința (eu filosofia), în conținut si ca manifestare 
Primul curs de estetică românească este tinut de Simion Bărnuţiu 
la Universitatea din Iaşi între anii 1858 si 1863. Fundamentarea 
unei „critici estetice“ îi incumbă lui Titu Maiorescu odată cu stu- 
diul O cercetare critică asupra poeziei române de la 1867 (după ce 
inițierile sale germane în domeniul esteticii se vădiseră încă a 
scrierea publicată la Berlin în 1861, sub titlul Einiges Philosophische 
in gemeinfasslicher Form — Considerații filosofice pe înțelesul fu 
turor — şi în comunicarea sa, din același an, despre Die alte fran- 
z sische Tragödie und die Wagnerische Musik — Vechea tragedie 
jranceză şi muzica lui Wagner). Studiul din 1867 rămîne funda- 
mental pentru concepțiile estetice maioresciene (cu el se deschide 
în 1874, primul volum din Critice). şi pentru adepții lor de mai 
tîrziu. Tot în 1867, V. A. Urechiă ține conferințele De clasicism 
romantism, realism şi Poezia în fata politicii. Ion Pop Florantin 
tipărește a Iaşi, în 1871, volumul Fundamente de filosofie. Estetica 
iar în 1874 cartea Estetica generală. Frumosul. Dar mai cu seamă 

GA Dimitrescu-Iaşi, prin prima teză de doctor 
străinătate pe temă de estetică, anume Der Schönheitsbegriff 
susținută şi publicată la Leipzig în 1877, devine un promotor al 
esteticii filosofice ; mai bine zis, ar fi putut deveni. dacă traducerea 
tezei de doctorat Conceptul frumuseţii nu ar fi întârziat atat de 
mult (v. volumul C. Dimitrescu-lași, Studii de estetică, 1974). 

24 „De la Radu Ionescu şi Simion Bărnuţiu la Ion Pop Flo- 
rantin şi C. Dimitrescu-laşi“ s-ar fi putut, așadar, intitula o posibilă 
istorie a temeiurilor esteticii românești cu caracter explicit și accen- 
tuat filosofic, manifestînd pe deasupra limpezi propensiuni către 
o sistematică de tip” universitar, academic. Practic s-a întîmplat 
ia ca Titu Maiorescu şi Constantin Dobrogeanu-Gherea, prin po- 
semica lor, să jaloneze dezvoltarea gîndirii estetice autohtone si să 
eclipseze, pentru o vreme, alte preocupări de estetică. Dobrogeanu- 
Gherea este nu numai primul estetician marxist român dar totodată 
primul estetician marxist european. Întiietatea ar fi putut fi” si si 
recunoscută, dar n-a fost multă vreme și întîrzie pînă astăzi în 
deplinătatea ei, şi anume din pricina întîrzierii traducerii textelor 
românești în limbi de circulaţie mondială. Fapt este că Gherea si 

Latargue sînt, cronologic, cei dintii care au analizat pa artă 
prin prisma materialismului istoric și au îndemnat la gener a izarea 
acestei inedite instrumentațţii și metodologii pentru o estetică ştiin- 
țifică — Gherea mai explicit şi mai apăsat decît Lafargue, de pildă, 
în Materialismul economic şi literatura, în 1895. Studiile de critică, 
istorie şi teorie literară ale lui Gherea, cu implicațiile lor de este- 
tică marxistă, acoperă precumpănitor un deceniu, răstimpul între 
1886 şi 1896; după care doar se vor înscrie, e drept că într-o arie 
europeană cu ecouri mai largi, contribuțiile lui Plehanov şi Te 
Mehring. Se remarcă lesne că prin Gherea ieşim din „prima moder- 
nitate“ a gîndirii estetice românești, dominată de Maiorescu, ay 
într-o „a doua modernitate“ a ei. Conflictul care la un ați rd ir 
a putut părea, şi prin punctele sale tangente chiar era, unu al 
concomitentelor, ni se dezvăluie sub un alt unghi, al succesiunilor ` 
Gherea este contemporan cu Maiorescu, dar reprezintă şi o altă 
etapă a gîndirii filosofice şi estetice. Se poate discuta dacă Maio- 
rescu a fost mai degrabă herbartian, hegelian, schopenhauerian. 
În orice caz, el descinde din spiritualismul german și, mijlocit, 
platonician, pe care îl emendează printr-un raționalism și „activism 
cultural“ (avant la lettre), preocupate nu atât de speculații meta- 
fizice, cît de instituiri, însănătoșiri şi edificări practice de poder nă 
cultură națională. Actul cultural cuprinzător îl favori: ază și Gherea, 
mai îndatorat însă pozitivismului francez și materialismului antro- 
pologic rus, în genere tendinţelor, devenite actuale, de corelare a 
filosofiei cu știința şi cu spiritul ştiinţific ; orientări care, de la 
mijlocul secolului trecut, își găsiseră cel mai de seamă exponent, 
în științele sociale și umane, în persoana lui Marx. Dacă în estetica 
europeană de ansamblu putem vorbi despre o mutație cazaci iți că 
de la „teza“ idealismului clasic german la „antiteza“ piata 
pozitivistă, materialistă ori psihologizantă engleză, franceză, risa 
şi chiar germană (să ne gîndim la un Spencer, Taine, Cernişevski, 
Fechner), privilegiul oarecum singular al cugetării estetice roma- 
neşti constă în capacitatea de a fi condensat „teza“ și „antiteza 

intr-o unică şi esențială confruntare, sau, pentru a accentua lucru- 
rile pînă la ultima lor consecință : în esențiala confruntare a „este- 
icii românești. Adică, într-un sens relativ invers, comparativ cu 
cele constatate : acum și aici succesiunea este aceea care se reordo- 
nează într-o cvasi-concomitență, într-o fundamentală „alternativă 
are va obseda destinele esteticii românești pînă tîrziu, de fapt 
pînă în zilele noastre. După ce o bună bucată de timp s-a pendu at 
intre Maiorescu şi Gherea, s-a optat între ei și s-a forțat o opțiune 
categorică, ulterior s-au descoperit complementarităţi, simbioze, 

șanse de sintetizare, precum între laturile aceluiași întreg (posibi-- 


litatea „sintezei“ !). În prezent, precumpăneşte efortul din urmă, 
încercarea de a aprofunda, fără admonestări, adevărul fiecăruia, 
chiar dacă limitat şi reciproc ajutător. Fapt este că Maiorescu și 
Gherea au fost pentru propriii lor urmași, dar sînt şi pentru noi, 
Principalii întemeietori. 

2.9. Dar în estetică, în primul rînd şi mai cu seamă, ori în 
critică ? Dacă am eluda întrebarea, am da dovadă de lașşitate, fie 
și patronată de un mare, poate prea mare, atașament față de 
estetică. Nu ea este însă hotăritoare, ci ansamblul spiritualității. Or, 
în cadrul cultural general românesc, distribuirile specifice au con- 
tinuat să fie favorabile mai degrabă altor valori decît celor strict 
Și sistematizat teoretice. În prim-plan a continuat să nu se situeze 
„estetica propriu-zisă“, pentru a relua aceeași labilă formulă ; de 
neocolit, cu aceste sau cu alte cuvinte, într-o radiografiere cît de 
cît corectă a stărilor de fapt dominatoare. Din motive de istorie și 
sociologie reală, în avanscena spiritualităţii românești s-a instalat 
literatura ; și, ca un reflex al ei, critica literară. Situaţia nu e singu- 
lară în această parte de lume: literatura şi, adiacent, critica lite- 
rară ajung să cumuleze aici o serie de funcţii pe care în alte părți 
și le asumă distinct alte forme ale unei gîndiri specializate. Lite- 
ratura şi critica literară devin purtătoarele unei încărcături deose- 
bite, ele „totalizează“ şi, respectiv, își păstrează şi o serie de virtuți 
„sincretice“. Acest rol cumulativ priveşte direct estetica, mai puţin 
prezentă sub forme explicite și cu pretenții exhaustive, ca disci- 
plină filosofică predată în universități şi concentrată în tratate 
academice. Încep și acestea să se configureze, prin Estetica lui 
Simion Bărnuţiu sau Conceptul de frumos al lui C. Dimitrescu-laşi. 
Chiar și Ioan Slavici ţine un curs de estetică în 1883—1884 la 
azilul „Elena Doamnă“ din București, publicat în Educatorul. sur- 
prinzător de profesional în ambele sale capitole, Fondul estetic şi 
Forma estetică, mai ales în cel de al doilea (întrerupt aproape de 
încheiere) ; o viziune psihologică asupra esteticii, lipsită de ecouri 
și reverberări de specialitate. Problema reală nu este atît scăzuta 
la început și apoi crescînda originalitate a unor atare întreprinderi, 
comparativ cu ilustre modele ; cît, mai ales, slaba lor audienţă în 
epocă, epocă mai puţin preocupată de sistematizări docte în estetica 
filosofică decît în intervenții critice de imediată acuitate. Nu e în 
cauză numai talentul publicistic superior al lui Titu Maiorescu 
(care în acest plan îl şi admonestează pe Simion Bărnuţiu în 
prefața ediţiei Criticelor de la 1874, în rînd cu toți cei ce „tot sunt 
ceva, sunt un semn de viață și sunt mai bine decit nimic“); e 
vorba, mai cu seamă, de motivele profunde pentru care națiunea 
şi cultura ei avuseseră nevoie de talente ca al lui. Personalitatea 

răspunde unei necesităţi, pe care o și activizează, o ascute, O în- 
făptuieşte. Un principal instrument al dezvoltării de sine naționale 
a devenit, se vede că a trebuit să devină, literatura. Literatura a 
fost chemată să defrişeze calea dezvoltării ; dar și calea dezvoltării 
literaturii cineva era chemat s-o defrișeze. De aici imperativul 
criticii active, viguroase, consubstanțiale obiectului ei. Nici un filo- 
sof român nu îi este comparabil lui Eminescu, propoziție pe care 
obişnuim s-o reformulăm (în parte îndreptăţit, în parte abuziv), 
numindu-l pe Eminescu filosoful român cel mai de seamă. Jude- 
cînd după fragmentele eminesciene consacrate esteticii, de pildă, 
după acel fragment cu adevărat vizionar asupra frumosului și fru- 
museţii, în care, pe urmele lui Schiller, pledează pentru „Sufletul 
frumos“, iar apoi pentru „o estetică a vieții“, mai că am fi tentaţ; 
să spunem acelaşi lucru despre esteticianul Eminescu. ! 

2.6. Oricum, neîndoielnic rămîne faptul că nici un estetician 


de profesie, „de catedră“ nu se situează — atunci și încă multă 
vreme — la nivelul maiorescian de comprehensiune ; ca atare, 


Maiorescu ni se înfăţişează pe drept ca prim clasic al esteticii 
românesti. Iată o concluzie îndreptățită în covîrşitoare măsura 


— dar oare nu și abuzivă întrucîtva, în sens „anexionist“ ? Stricto 


sensu, Maiorescu este doar critic şi nu estetician, el promovează o 
critică estetică, în care adjectivul îi este subordonat substantivu- 


lui. Paradoxul este că problema „esteticii implicate“ nu dispare de 
tot în epoca specializărilor moderne. O astfel de estetică, originală, 


dar implicată în relativ altceva, de înalt nivel, dar funcțional (nu 
de tot „liber“) produc şi Maiorescu şi Gherea, precum apoi mulți 
dintre iluștrii lor urmași. Forţind autocritica profesiei, vom putea 
spune că „estetica implicată“ se dovedește adeseori mai pertinentă 


decît „estetica explicită“, „sistematică și de doctrină“ (precum, 
„filosofia implicată“). De aici una dintre dificultăţile obiec- 


alteori 
CUCU 1, 
tive ale alcătuirii compendiilor, antologiilor, culegerilor de texte 
reprezentative din estetica românească, neîndoielnic reprezentative, 
dar în ale căror totalizări esteticul și estetica rămîn de regulă doar 


coeficient, componentă, parte. Şi de aici nevoia de a acorda cir- 


cumstanţe atenuante de natură istorică, în măsură să atenueze și 


să explice partizanatul lui Călinescu în observaţia citată, dar care: 


debutează violent : „Naţiile care cultivă Estetica sînt și acelea mai 
lipsite de simţ artistic. Germania are esteticieni, Franţa are critici.“ 


3. Cum se împlinește estetica românească în secolul al 20-lea ? 
3.1. Moștenirea ultimelor decenii ale veacului trecut, demnă 
de a fi atent cumpănită și înnoită, ar putea fi decelată în a) gîndi-- 

rea estetică proprie activității de critici literari a lui Maiorescu, 
Gherea şi alții ; b) ideile estetice vehiculate în publicistica lor de 
către clasicii literaturii înseși, un Eminescu, Caragiale, Odobescu, 
Slavici (şi în afara amintitei Estetici) ; c) tentativele de resistemati- 
zare filosofică a esteticii, în genul lui Icn Pop Florantin sau 
C. Dimitrescu-lași. Cele trei fronturi principale de înaintare nu au 
fost nici înainte întotdeauna demarcate, cu trecerea timpului însă, 
se accentuează tot mai mult amestecul, interferența, transferul. Cu 
ele și în ciuda lor, împărţirea e posibilă, relativ utilă, deoarece 
extrage din şi introduce în starea de fapt caleidoscopică, derutantă 
ca atare, o convenţională ordine. 

3.2. Dar în privința unor curente, școli, grupări, orientări de 
ansamblu, cîtă ordonare suplimentară ne este permisă ? „Junimea“ 
şi „Contemporanul“ au reprezentat și ele, totodată, mai mult şi 
mai puţin decît autorii ce li se atașaseră ; săminătorismul, popora- 
nismul, simbolismul, gîndirismul, avangardismul și alte asemenea 
„matrice“ stilistice, tipologice, ideologice manifestă o și mai accen- 


tuată labilitate, pînă la paradoxul — consemnat în cazul cîte 
uneia — de a nu li se putea atribui decît scriitori de mîna a doua. 


Cei mai de seamă creatori „scapă“ din strînsoare, mulţumindu-se 
cu propriul lor chip. Caracteristica vădită a noii perioade este pri- 
matul personalităţii. „Individualitatea“ surclasează din ce în ce 
„grupul“ din care pare că ar face parte. Se stabilesc joncţiuni din 
ce în ce mai directe între individual (individ) și general (generali- 
zările sale), peste capul particularului (grupării). Simplu spus, fie- 
care personalitate își afirmă gîndirea sa ireductibilă, sistemul său 
personal. Dacă la începutul secolului Ibrăileanu mai putea fi, întru- 
cîtva, identificat cu Viața românească, operaţiile reducţioniste de 
aceeaşi factură devin ulterior din ce în ce mai dificile și mai apro- 
ximative (exceptind, bineînţeles, cîte o publicaţie de autor). În 
principal și principial, Lovinescu, Călinescu, Blaga își sînt lor înșşile 
îndatoraţi, chiar în cazul unor construcţii ţinînd de o arie maiores- 
ciană, croceană sau expresionistă a descendenţei. Desigur, istoricul 
literar, obligat metodologic să sesizeze cu deosebire „particularul“, 
„Particularele“, va urmări și asemenea succesiuni, ca de pildă de 
la o generaţie maioresciană la o alta postmaioresciană, gest prefi- 
gurat de Lovinescu, în calitatea sa de istoric literar și al ideilor 
literare, în T. Maiorescu şi contemporanii lui. Pe parcursul acestor 
operații, ar putea să apară însă pericolul, latent ori vădit, de jert- 
fire a „cazului“ pe altarul „șirului“, de a postula din însuşi „cazul“ 
considerat de temelie (care după Maiorescu va fi Lovinescu însuși, 
ori Călinescu) un autentic pat procustian, în care să încapă neapă- 
rat întregul „șir“ avut în vedere. Realitatea e şi aceasta, dar mai 

cu seamă alta, anume existenţa în sine și pentru noi distinctă a 
fiecărei personalități și opere de excepţie. Se înmulțesc excepţiile ; 
motiv insuficient pentru a încropi în grabă, prea în grabă, „mul- 
timi“. Dacă „individualul“, „particularul“ și „generalul“ reprezintă 
o triadă, atunci, în cadrul ei, laturilor li se atașează, succesiv: 
criticul, istoricul (literaturii şi al fiecărei arte) şi esteticianul. Ar 
putea fi un semn al epocii contemporane și atracţia pe care este- 
ticianul o resimte, de pe teritoriul său propriu, pentru modul criti- 
cului de a privi individualitatea predecesorului în întreaga ei 
autenticitate, inclusiv sintetizatoare : şi esteticianul, ca şi criticul, 
îl va prefera pe Lovinescu lovinescianismului, pe Călinescu călines- 
cianismului — acest demers numai în aparență mai modest ! 

3.3. Un loc de frunte printre promotorii gîndirii estetice in- 
terbelice, viaţa continua să-l asigure, deci, criticilor, celor care, 
implicit sau în subsidiar, mai erau desigur şi istorici ai literaturii. 
Exemplul „criticii estetice“, interferat cu al „criticii ştiinţifice“, 
exemplul lui Maiorescu şi al lui Gherea, se prelungea în cele mai 
multe ca număr și dintre cele mai pertinente ca substanţă rearticu- 
lări ale cugetării estetice. Ibrăileanu, Lovinescu, Călinescu, Zari- 
fopol — în parte, şi Ralea — evidenţiau, fiecare la modul său 
propriu, această tipologie. „În parte“, adăugat ultimului, li se po- 
triveşte aproape tuturora, în măsura în care dominantei lor de 
critici şi de critici-istorici li se adaugă şi alte componente. Dacă 
dintre ele o reliefăm pe cea estetică, sinceritatea ne va obliga la 
noi accente autocritice. Deoarece, Mihai Ralea își rostea mai apăsat 
cuvîntul de estetician original în eseuri precum Arta și uriîtul, 
Eapresie individuală și expresie socială în artă, Militantism artistic, 
Etnic și estetic, Mentalitatea estetică și timpul nostru şi, indirect, 
poate chiar în articolele sale consacrate literaturilor română și 
străine, decit în acel curs de estetică generală, ţinut în 1941—1942 
la Universitatea din Bucureşti și reprodus în 1972 în volumul Pre- 
legeri de estetică. Situaţia lui Ralea, care „credea“ în estetică, era 
oricum mai simplă decît a lui Lovinescu ori Călinescu, din motive 
comune sau independente, dar, în orice caz, „neîncrezători“ în şan- 
sele esteticii. Lovinescu declara imposibilitatea unei estetici știin- 
țifice și posibilitatea doar a unei istorii a esteticii, în timp ce el 
însuși proba o estetică aplicată (ca atare mai palidă decît la Căli- 
nescu, totuși prezentă) la „mutaţia valorilor estetice“. Relativiza- 
rea teoriei estetice izvora din absolutizarea practicii artistice, din- 
tr-o privire „artistă“, personală, subiectivă. În accentuarea „sen- 
timentului estetic“ viu își spunea cuvintul la Lovinescu și tenta 
psihologizantă mai demult vădită în estetica românească, din pri- 


cina „sincroniei“ sale cu momentele şi cu orientările psihologice. 

din estetica vest-europeană ; care acum beneficiau de un impuls 
suplimentar din partea impresionismului, din arta, şi a intuitivis- 
mului, din teoria artistică occidentală. La Călinescu ecuaţia se com- 
plică. El se distanțează explicit de „relativismul“ lovinescian, dar 
continuă să pună la îndoială, mai meticulos, statutul de știință al 
estetieii, socotită nu mai mult decît o frigidă compensare a frigi- 
dităţii. Călinescu este Criticul prin excelenţă, ataşat istoriei lite- 
rare tot ca „știință inefabilă și sinteză epică“, adică purtînd, ca şi 
critica, pecetea inconfundabilei personalităţi care o compune. Pa- 
radoxul Principiilor de estetică, din 1939, constă în a susține impo- 
sibilitatea unor atare principii şi, în consecință, a esteticii : liber 
pe urmele lui Croce, un splendid autogol în poarta acesteia, Cursul 
de poezie și apoi Tehnica criticii şi a istoriei Literare, părțile com- 
ponente ale lucrării, au darul de a evidenția cu acuitate această 
contradicţie, teoretizează împrejurarea că estetica există și totodată 
că nu poate, n-ar trebui să poată exista. „Estetica este o ştiinţă 
care nu există“, ni se spune textual în această „criptică“ scriere, 
care s-a întîmplat, pentru a complica și mai mult lucrurile, să mai 
fie socotită și principala lucrare călinesciană de „estetică propriu- 
zisă“. Cu tot atașamentul față de acest scînteietor studiu, am putea 
invoca, poate din nou cu și mai multă îndreptățire pentru contu- 
rarea profilului de estetician, texte de relativ altă factură. Fie de 
estetică, precum Clasicism, romantism, baroc, capitolul introductiv 
din Impresii asupra literaturii spaniole; fie de istorie, precum 
Opera lui Mihai Eminescu şi Istoria literaturii române de la ori- 
gini pînă în prezent. Dacă ultima este (și este !) lucrarea de căpe- 
tenie din întreaga moștenire călinesciană, ea este tot aşa şi în 
privința ideilor, concepțiilor, construcţiilor estetice — şi nici nu 
s-ar putea altfel în cazul unui „totalizator“ prin excelență. Și dacă 
„localizarea“ la Istorie ar putea să pară forțată, nelocalizarea, adică 
nevoia de a lua în dezbatere totalitatea demersurilor unui critic, 
rămîne în orice caz imperioasă pentru oricine va voi să-l înțeleagă 
pe „estetician“. Lovinescu a redus estetica la istorie, Călinescu le-a 
redus pe amindouă la critică. Despre critică şi istorie el spunea că 
sint „două înfățișări ale criticii în înţelesul cel mai larg“. Cine l-a 
citit, ştie că tot astfel gîndeşte și despre estetică, pe care o agreează 
numai grație transferului de substanță — în critică și, de fapt, în 
critic. Decisivă pentru el rămîne personalitatea criticului ; în sen- 
sul cel mai larg de critic şi de personalitate. 

3.4. În perioada interbelică, esteticianul „Pursînge“ se insta- 
lează în viața universitară şi o şi onorează la nivel european. Su- 
poziția din urmă a fost multă vreme luată în deridere în cazul lui 
Mihail Dragomirescu şi cam cu neîncredere acceptată în a lui 

Tudor Vianu. Adevărul este că Dragomirescu a fost un profesionist 
în materie și, în ciuda unilateralităților lui — sau în cadrul lor —, 
a deschis cîteva cărări inedite, metodologice și de studiu. Tenta- 
tiva sa din Știința literaturii (1926) ş.a., de a uni într-o „estetică 
integrală“ cele două direcțiuni descinzind din Platon şi din Aris- 
totel, cea deductivă şi cea inductivă, este îndreptăţită şi meticulos 
urmărită; defel neglijabilă este şi teoria psiho-fizică a „capodo- 
perei“, dezvoltind principiul „unităţii în diversitate“. Sigur că Dra- 
gomirescu reprezintă un straniu amalgam între știință și autono- 
mism, suplețe a observaţiei și rigiditate dogmatică. Considerîndu-și 
sistemul infailibil, el părea o victimă sigură ; iată că în ultimii ani 
şi-a luat însă o binemeritată revanșă, prin exegezele ce i s-au con- 
săcrat la noi şi prin interesul revigorat în Europa faţă de el, ca 
față de unul ce investigase mai riguros un obiect atît de „inefabil“. 
Între atașamentul lui Călinescu pentru artă (arta științei) și a lui 
Dragomirescu pentru știință (știința artei), Tudor Vianu s-a făcut 
remarcat prin proverbialul său simţ al măsurii şi al echilibrului. 
S-a crezut că mărturisita reprimare a pornirilor sale artistice ar 
fi fost pentru el un handicap tot atît de mare ca și excesiva atenţie 
acordată esteticii sistematice, în detrimentul criticii mai vii. Că 
nici aceasta din urmă, ori stilistica și poetica n-au lips't din paleta 
largă a contribuţiilor sale, variind și nuanțînd multe idei estetice 
generale, se ştie. Cine a suspectat însă munca sa de estetician efec- 
tiv de a fi fost prea prudentă, de ucenicie insuficient de originală 
la sursele germane clasice şi mai noi, se va fi putut corecta par- 
curgînd din ncu Estetica sa din 1934—1936, republicată în volu- 
mul 6 al seriei de, Opere (1976), dar mai cu seamă citind pe rînd 
toate acele Studii de estetică, pe care pentru întiia oară le-a în- 
gemănat volumul 7 al aceleiaşi ediţii (1978). Convingerea „despre 
lucrul bine făcut“, cum ar zice Kotarbinski, se fortifică din ce în 
ce pe parcursul acestui periplu complet, de la Das Wertungspro- 
blem in Schillers Poetik (Problema valorizării în poetica lui Schil- 
ler), prin Dualismul artei, Filosofie şi poesie, Semnificaţia filosofică 
a artei, pînă la Problemele filosofice ale esteticii (curs din 1944— 
1945, de-abia acum publicat) și Tezele unei filosofii a operei (din 
1947, tipărit în Postume, în 1966). Dacă Estetica reprezintă, de 
fapt, „prima estetică“ (mai voluminoasă, ca şi în cazul lui Croce), 
Problemele filosofice ale esteticii dar mai cu seamă Tezele unei 
filosofii a operei inaugurează o posibilă „a doua estetică“ in nuce, 
mai omogenă şi mai personală, pe care nu din vina sa n-a putut-o 
autorul duce pînă la deplina elaborare. Totalitatea studiilor, aco- 
perind aproape un sfert de secol, între 1924 şi 1947, configurează 
imaginea „celui mai estetician“ dintre teoreticienii noștri, profe- 

sionist deplin, informat, riguros şi totodată suplu, sincronizat cu 
Europa şi în acelaşi timp pe deplin autonom. Supunerea sa la 
obiect, reținută și modestă, nu este la urma urmei decît forma ori- 
ginalității sale de fond, indubitabilă în numeroase studii şi impul- 
sionînd pe cele ale cercetărilor de mai tîrziu. Presupunerea unora 
că Vianu ar fi prelungit, în condiţiile actuale, drama esteticianului 
de catedră, îndeobşte inferior mai avîntatului său confrate critic, 
nu mai este riguros exactă : raportul dintre Vianu şi Călinescu, viu 
dezbătut, nu mai poate fi substituit celui dintre C. Dimitrescu-lași 
și Maiorescu. De altminteri, Vianu a fost beneficiarul tocmai. al 
fermentului maiorescian, de care s-a folosit, în felul său mai uni- 
lateral, și Dragomirescu — ca și Lovinescu, totodată recunoscător 
lui Gherea. Personalitatea lui Maiorescu patronează, așadar, și noile 
împliniri. În 1963 Vianu salută relansarea aceleiași continuități 
de către Liviu Rusu : Înțelegerea lui Maiorescu se numeste acest 
ecou la Însemnări despre Titu Maiorescu, text de bază în mai sus- 
amintita culegere de studii din 1979, Studii despre Titu Maiorescu. 
Liviu Rusu proiesase ca universitar clujan în paralel cu confratele 
bucureștean, acesta doar cu puţin mai virstnic. Iar cărtile sale, 
publicate în franceză şi în română, evidenţiaseră, la rîndul lor, ti- 
pologia sistematică a esteticii devenită știință filosofică de sine stă- 
tătoare. Vom reţine dintre ele Essai sur la creation artistique. Con- 
tribution à une esthétique dinamique (1935), Estetica poeziei lirice 
(1937), Logica frumosului (1946). 

3.5. Mihail Dragomirescu, Tudor Vianu, Liviu Rusu sînt este- 
ticieni-filosofi. Mai sînt însă și filosofii care se manifestă ca este- 
ticieni. Este păcat că din istoriile filosofiei românești ei au fost 
arareori și șovăitor transferați în istoriile esteticii românești. Ne 
gîndim la texte sau fragmente datorate unor Petre Andrei, Mircea 
Florian, D. D. Roşca ș.a. Petre Andrei, în Valori estetice și teoria 
empatiei (1915), valorifică acea Einfiihlung atît de dragă esteti- 
cienilor de orientare psihologică, dar o valorifică anume dintr-o 
perspectivă axiologică, pe care şi Vianu, și Blaga o vor pune la 
temelia unei noi viziuni capabilă de a uni „subiectivul“ cu „obiec- 
tivul“. Axiologic prin excelenţă este și patosul cărții lui D. D. Roșca, 
Existența tragică (1934), scriere filosofică, ştiinţifică și „artistă“, 
rezultată dintr-o concrescenţă a spiritului scormonitor de sine, pe 
care, şi ca gen și ca atitudine, eseistica n-ar trebui și nu va trebui 
s-o abandoneze. Metafizică și artă, cartea lui Mircea Florian din 
1945, este de o importanţă principială pentru estetician, dovedind 
resursele neirosite încă ale unei „filosofii a artei“ pe drept elabo- 
rată de filosof, de profesionistul filosofiei. Există aici o distinctă 

nuanţă și distribuție de accente : Vianu a fost esteticianul profe- 
sionist care s-a ocupat și de filosofie (de pildă, în Introducere în 
teoria valorilor, încheiată, închegată şi originală contribuţie de 
axiologie) ; Mircea Florian a fost filosoful profesionist care s-a 
ocupat și de estetică (îndeosebi în Metafizică și artă). În acelaşi 
plan al dominantelor schimbătoare, este interesant de observat cum 
acei doi dintre scriitorii vremii, care s-au ocupat de estetică nu 
doar în cadrul publicisticii lor (ceea ce au făcut îndeobşte poeții, 
prozatorii, dramaturgii interbelici), dar s-au consacrat expunerilor 
teoretice sistematice, în chiar esteticile lor s-au dovedit mai apro- 
piaţi tipului de filosof profesionist (ca o a doua profesie de bază 
— cu o formulă stranie) decît de estetician profesionist. 

3.6. Este vorba de Camil Petrescu și de Lucian Blaga. Ambii 
corelează arta filosofiei, sărind peste veriga intermediară a este- 
ticii ; mai bine zis, estetica lor este atributul substanţei filosofice 
preconizate. În rest, diferenţele se păstrează sensibile. Camil Pe- 
trescu, promotor timpuriu al fenomenologiei în cultura noastră (v. 
Idei directoare pentru o fenomenologie), își aplică experimental con- 
vingerile în Teze și antiteze (1933) şi în Modalitatea estetică a tea- 
trului (1937). Întrucîtva la început influențat de Bergson, apoi de- 
cisiv de Husserl, el este preocupat de efectivele extreme ale tria- 
dei, filosofia şi arta (teatrul). Blaga, în schimb, găsește prilej pen- 
tru o expunere sistematică a ceea ce se situează „între“ aceste ex- 
treme, ca estetică generalizată în raport cu toate artele, nu doar 
„filosofică“, dar și „parte a filosofiei“ proprii, în același timp re- 
lativ autonomă, desprinsă mai ales de practica nemijlocită a artei, 
criticii, istoriei sau teoriei literare. Că în a sa „filosofie a artei“ 
filosofia anume e dominatoare, se vede limpede din Artă și valoare 
(1939), devenită parte din Trilogia valorii, ea însăși parte din trei 
(care între timp s-au dovedit a fi fost și a fi patru) trilogii coerente. 
Artă si valoare s-ar putea asemui cu Metafizică și artă, cu deosebi- 
rea că Blaga urmărește o sistematică și o supra-sistematică, întru- 
totul personală şi originală, cea mai temerară şi mai orgolioasă 
construcție a filosofiei româneşti. „Estetica“, adică a noua (sau 
a douăsprezecea) parte dintr-o filosofie atoatecuprinzătoare, este o 
modalitate a implicării în totalităţi pe care, de la Hegel încoace, 
o tot socoteam perimată, deși între timp au reconfirmat-o ca po- 
sibilă și Croce, şi Nikolai Hartmann, și chiar Lukács — în tenta- 
tiva „ultimului Lukács“ de a uni într-o unică monumentală de- 
monstrație marxistă ontologia, etica şi estetica. Nu se prea cunosc, 
totuși, relativ recente încercări de sinteză completă, comparabile ca 
anvergură aceleia a lui Blaga, fie ea și pe temeiuri spiritualiste. 
De la Feţele unui veac (1925), el a înaintat către „feţele unei fi- 

losofii“, echivalente „teţelor unui filosof“, dintre care una, dar nu- 
mai una, era firesc să fi fost rezervată filosofiei artei. După „cel 
mai critic“ (Călinescu) și „cel mai estetician“ (Vianu), ajungem la 
„cel mai filosof“ (Blaga) autor al nostru. Această apartenenţă prin- 
cipală (secundară pentru cine îl va avea în vedere mai presus de 
toate pe poet) nu se estompează nici prin multele analize blagiene 
aplicate, particularizate ale artei, din Trilogia culturii și din multe 
alte scrieri, analize așezate toate sub semnul acelei „filosofii a sti- 
lului“, care, pînă a se exersa asupra stilurilor, este și ea emina- 
mente filosofică. Cît privește puntea arcuită de aceeaşi personali- 
tate între „cel mai filosof“ şi „cel mai poet“, ea ne înmulțește gri- 
jile de comprehensiune, dar și plăcerile de receptare. 

3.7. Ce şi cine a rămas în afara acestei sumare tipologizări, ur- 
mărind, totuşi, individualități reprezentative ? Mulţi : Iorga, Stere, 
Sanielevici, Fundoianu, Adrian Maniu, Petre Pandrea. Al. Dima, 
Eugeniu Sperantia, Ion Biberi, Victor Iancu, Matila Ghyca, Pius 
Servien, Ștefan Lupaşcu, Pompiliu Constantinescu, Vladimir Stre- 
inu, Șerban Cioculescu ş.a., esteticieni într-o măsură sau alta ; 
pentru a nu mai vorbi de atîţia practicieni ai literaturii, muzicii, 
artelor plastice, arhitecturii, preocupaţi și de teoretizarea dome- 
niului lor, nu o dată pertinentă. Neputinţa de a-i cuprinde este 
chiar indiciu! „exploziei“ esteticii în secolul nostru, de la obiect la 
obiecte, de la metodologie la metodologii. La începuturi au predo- 
minat arii și moduri de investigare relativ circumscrise ; după un 
timp, ele s-au diversificat ameţitor. Încă Vianu avea să indice tre- 
cerea de la psihologie la ceea ce tot el avea să numească, într-un 
sens mai comun, „fenomenologie“ : trecerea de la subiectiv la obiec- 
tiv, obiectual, atent la obiecte (fenomene). Modul științific şi „scien- 
tist“ de aproximare a artei a putut fi dus pînă la formalizări şi 
cuantificări matematice — dovadă stau Ghyca, Servien, Lupaşcu, 
„francezii“ dintre români. La celălalt pol, un grup de iluștri cri- 
tici și istorici, mai cu seamă ai literaturii, au continuat, cu variaţii, 
calea tradiţiei, oricum la antipodul excesivei subiectivităţi, încreză- 
tori în operă şi în nevoia de a i se detecta sensurile, inclusiv cele 
cu valabilitate estetică generală. Ideile marxiste pătrund și ele tot 
mai conturat în publicistica deceniilor al patrulea și al cincilea. 
Aproape de mijlocul acestuia din urmă, intervine acea răsturnare 
istorică și înnoire a istoriei, care a rearticulat din temelii filosofia 
și toate științele umane. 


4. Cum s-a dezvoltat estetica românească în ultimele trei de- 
cenii și jumătate ? 


XIX 


4.1. „Jumătatea“ de deceniu, care s-a nimerit la început, pînă 
prin 1948 a fost aceea a regenerărilor entuziaste. Vreme de „largă 
concentrare democratică“, ea a stat sub semnul continuităţilor cul- 
turale, a făcut legătura între tot ce fusese de preţ în spiritualitatea 
românească și înnoirile la ordinea zilei, a strîns într-un cuprin- 
zător front comun, antifascist și progresist, reprezentanţi ai di- 
verselor generaţii și ai unor idealuri altminteri sensibil diferite. Un 
timp au precumpănit, totuşi, mai degrabă comunităţile decît dife- 
rențele. În domeniul practicilor şi al cugetării estetice, așa s-a în- 
timplat, în orice caz. Ele se desfășurau într-o matcă confirmînd 
șansa „unităţii în diversitate“. Confirmarea o poate oricine găsi în 
revistele vremii, în Orizont, Viaţa românească (seria a III-a), Re- 
vista „Cercului literar“ de la Sibiu, Tinereţea, Lumea, Contempora- 
nul, Revista literară (care avea să se transforme în Flacăra), Jur- 
nalul literar ș.a. Publică, pentru a numi doar cîteva cărţi, G. Căli- 
nescu : Istoria literaturii române. Compendiu ; Petre Pandrea : Por- 
trete și controverse ; Blaga : Trilogia valorilor ; Petru Comarnescu : 
Kalokagathon. (cu subtitlul Cercetare a corelaţiilor etico-estetice în 
artă şi în realizarea de sine); Liviu Rusu: Logica frumosului : 
Tudor Vianu : Transformările ideii de om și alte studii de estetică 
şi morală ; Felix Aderca : C. Dobrogeanu-Gherea (Viaţa și opera); 
Al. Dima, studiul Domeniul esteticii. Privire sintetică introductivă ; 
din nou Călinescu (în al său Jurnal literar), eseurile : Istoria ca ști- 
ință inefabilă şi sinteză epică, Domina bona, Universul poeziei. 
Practic, toţi cei care, în deceniul anterior, se manifestaseră ca teo- 
reticieni de seamă își continuă activitatea cu forţe împrospătate, 
într-o atmosferă de emulaţie critică. Lor li se adaugă o seamă de 
critici, istorici şi teoreticieni ai artelor mai tineri, cărora le vor 
reveni principalele îndatoriri culturale, deloc uşoare, ale etapei ur- 
mătoare. 

4.2. Deceniul următor se dovedește cel mai problematic dintre 
toate, prin ascuțimea delimitărilor, prin discontinuități firești, dar 
și forțate. Este un deceniu care își mai așteaptă istoricii pe deplin 
obiectivi, nici apologeţi, nici denigratori, într-un efort ştiinţific ne- 
împătimat în discernerea valorilor de numeroasele pseudovalori. 
Asupra vieții spirituale, mai ales în sectoarele ei acut ideologice, 
se exercită acum presiunea dogmatică, îndeosebi în prima jumătate 
a perioadei. Sînt ani în care puţini dintre „bătrîni“ se manifestă, 
„tinerii“ căutînd, la rîndu-le, să îmbine cît mai fericit rigoarea 
criteriilor cu diversitatea valorilor, cu reușite simţitor diferite. Reu- 
şitele sînt, în orice caz, cu mult mai convingătoare în planul prac- 
ticii decit în acela al teoriei artei : se cunosc romanele de rezistență 
apărute în plin schematism ideologic, cu care n-au cum intra în 

dreaptă concurență lucrări de generalizare estetică. Lucrurile vor 
trebui, totuși, nuanțat cumpănite în acele retrospective care să 
nu pretindă anilor cincizeci imposibilul, ci să discearnă în limitele 
posibilului contribuțiile de estetică relativ rezistente de cele în- 
feudate prejudecăţilor. 

4.3. Revirimentul în bine se produce în deceniul următor. Is- 
toricul faptelor și cărților de şi despre artă va constata semne îm- 
bucurătoare încă din 1961, dar mai ales din 1963, an în care văd 
lumina tiparului multe studii, eseuri şi articole valoroase sau în 
care erudiția şi bunul-simț precumpănesc asupra bijbiielii. Aceste 
tendințe salutare se fortifică începînd cu 1964 și 1965. Un semn 
al înnoirii îl marchează reluarea în posesiune a clasicilor. Faptul 
se poate verifica prin studiile și cărțile consacrate lui Eminescu, 
Creangă, Caragiale, Blaga, dar şi prin cele vizînd dreapta înțele- 
gere a lui Maiorescu ori Lovinescu. Este cît se poate de semnifi- 
cativă „călăuzirea“ noii estetici de către clasici, respectiv de către 
atitudinea pe care ea ştie s-o adopte față de clasici. La un moment 
dat Maiorescu fusese acoperit de nedreptate, iar Gherea maltratat, 
mai întîi prin excesive laude iar apoi prin hulire (tranziția bruscă 
avusese loc în cadrul perioadei dogmatice, esteticianul Gherea că- 
zînd subit în dizgrație din pricina supralicitării realelor sau pre- 
tinselor sale erori politice). „Estetismul“ lui Lovinescu trăsese de 
asemenea cel mai greu în balanță, care se cerea reechilibrată prin 
regîndirea întregii filiații a „criticii estetice“, de la Maiorescu, prin 
Lovinescu, ca și prin reafirmarea dominantelor ei raționaliste, ac- 
centuat moderne și democratice în cazul lui Lovinescu. Vianu tre- 
buia fără sfială reintegrat esteticii. Operele monumentale, de cri- 
tică şi istorie, ale lui Călinescu se cereau reactualizate în viaţa 
culturală. Blaga aștepta să fie recitit și republicat. „Bătălia pentru 
moștenire“ s-a dovedit, astfel, o pîrghie a înnoirii. Înnoire care a 
început să se manifeste din plin şi printr-o adecvată teoretizare 
a literaturii și artei socialiste. 

4.4. În anii șaizeci, estetica înaintează oarecum timid, ca arier- 
gardă a avangărzii care se dovedește a fi din nou critica, în sens 
larg, adică şi sub forma istoriei (mai ales literare, adiacent plastice). 
Se vede că succesiunea a rămas în continuare aceasta, în condi- 
tiile noastre : literatură — critică — estetică. Ultima începe să-și 
rostească un cuvînt mai autoritar, din ce în ce mai matur, în anii 
șaptezeci. Sînt anii în care editurile publică un impresionant nu- 
măr de tratate, eseuri, studii, culegeri de articole din domeniul 
esteticii „propriu-zise“ şi aplicate, recuperîndu-se rămineri în urmă 
de informaţie, teoretice și metodologice, în raport cu progresele 
înregistrate între timp în lume. Corelat acestei deschideri profe- 

sionale, de arie şi spirit, se multiplică şi contribuţiile românești de 
certă valoare. Mai cu seamă „estetica filosofică“, aceea care avu- 
sese cel mai mult de suferit de pe urma închiderilor și închistări- 
lor, își poate lua acum un nou avînt, pe temeiurile autentice ale 
filosofiei marxiste. Explicita generalizare filosofică a artei și a tu- 
turor valorilor estetice, văduvită de schematism mai mult decît 
critica sau istoria genurilor, recuperează acum distanţa despărți- 
toare şi se angajează într-o înaintare comună de cursă lungă. Ră- 
mine, desigur, în vigoare problema dintotdeauna a esteticii româ- 
neşti, aceea a „purității“ ei de generalizare în raport cu aplicaţiile 
individuale sau particulare. Simbiozele se dovedesc însă, pe de o 
parte, salutare în măsura în care multiplică meditaţiile estetice 
din şi de pe „teritorii străine“. Pe de altă parte, profesioniștii es- 
teticii (la universităţi, în cercetare, în publicistică) își dovedese 
propria capacitate de generalizare, relativ de sine stătătoare, deși 
înfrățită tuturor celorlalte compartimente ale culturii. Al VII-lea 
Congres Internaţional de Estetică, din 1972, de la București a re- 
prezentat pentru estetica românească și o confirmare, dar şi un 
impuls. Maturizarea a continuat de atunci neîntrerupt, invocarea 
numelor şi probelor ar solicita un spaţiu întins ; și, de vreme ce 
majoritatea esteticienilor fac parte astăzi din generaţiile mijlocii 
sau mai tinere, să mai zăbovim cu aprecierile pînă cînd definiti- 
vările se vor produce în chiar opera lor. Întîlnirea lor cu penulti- 
mul deceniu al secolului se produce, în orice caz, în condiţii de 
oun augur. 


Din grupul „mai tinerilor“ cercetători face parte și Vasile Mo- 
“ar, alcătuitorul acestei antologii. El îşi desfăşoară activitatea la 
atedra de filosofie a Universităţii din București, în domeniul este- 
icii şi al eticii. Filosof prin formație, atent în același timp la mo- 
ficările artelor, este pe deplin pregătit pentru alegerea unor texte 
u caracter filosofic din estetica românească. Întreprinderea sa n-a 
ost deloc ușoară, mai cu seamă din pricina labilităţii granițelor 
lespărţitoare ale „esteticii filosofice“. Am încercat să schiţez această 
abilitate de fapt, care trebuia să fi interzis orice „purism“ gene- 
al-estetic. Calea aleasă de către Vasile Morar a fost aceea, firească, 
le a include în culegerea sa, alături de asemenea probe explicit 
enerale și generalizatoare, o seamă de alte texte a căror tematică, 
roblematică sau metodologie să aibă o înrădăcinare şi o rezonanță 
ilosofice. În fond, decizia asupra chiar obiectului esteticii implică 
ăspunsuri de natură filosofică, la fel ca și axa „obiect-subiectt 
in artă, sau raportul dintre conținut şi formă, ca să nu mai vor- 

bim de relația dintre estetic și etic sau a artei cu știința şi cu filo- 
sofia. Evantaiul interogațiilor şi al răspunsurilor s-a deschis, astfel, 
într-o articulare totuşi coerentă, dovadă ecourile consonante sau 
polemice, voite sau involuntare, de la un text la altul, rimele și 
îngemănările pe care o înaintare organică nici nu le poate eluda. 
Peisajul obţinut este eterofon și armonizat, cu măsură şi una, şi 
alta. Este o situație apropiată celorlalte antologări din colecția 
„Permanenţe-Perspective“ a Editurii Eminescu ; care antologări re- 
constituie, luate în parte și laolaltă, istoria gîndirii românești pri- 
vind literatura şi arta. Probabil că, dacă în privinţa secvenţelor 
„Clasică“ și „interbelică“, rațiunile de alegere ale alcătuitorului edi- 
tiei — exprimiînd, se înțelege, și gustul său personal — vor fi mai 
lesne acceptate, în raport cu perioada contemporană vor creşte ver- 
tiginos şi unele nedumeriri sau opoziții. Aici —- rezultă şi din ar- 
gumentarea de mai sus —, sarcina oricărui autor de ediție ar fi la 
fel de ingrată. El se vede nevoit să restrîngă probele doveditoare 
la cîteva doar, neacoperind nici perioadele și cu atît mai puțin au- 
torii. Trebuia găsit un criteriu, discutabil ca oricare altul, și Va- 
sile Morar a optat pentru cel al „Profesionistului“, a ales adică 
precumpănitor texte ale celor care „profesează“ estetica filosofică 
de la catedră, în cercetare și în publicistică. Acest criteriu nu este 
unui neapărat valoric s-ar putea întîmpla, cum s-a şi întîmplat 
ca autori ataşați cu deosebire altor domenii, învecinate, să aibă 
implicit lucruri mai importante de spus în și pentru estetică. Dacă 
totuși s-ar fi extins selecţia asupra criticilor, istoricilor, teoreticie- 
nilor de ramură, labilitatea ei, în loc să scadă, s-ar fi accentuat, 
pentru a nu vorbi: de fatala discrepanță de spaţiu afectat ultimu- 
lui segment de timp comparativ cu cele premergătoare. Poate că o 
viitoare antologie se va putea concentra exclusiv asupra contri- 
buțiilor de estetică, directe și indirecte, din ultimele cîteva decenii, 
Cu condiția deplinei obiectivități, ar fi o întreprindere deosebit de 
utilă, care ar putea lămuri mult mai pertinent decît s-a făcut pînă 
acum responsabilități și contribuţii. 


ION IANOȘI 


Notă asupra ediţiei 


Prezenta antologie a avut și a păstrat ca intenție primă, de- 
clarată, dorința de-a înmănunchia textele de estetică românească 
cele mai reprezentative în evoluție istorică şi care se înscriu sub 
același însemn tematic şi problematic : o perspectivă filosofică asu- 
pra esteticii, o viziune totalizatoare asupra frumosului și a artei. 
După cum se știe, opțiunea pentru o filosofie a artei, sau pentru o 
știință particulară a artei, a devenit de neocolit, mai ales după apa- 
riția cercetărilor obiective asupra artei și literaturii — din unghi 
de vedere sociologic, psihologic, lingvistic etc. —, cercetări care 
s-au dezvoltat rapid la sfîrșitul secolului al XIX-lea, extinse apoi 
atît de mult, longitudinal și transversal, în actualul secol. Cele două 
mari direcţii n-au fost atît de incompatibile cum s-a crezut la în- 
ceput (uneori și după aceea), dovadă fiind co-existenţa încă, și 
pentru mult timp, desigur, a unor estetici filosofice monumentale 
în secolul XX, cu foarte adincile şi variatele explicaţii asupra fe- 
mnomenelor artistice pe care le aduce aplicarea metodologiilor par- 
ticulare de cercetare. Această situaţie, ca tendinţă fundamentală de 
evoluţie, este valabilă atît în contextul universal al cercetării es- 
tetice, cît şi în cel românesc. Pentru acest volum, am reţinut doar 
acele texte care reprezintă în estetica românească mărturia expli- 
zită pentru prima dintre variante, manifestată în opoziţie sau în 
corelaţie cu cealaltă, după caz. În prim-plan au intrat deci, cum 
era firesc, problemele obiectului esteticii, ale statutului acesteia, 
ale esenței frumosului și artei, ale genezei artei şi esteticului, ale 
definirii valorii estetice, a adevărului artistic, ale progresului în 
artă ș.a.m.d. Toate sînt, după cum se vede, teme majore, funda- 


mentale pentru ontologia, gnoseologia sau axiologia frumosului şi 
a artei. 

O importanţă mare am acordat începuturilor esteticii filosofice 
românești, evidențiind și luminind în acest fel contribuţiile celor 
care au întemeiat această direcţie. Evident că, în acest caz, valoa- 
vea documentară prevalează uneori asupra calităţii intrinseci a tex- 
telor. Pentru cititor, însă, importante sînt ambele momente, cu 
atît mai mult cu cât, după aceea, se poate urmări evoluția tratării 
respectivei problematici, precum și influenţele ideatice intervenite 
pe parcurs în istoria esteticii românești interbelice și actuale. 

În alegerea fragmentelor am încercat să îmbinăm mai multe 
criterii, primul fiind, bineînțeles, reprezentativitatea tematică e 
textului, urmat îndeaproape de cel al articulării lui problematice 
cu textele respectivei perioade. Se observă, astfel, anumite con- 
stante, anumite accente tematice valabile pentru fiecare dintre pe- 
vioade. Totodată, se „vizualizează“ mai clar continuităţile şi dis- 
continuitățile inevitabile de tratare, care sînt dictate de schimbările 
survenite în structura vieţii artistice reale, precum și de planul 
continuu maturizat al cercetării estetice. Îmbinînd reprezentativi- 
tatea tematică cu autoritatea numelui, am intenționat în acelasi 
timp să evidențiem texte mai putin cunoscute ale unor autori (de 
exemplu, Radu Ionescu, Mihai Eminescu. Mihai Ralea, Camil Pe- 
trescu, Mircea Florian, și chiar Tudor Vianu cel din Tezele unei 
filosofii a operei etc.). Pentru perioada actuală, ca dealtfel și pentru 
cele două anterioare, ne-am decis, cu excepții justificabile, pentru 
jormula reţinerii numai a textelor datorate esteticienilor consacrați, 
mai vechi și mai noi, renunţind la alte contribuţii venite din di- 
recția criticii şi istoriei literare sau de artă. Pe cît posibil, ținând 
cont de aceste criterii în alegere, am optat cu predilecție pentru 
articole, studii sau capitole de lucrări reproduse integral, mai ales 
pentru perioada actuală. Am recurs însă la fragmentare acolo unde 
textul relevant pentru tema noastră era inclus într-o lucrare ce 
privea și alte chestiuni. 

Sîntem convinși că, deși ne-am impus tot timpul grila obiecti- 
vității, a aplicării consecvente a criteriilor mai sus-menţționate, an- 
tologia este perfectibilă. 

Am considerat că este utilă totodată nu numai o prezentare 
generală care să preceadă fiecare secţiune, ci și punerea cititorului 
în temă asupra personalităţii autorului antologat, cu specificarea, 
bineinteles, a contribuţiilor acestuia în cîmpul istoriei esteticii fi- 
losofice româneşti, simultan cu evidenţierea continuităților şi dis- 
continuităţilor ideatice atît în planul creaţiei personale, cît şi în 
acela al încadrării acesteia în contextul național și universal. Ceea 

ce a rezultat în fiecare caz în parte constituie, propriu-zis, o scurtă 
fişă a autorului, apropiată ca formă de prezentare unui articol de 
dicționar (vezi, în acest sens, Dicţionar de estetică generală, E.P., 
București, 1972, care ne-a şi slujit de fapt ca îndreptar și referinţă 
pentru unii autori). În acest fel, ceva din „logica“ internă a ideilor 
fundamentale despre frumos și artă în estetica filosofică românească 
va fi reliefat, eventual explicat sau măcar indicat cititorului ca 
semnificativ. Acolo unde am avut impresia că este cazul, am dat 
lămuriri suplimentare cu privire la textul ales, iar uneori chiar am 
recurs la extragerea ideii de bază, explicitînd-o sau argumentând-o 
succint. 

Sperăm ca lucrarea să trezească interesul esteticienilor și al 
tuturor celor preocupaţi de meditaţia asupra artei în orice formă 
s-ar manifesta ea, şi că aceștia îşi vor spune cuvîntul asupra pre- 
zentei încercări de privire totalizatoare asupra cîmpului ideilor es- 
tetice, dintr-o secvență temporală relativ îndelungată, bogat diver- 
sificată, şi ca atare socotim binevenită discuţia critică referitoare 
la ideile avansate de îngrijitorul ediției * şi de autorul prefeței. 


VASILE MORAR 


* Menţicnăm că titlurile încadrate între paranteze drepte ne apărțin, 
ele reflectind ideea de bază a respectivului pasaj. die 

SECŢIUNEA I 
Secolul al XIX-lea şi începutul 
secolului al XX-lea 


Textele din prima secţiune, care cuprind perioada de la 1861 
— mai precis, de la apariţia în Revista română a Principiilor cri- 
ticii, articol datorat lui Radu Ionescu și considerat a fi, de m 
ritatea istoricilor filosofiei, actul de naștere al esteticii românești 
— şi pînă în ajunul primului război mondial, reprezintă etapa ce- 
lor dintîi elaborări mai mult sau mai puţin sistematice și programe 
estetice literare și artistice fundate pe sisteme filosofice articulate, 
a primelor cursuri universitare de estetică. Începuturile, deci şi 
acest caz al dezvoltării incipiente a spiritualităţii estetice româ- 
neşti, se cuvine a fi apreciate, evidenţiate și valorificate. Este și 
motivul pentru care, aşa cum am mai spus în nota asupra ediţiei, 
dăm o formă extensivă textelor din Radu Ionescu, Simion Bărnuţiu, 
Constantin Dimitrescu-laşi, Titu Maiorescu şi Constantin Debro- 
geanu-Gherea. Îndeobște, cînd se analizează moştenirea estetică a 
secolului al XIX-lea, sînt amintiţi cu predilecție, și nu fără motiv 
aaînci, cei doi mari titulari ai unor direcţii distincte, dar din per- 
spectiva istoriei complementare, Maiorescu şi Gherea, trecîndu-se 
însă peste contribuţia teoretică a celorlalţi la configurarea vi 
roasă încă de atunci a problematicii esteticii filosofice. Am reținut 
textele fundamentale, sperăm, fără idei preconcepute. f ierarhi- 
zări de natură să defavorizeze sau să favorizeze după anumite cri- 
terii pe unii dintre autorii epocii. 

Redăm succint, în continuare, ideile cele mai importante așa 
cum apar în textele antologate. Astfel, Radu Ionescu exprimă foarte 
limpede un punct de vedere coerent asupra raportului dintre artă 
și știință, demonstrînd, în același timp, că, din punctul de vedere 
al conţinutului, se poate admite că există o identitate între filosofie 

şi artă. Definiţia artei în făgaşul căreia se înscrie este de sorginte 
hegeliană. Artistul, afirmă el, „prin puterea talentului său parti- 
cular, ...reprezintă ideea sub o formă simţitoare“ (s.n., V.M.). 

Din Titu Maiorescu am optat pentru acele texte semnificative 
şi relevante atît pentru definirea concepţiei lui estetice, cît și pen- 
tru orientările pe care le-a inițiat şi le-a întreținut după aceea în 
gîndirea critică şi estetică. 

Ideile din O cercetare critică asupra poeziei române de la 1867 
au conturat o poziţie şi-au devenit ulterior un punct de referință. 
Cine caută sursele de inspiraţie maioresciene (din Aristotel, Kant, 
Hegel, Schopenhauer sau Herbart) sau argumentaţia lui — deve- 
nită celebră — pentru „autonomia esteticului“, va găsi în fragmen- 
tele alese datele primare. Iată, de pildă, formularea lui Maiorescu, 
atit de mult discutată, despre această din urmă chestiune : „După 
ce am constatat că se află identitate între poezie şi între semnele 
caracteristice ale simţămîntului și pasiunii, și totodată că în poe- 
ziile cele rele eroarea provenea din ignorarea acestei identități, 
conchidem prin inductiune ceea ce afirmasem a priori, că poezia 
cea adevărată nu este decît un simțămînt sau o pasiune, manifes- 
tate în formă estetică. De aici rezultă că tot ce este produs al re- 
jlecției exclusive (s.n., V.M.), politica, morala, teoriile ştiinți- 
fice etc., nu intră în sfera poeziei, şi orice încercare pentru aceasta 
a fost o eroare.“ 

Reproducerea unor mari capitole din prima Estetică românească 
a urmărit să ofere celor interesați definiţia esteticii propusă de 
Simion Bărnuţiu, precum și imaginea, cît mai nealterată posibil, 
a acestei încercări de sistematizare a domeniului. Bărnuţiu adoptă, 
după cum se știe, ideea kantiană a coordonării frumosului cu su- 
blimul și dă trei definiţii simetrice pentru fiecare în parte. Redăm 
mai jos, pentru exemplificare, prima definiție a frumosului : 

--„frumusetea e acea proprietate a unui lucru prin care acesta 
deşteaptă o plăcere formală în percipiente“. 

Mihai Eminescu apare cu un text scris în perioada vieneză, în 
cuprinsul căruia el avansează idei ce-și trădează explicit aparte- 
nența la gîndirea lui Kant și Schiller, îndeosebi. Pecetea geniali- 
tăţii se vede și aici, prin viziunea pe care o întrezăresște dincolo de 
amintitele preluări și prelucrări — şi dincolo de timpul său. Iată 
două exemple numai. Primul : „Cea mai intimă și prețioasă întru- 
nire a culturei cu frumuseţea zace în acea frumusețe a vieţii 

și frumusetea vieţii și acţiunii omenești în legile-i... şi va crea 
lîngă estetica artelor o estetică a vieții“. 

Dacă Simion Bărnuţiu a dat primul curs de estetică, prima 

teză de doctorat în domeniu și contribuţie sistematizatoare origi- 
nală îi aparţine lui Constantin Dimitrescu-lași. Cu el deja sîntem 
„Sincroni“ cu cercetarea estetică europeană. La puţin timp după 
celebra formulă fechneriană a esteticii „de jos în sus“, el încearcă 
și reuşeşte să dea o asemenea estetică, stabilind elementele obiec- 
tive şi cele subiective ale frumosului, după ce mai înainte fixase 
cadrul general, afirmînd programatic : 
„1) este necesară o ştiinţă specială despre frumos, în sens mai 
larg ; 
2) „aceasta trebuie să se bazeze pe experienţă : fizica, fizio- 
logia, psihologia, istoria artelor, arheologia etc. formează științele 
i auxiliare“. 

Odată cu scrierile pe care le-am putea reuni sub denumirea 
deceniul estetic al lui Gherea, se inaugurează fericit estetica mar- 
xistă în România. Am recurs la reproducerea celor două studii 
Materialismul economic și literatura şi Tendenţionismul şi tezis- 
mul în artă, pentru că reprezintă, alături, bineînțeles, de Persona- 
litatea și morala în artă, Asupra esteticei metafizice și ştiinţifice, 
Idealurile sociale și arta, dar mai pregnant decît acestea, poziţia 
autorului, contribuţia lui la îmbogățirea esteticii marxiste, care 
făcea atunci primii pași în Europa prin scrierile lui Mehring, La- 
fargue, Plehanov. 

Reproducem un citat din multele care ar putea fi date și care 
are menirea de-a pune în lumină gîndirea dialectică în estetică a 
celui care a aplicat, primul la noi, principiile materialismului dia- 
lectic și istoric la sfera artei şi literaturii. El afirmă, că, într-o crea- 
ție literară „mai întîi e partea estetică în general... (s.n., V.M.), pe 
urmă partea atît de importantă personală, specifică fiecărui artist, 
și în sfîrșit, partea socială care mai ales e în legătură cauzală cu 
mediul economic al societăţii“. 

Pentru aceeaşi secvenţă istorică a începuturilor, între timp 
maturizate, ale gîndirii estetice românești, am reţinut trei articole 
scurte ale lui G. Ibrăileanu, care analizează în primul raportul 
formă-tond, în al doilea problema așa-numitei „împrumutări a for- 
mei“, pentru ca apoi să ofere un punct de vedere relativ la gno- 
seologia artei, în general, și a literaturii, în special. 

De fapt, trebuie să mai remarcăm că prin Ibrăileanu apare, 
apoi, prin Lovinescu se dezvoltă polemic una dintre cele mai dis- 
putate teme atit în perioada interbelică, precum și ulterior — 

anume, aceea a raportului dintre naţional și universal, precum și 
idei variate referitoare la circumscrierea realismului şi naturalis- 
mului, atît din punct de vedere istoric, cît şi tipologic. 


SIMION BÂRNUȚIU (1808—1864) 


a intrat în istoria esteticii din România prin cursul său de estetică 
ținut la Universitatea din Iaşi între anii 1858—1863, curs care 
reprezintă întiia lucrare didactic-sistematică de estetică filosofică 
ce s-a predat de la o catedră din învățămîntul românesc. Deși a 
folosit ca izvor documentar, în elaborarea prelegerilor sale, lucră- 
rile filosofului german W. T. Krug (1770—1842), există totuşi o 
notă apreciabilă de contribuţie personală, evidenţiată atit prin noua 
sistematică propusi de autor, cît şi prin combinarea şi asocierea 
îndrăzneață a unor idei kantiene sau hegeliene (de exemplu, fru- 
mosul văzut ca o „imagine“ sau un „tip sensual“ al adevăratului 
şi al bunului). Influența kantiană transpare din definițiile date 
frumosului, adevărului și binelui, dar ea rezultă, în primul rînd, 
din punerea în plan de coordonare a frumosului cu sublimul. Punc- 
tul lui de abordare este explicit filosofic, drept pentru care el 
tratează în prima parte categoriile estetice, cele fundamentale (fru- 
mosul, sublimul, tragicul etc.), interesînd, evident, mai mult din- 
tr-o atare perspectivă. Problematica gustului estetic, a judecății 
estetice („nedemonstrabilitatea judeciului estetic“), a adevărului 
estetic este rezolvată de Bărnuţiu tot în maniera filosofică specula- 
tivă, cu unele trimiteri la domeniul artei. Totodată, şi în clasifica- 
rea artelor pe care o propune în final (artele tonice, plastice și 
mimice), Bărnuţiu încearcă să se sprijine și să facă trimiteri la un 
cadru teoretic mai general. Partea a II-a se și intitulează de fapt 
„estetica aplicată“. 

În Estetica lu: S. Bărnutiu pot fi depistate idei care au pre- 
cedat, e adevărat într-o formă încă nefinisată, demonstraţii ulte- 
rioare de maximă semnificatie pentru ideologia literară și artistică 
românească. Astfel, primordialitatea criteriului estetic (cu alte cu- 
vinte specifiritatea artei), ide> atît de importantă în argumentaţia 
maioresciană, este prezentă cu puţin timp înainte la Bărnuţiu. El 
afirmă clar că în artă „singura... tendință este să deștepte plăcerea 
prin productele sale“. De asemenea, în același timp cu Radu Io- 
nescu, el leagă valoarea artistică de întruchiparea sensibilă, fiind 
cunoscută la noi, în acest fel, formula hegeliană a artei ca „repre- 

zentare sensibilă a Ideii“. O parte din ideile şi din problematica 
doar iniţiate de Bărnuţiu, fie şi în forme negative (precum aceea 
a frumosului natural, a „frumuseţii vieții“ — pe care le vom in- 
tilni ulterior la Eminescu în sens pozitiv), vor fi dezvoltate și aug- 
mentate pe parcursul maturizării cercetării estetice românești. El 
are meritul de a fi elaborat, neaşteptat de cuprinzător şi sistematic 
pentru acel început în domeniu, prima formă a unei lucrări de 
estetică filosofică, ceea ce nu este puțin lucru. 


BIBLIOGRAFIE SELECTIVĂ : 


Estetica (1858—1863). Notiţele după cursul lui, luate de studentul T. Bu- 
rada, se află la Biblioteca Universitară Centrală „M. Eminescu“ din 
lași. Lucrarea a fost editată în 1972, sub îngrijirea lui Ion Iliescu. 


[DEFINIȚIA ESTETICII. 
DESPRE FRUMUSEȚE] 


CONCEPTUL 


Estetica este știința legalității celei originare a spiritului ome- 
pnesc, pe care urmează el cînd judecă ce e frumos și sublim. 

Notă. Aio0noiwg însemnează atit sensul însuşi, cît şi reprezen- 
taţiunea sensuală, iar anume pe cea subiectivă, care se numeră și 
sensaţiune, şi sentiment. Deci, Estetica (Aicânrun) după etimologie 
însemnează doctrina sensului, doctrina sensațiunii şi doctrina sen- 
timentului. Filozofii mai vechi nu tratau Estetica specialmente ca 
știință, ea a început a se trata ca ştiinţă specială de la Alexandru 
Baumgarten, acest filozof a propus cel dintii ideea Esteticii ca ști- 
inţă specială în Dissertatione de nonnullis ad poema pertinentibus, 
Hallae, 1735, pe care mai tirziu s-a încercat a o efectua și într-o 
operă mai explicată numită Aesthetica (Francof., 1750); de atunci 
au început filozofii a prelucra această știință cu diligenţă și mai 
ales de cînd a deschis și aici o cale nouă Kant prin cartea numită 
Critica facultăţii judecătorie celei estetice. Însă pînă acum nu s-au 
putut uni filozofii nici asupra conceptului acestei științe, nici în- 
tr-aceea dacă ea ar fi o ştiinţă filozofică în adevăr. Și în adevăr 

nici nu sunt suficiente definițiile care se dau Esteticii comune- 
mente ; căci dacă vom defini Estetica zicînd că ea este teoria ar- 
telor și a ştiinţelor frumoase, sau filozofia artei, sau filozofia fru- 
mosului, atunci sublimul se exclude din sfera acestei științe, ceea 
ce nu se cuvine a face, fiind obiect de judecată estetică nu numai 
frumosul, ci și sublimul, şi amîndouă nu numai în arte, ci și în 
natură. Acum dacă această judecare depinde de la legi originare 
precum depinde fiecare altă lucrare spirituală, și dacă filozofia are 
să cerceteze legile a toată lucrarea noastră spirituale, atunci defi- 
niția cea mai bine determinată și mai completă va fi cea de mai 
sus ; de unde apoi se cunoaște de la sine cum că Estetica e o știință 
filozofică în adevăr. Căci filozofia are de a face cercetări asupra 
legalităţii originare a spiritului omenesc în tot respectul, prin ur- 
mare ea n-ar dezlega problema deplin cînd nu ar face cercetări 
speciale și asupra plăcerii spre ce e frumos și sublim, ceea ce se 
află în fiecare om și popor, deși în grad diferit după gradele cul- 
turii lor. Atari cercetări au și făcut filozofii necontenit de la Pla- 
ton şi Aristotel pînă în ziua de astăzi, deşi nu totdeauna în o doc- 
trină specială precum s-a observat și mai sus, căci filozofii antici 
nu erau deprinși a-și împărți știința în atîtea părți în cîte o îm- 
part cei moderni. 

Estetica se numește și știința gustului, atunci însă prin gust 
nu se înțelege gustul cel corporal relativ la gaudentia mijloacelor 
nutrițiunii, ci se înţelege gustul cel spiritual, care se referă la ju- 
decarea frumosului și a sublimului în arte și în natură. 


DIVIZIUNEA 


Dacă judecăm ceva ca obiect de gust, încît acela ne place mai 
mult sau mai putin, atunci această judecată estetică trebuie să aibă 
fundamentul său cel natural în sufletul nostru, prin urmare el tre- 
buie să depindă de la certe condițiuni originare şi transcendentali. 
Acum dacă acestea se cer ca să se expună în știință numai de sine, 
atunci această parte a Esteticii se numește curată; iar dacă se 
expun condiţiunile cele empirice sub care omul poate să producă 
ceva plăcut ca obiect de gust, atunci această parte a Esteticii se 
numește aplicată. 

Notă. Fiindcă lucrarea omenească, încît produce ceva plăcut 
estetic, se numeşte arta frumoasă, de aceea Estetica aplicată e o 
filozofie a artei frumoase (calo sau calleosteonologia), spre a o dis- 
linge prin aceasta de tehnologia simplă, care e o doctrină comună 

frumoase, fiindcă arta frumoasă se poate împärț 


arte speciale. 

FRUMOSUL CONSIDERAT CA PLĂCUT 


ai S seastă condi- 

Desi frumosul place şi perceptorul numai sub această cone ; 

d i i s, că-i place; toate acestea, această 
lară de frumos, că-i place; cu 


țiune îl dec E 
aotă nu conpete frumosul exclusiv, a get 
adevăratul şi bunul încă e ceva plăcut. Acum lina 


larăm de frumos tot jucundul, folositorul, adevăratul și bunul, de 
Co Se i Vita celelalte specii ale Punu- 


si chiar de aceea şi plăcerea spre ce e frumos trebuie 


căci și jucundul, folositorul, 
că noi nu de- 


aceea frumosul trebuie să fie diferit de 


rilor plăcute, plă Bio 
să-si aibă fundamentul ei propriu în mintea omeneasca. 


DIFERENŢA FRUMOSULUI ȘI JUCUNDULUI 


Jucundul (jucundum) place pentru că aduce op mega alu A 
tului, sau cel puţin se pare că-i aduce mulțumire în ciori FIE 
pect. Deci el deşteaptă imediat o apetițiune spre ma ea e ȘI iah 
denie în acela al cărui instinct dorește taiate ei yhe 
plăcerea spre jucund e condiționată prin apetițiuni are pă 
patrivă, frumosul poate plăcea şi dacă n-ar promite instinctulu 


l j i d ici s-ar e seda sau gusta. 
vreo mulțumire, şi de aceea nici nu s-ar putea poseda sau £ 


3 spre fr 5 litionată prin apetițiuni sen- 
Aşadar plăcerea spre frumos nu e condiționată p aj 


suale. 


DIFERENŢA FRUMOSULUI ȘI A UTILULUI 


Utilul (utile) sau folositorul place pentru că se paint gi 
încît se consideră ca mijloc spre oarecare scop. Weri tel ce în ur 
scop, acela voiește să aibă și mijlocul și astfel ia i y = 
imediat (prin reprezentarea acelui scop) 0 iai dl sed ia 
sesiunea și uzul lucrului ce i se pare folositor. Aşadar plăc erea jaiak: 
folositor e condiționată prin reprezentarea unui 980 ȘI dacă ei 
scop e sensual, şi prin apetițiuni sensuale. iei reci taran 
poate plăcea și dacă n-ar servi nici unui scop ca MIJlOc, ȘI 


11 


era nici nu s-ar putea poseda şi folosi. Așadar plăcerea spre dîn- 
sul nu e condiționată nici prin reprezentarea vreunui scop, nici 
prin apetițiuni sensuale. 


DIFERENȚA FRUMOSULUI ȘI A ADEVĂRATULUI 


Adevăratul place pentru că consună şi încît consună absolut 
cu legile conștiinței omenești, care consonanţă uneori se Paaa 
clar şi luminat, uneori numai se simte. Deci plăcerea spre evi- 
rat e condiționată prin această convingere mai tare cau uni mere 
cum că ceva e universalmente valid în respect speculativ drept 
acea consonanță. Din contră, frumosul poate plăcea şi dacă nu 
suntem convinși despre validitatea lui cea universală în calit ma 
pect, sau doar îl ţinem clar numai de un ce fiptuatu. Prin arta tă 
plăcerea spre dînsul nu depinde de convingerea teoretică. ret 


DIFERENȚA FRUMOSULUI ȘI A BUNULUI 


Bunul (cel absolut, nu cel relativ precum e folositorul) place 
pentru că consună, și încît consună absolut cu legile lucrării ome- 
ești, care consonanță de asemenea se poate cunoaște uneori clar 
și luminat, iar uneori numai se simte. Deci plăcerea spre ce e bin 
e condiționată prin această convingere mai tare sau mai flaca 
gum că ceva e universalmente valid în respect moral drept acea 
consonanţă sau că merită a se aproba în mod absolut. Din contră. 
jrumosul poate plăcea şi dacă nu suntem convinși despre iată 
tea lui cea universală în acest respect, sau doar îl tinem Mt de 
un ce adiaform moralmente sau neconvenient. De aceea lea cai 
spre dînsul nu depinde nici de aprobarea practică, nici de convin- 
gerea teoretică. AnA TA 
Notă. Grecii ziceau că frumosul e identic cu adevăratul si cu 
bunul, această identitate pretinsă se reazămă pe acest fiumdamment 
că adevăratul şi bunul n1 se poate întăţișa si sub forma Pruan 
lui, si atunci ne poate plăcea cu atît mai mult. Doar în sens şi 
după esență sunt diverse. Povestirile vechilor poeți despre ri 
gile amoroase și despre certurile zeilor şi ale zeiţelor lor să par 
ca frumoase cu toate că le reprobăm absolutamente, dacă le Pae 
iaag din punctul de vedere al verității şi al bunătăţii morale. 

şa e şi jucundul și utilul, acestea încă ni se pot da sub o formă 

frumoasă şi atunci ne pot plăcea cu atît mai mult, cu toate că și 
acestea sunt diverse esențialmente de frumosul ca atare. Esteti- 


cienii școalei mai noi ce voiesc a aduce la identitate toate lucrurile 


uită regula : Qui bene distinquit, bene docet. 


FRUMOSUL CONSIDERAT CA INTERESANT 


Ce ne place ne și interesează, adică stă în atare raport cu noi, 
încît el deşteaptă în inima noastră o certă participaţiune, prin ur- 
mare noi nu putem fi cu nepăsare în respectul existenţei lui. Dar 
pe noi ne interesează mai ales jucundul şi folositorul ca pe fiinţe 
sensuale, iar adevăratul şi bunul ca pe ființe raţionale, deci acel 
interes însuși se poate numi sensual. Ce e drept, şi frumosul încă 
trebuie să ne intereseze, fiindcă ne place, însă el ne interesează 
în alt respect. De aceea, pe acest interes propriu, unit cu frumosul, 
noi voim a-l numi interes estetic. 

Notă. După etimologie și interesul estetic e sensual, ci fiindcă 
uzul a dat cuvîntului estetic.o altă însemnare, așa încît acest cu- 
vînt acum înseamnă știința gustului spiritual, de aceea şi interesul 
relativ la obiectele gustului se numește estetic cu preferință. De 
aceea putem zice că plăcerea spre frumos e neinteresată dacă cu- 
getăm numai la interesul sensual cînd zicem aceasta, însă de aici 
nu urmează cum că acea plăcere e liberă şi de alt interes fiecare. 


INTERESUL FORMAL PENTRU FRUMOS 


pentru materia unui lucru, inte- 
resul se numește material, iar încît ne interesăm mai mult pentru 
forma aceluiași, se numeşte formal. Dacă frumosul ne place deşi 
n-ar fi nici jucund şi folositor, nici adevărat și bun, deci plăcerea 


spre frumos trebuie să se refere cu preferință la forma aceluiaşi, 
ultiplul spre unitate, 


adică la modul cum e conjugat într-însul m 
și chiar de aceea interesul estetic se numeşte formal. 

Notă. Cum că frumosul ne place mai ales drept forma sa și 
ă, se cunoaşte și din aceea că unele 
lucruri, care pentru noi sunt sau par a fi de tot netfungibile și ne- 
uzuabile, cu toate acestea ele pot îmbrăca o formă foarte frumoasă, 
şi chiar de aceea ne pot plăcea în grad înalt. Şi dacă ar fi acele 
materii fungibile sau uzuabile, cu toate acestea noi nu ne uităm 


încât ne interesăm mai mult 


chiar prin aceea ne intereseaz 

la aceea cînd percepem și judecăm frumosul ca atare, aşa încît, 
p. ex., ne poate plăcea, sau ne poate interesa estetic mai mult o 
figură de lut decît o figură de zahăr sau de aur. Dar îndată ce e 
vorba despre jucund și folositor, vine în considerațiune foarte tare 
complexul. Așa e şi cînd e vorba despre adevărat și bun. Căci ar pu- 
tea să fie îmbrăcată o conștiință în vorbe cît de frumoase și o lu- 
crare să fie executată cu mișcări cît de frumoase și, cu toate aces- 
tea, pe aceea nu o vom numi adevărată și pre aceasta bună, cînd 
ar fi una falsă ṣi cealaltă rea în respectul complexului și al preţu- 
lui ei cel intern. Altminteri materia încă poate ridica forma, fiind 
amîndouă un tot nedespărțit încît numai prin abstracţiune se poate 
distinge una de către alta. 


DEFINIȚIUNEA PRIMĂ A FRUMUSEȚII 


Dacă frumosul place mai ales drept modul cum e legat în- 
tr-însul multiplul spre unitate, atunci putem zice mai întîi cum 
că frumusetea e acea proprietate a unui lucru prin care acesta 
deşteaptă o plăcere formală în percipiente. Adică noi numim asa 
plăcerea, ceea ce se naște în noi cînd ne delectează formă oricărui 
lucru pe care îl percepem în vreun mod, și care chiar prin aceea se 
face obiect de gust. 


FINALITATEA FRUMOSULUI 


Deși nu e neapărat ca să referim frumosul la un scop deter- 
minat pentru care ar exista sau ar fi format așa cum e, cu toate 
acestea el trebuie să ni se arate ca un ce final şi încă prin forma 
sa, căci altminteri el n-ar putea deștepta în noi plăcere prin forma 
unui lucru ce ni s-ar arăta ca nefinal. Deci aceea ce delectează pe 
amatorii frumosului e aparenţa finalităţii lui, ceea ce e ascunsă 
în forma însăși, şi oarecum iese afară dintr-însa atunci cînd îl in- 
tuim. Prin urmare finalitatea estetică e numai subiectivă, numai 
conformitatea unui lucru cu gustul nostru. Aci așadar ajunge şi 
singură aparenţa frumuseţii. Acum dacă se consideră frumosul aşa, 
ca şi cum el n-ar avea alt scop pentru care ar exista şi ar fi for- 
mat, afară de acea finalitate subiectivă a formei sale prin care 
delectează inima noastră, atunci frumuseţea lui e liberă, îndepen- 
dentă, necondiționată sau absolută. Iar dacă se consideră aşa încît 
se referă la un scop determinat, pentru care există şi e format 

asa, atunci frumuseţea lui e numai anexă, accidentală, condiţionată 
sau relativă. | 

Notă. În unele cazuri se poate naşte controversa, dacă frumu- 
setea unui lucru e liberă și independentă sau numai anexa și ac- 
cidentală pentru că în lucrurile gustului depinde mult de la con- 
templător, care acum ia lucrurile aşa, acum altminteri. Însă dife- 
renta e întemeiată în natura lucrului. 


FRUMOSUL EXTERNAMENTE 


Asemenea de momentoasă e pentru teoria frumosului, şi încă 
mai momentoasă e diferenţa între frumosul externamente şi fru- 
mosul înternamente. Despre cel dintii însemnăm următoarele : nici 
un lucru nu ne poate delecta, dacă nu-l percepem în vreun mod, 
fie extern, dacă e lucru extern sau corporal, fie intern, dacă e lu- 
cru intern sau spiritual. Dacă lucrul e corporal, atunci acela tre- 
buie să fie sau vizibil sau auzibil, căci numai ce percepem nol cu 
cele două simţuri mai nobile, aceea poate deștepta în noi o plă- 
cere formală prin modul cum se conjugă multiplul spre unitate. 
Ce percepem noi prin celelalte simţuri, de odorăm, gustăm, pipăim, 
acestea poate să ne placă numai prin impresia cea materială, prin 
ivitamentul simţurilor, sau gîndirea organică, acestea aşadar nu 
sînt frumoase, ci numai jucunde. p 

Notă. Pentru ex., dacă zice cineva această floare miroase fru- 
mos, atunci face abuz de cuvîntul frumos, sau Îl traduce la altà 
specie de senzațiune după uzul vorbirii cel nedeterminat. Dimpo- 
trivă. bine va zice : această floare are un miros plăcut, sau miroase 
bine, sau această floare e frumoasă, această arie sună frumos. 
Asemenea culorile și tonurile în sine sau în particular sînt numai 
jucunde, pentru că ele lucrează atunci numai ca excitante sensuale, 
ele se vor face frumoase numai prin compensație, fiindcă atunci 
se naşte un tot, care poate delecta inima și numai prin formă, aşa- 
dar, poate produce o plăcere estetică. De aceea frumosul externa- 
mente se poate distinge iarăşi în optică şi acustică ; din contra, 
precum s-a zis mai sus, ce odorăm, ce gustăm, ce pipăim lucrează 
numai ca excitante sensuale, prin urmare numai prin impresiunea 
materială. Căci deşi putem cuprinde și forma lucrului prin palpare, 
această cuprindere se mărginește numai la obiecte mai mici și mai 
de aproape şi afară de aceasta e tare neperfectă încît ea nu poate 
face ca să stea corpul înaintea noastră numaidecît ca un tot intui- 
bil, prin urmare nu poate face în noi prin forma sa o impresie 
atit de vie, cît se cere spre a produce o plăcere estetică. 


FRUMOSUL INTERNAMENTE 


Acesta cuprinde pe toate reprezentaţiunile, adoperaţiunile, sen- 
timentele şi statele inimii noastre. Însă și acestea se fac frumoase 
prin compensațiunea şi spusețiunea lor. Aceasta se face prin certe 
semne, prin care acelea se arată simțului extern și anume auzului, 
pentru ca să se deştepte aşa şi simţul intern. Deci în respectul 
frumosului internamente forma compensațiunii și a expoziţiunii 
e propriul obiect al plăcerii estetice, care însă poate să fie unit cu 
alte specii de plăcere, anume cu plăcerea spre adevărat şi bun. 

Notă. Așadar adevăratul şi bunul, care se află în reprezenta- 
țiunile, adoperațiunile și statele inimii noastre, îmbracă caracterul 
frumosului numai prin acea formă. Însă arta poate da acest ca- 
racter şi falsului și răului, și atunci ea orbește prin aparența fru- 
moasă cu care a îmbrăcat falsul și răul, precum vedem în unele 
poeme şi oraţii. Adevărat că arta se poate profana prin aceasta, 
dar de aici se cunoaşte totuşi cu evidenţă că frumosul nu e identic 
cu adevăratul şi bunul. De aici se cunoaște totodată că cel frumos 
externamente mai ales numai de aceea și într-atît produce o plă- 
cere mai mare, pentru că el deşteaptă în inima percipientului si 
aduce la conștiința lui și ceva intern, prin urmare cel frumos ex- 
ternamente se ia ca un semn al internului plin de însemnătate. 
Fără de această însemnătate imaginea cea mai frumoasă şi cîntecul 
cel mai melodios încă n-ar face o impresie mai vie în inima omu- 
lui decît alte obiecte, care bat tare la ochi şi fac impresiune tare 
în simțuri. Într-atît cel frumos internamente se consideră ca fun- 
damentul celui frumos externamente, cu toate că acela atrage mai 
puţin decît acesta pe o inimă încă necultă. De aceea pe copii atrage 
mai curînd cel frumos externamente decît frumosul internamente. 


FRUMOSUL CA O IMAGINE A ADEVĂRATULUI ȘI A BUNULUI 


Plăcerea estetică și interesul estetic e afin cu cel sensual cînd 
se referă spre obiecte care se percep cu simțurile, din contra e 
afin cu cel raţional, cînd se referă la forma acelora. Căci ce 
poartă caracterul frumuseței apare sub forma cea mai perfectă sub 
care poate să apară ceva în genere; un lucru ca acela apare ca 
ceva absolut sau ideal. Deci frumosul stă ca un ce mijlociu între ce 
e numai sensibil și cel curat rațional și de aceea se şi poate con- 
sidera ca un tip sensual sau ca o imagine a adevăratului și a bu- 
nului în genere. 

Notă. Rațiunea e îndreptată întotdeauna spre ce e absolut sau 
ideal atît în lucrarea ei cea teoretică, cît şi în cea practică, așadar 
ea trebuie să se intereseze și pentru ce e frumos precum se inte- 
resează pentru ce e adevărat şi bun, și chiar aici se arată afini- 
tatea, ceea ce există între acela și între acesta, care însă nu e iden- 
titate, ci numai afinitate. Frumosul nu e adevărat şi bun, dar poate 
să se considere ca o imagine sau un tip sensual al aceluia. 


A DOUA DEFINIȚIE A FRUMUSEŢEI 

Dacă se arată frumosul ca ceva absolut sau ideal, atunci el 
ne și transpune într-o dispoziţiune a inimii care se numeşte extaz. 
El ne răpește oarecum din această lume sensibilă, în care țoate 
sînt mărginite şi ne transportă într-o lume ideală, pe care şi-o cu- 
getă raţiunea ca pe complexul cel nemărginit a tot ce e perfect. 
De aceea cu drept putem defini frumuseţea zicînd că dînsa e acea 
proprietate a unui lucru, prin care ea deşteaptă în percipient prin 
forma sa o presimţire a infinitului în cel finit, şi chiar prin aceea 
delectează inima. 

Notă. Nefinitul de intuitat nu se poate intuita în cel finit, dar 
se poate presimţi cînd considerăm forma cea finită pe care o per- 
cepem, ca pe un văl a unui ce mai înalt, care nece nu se poate 
cuprinde în concepte determinate, nece nu se poate spune de-ajuns 
prin vorbe. De aceea percepțiunea cea subitanee a frumuseţii e 
însoţită de un farmec nespus, și dacă şi vorbim mai apoi despre 
aceea, vorbele noastre rămîn totdeauna o expresiune foarte ne- 
perfectă a sentimentelor pe care le simțim în inima noastră. Așa 
frumosul e un secret nespus chiar şi pentru acela care-l produce. 
Dar şi acela încă-l produce numai în momentele unei consecraţiuni 
mai înalte care se numeşte inspirațiune. 


RELAŢIUNEA FRUMOSULUI ȘI A FACULTĂȚILOR MINȚII 


Cînd contemplăm ceva frumos atunci despre o parte se mulțu- 
mește înţelesul fiindcă cuprinde o formă care apare ca foarte fi- 
nală și perfectă, iar despre altă parte se mulțumește și fantezia 
printr-o dispoziţiune a inimii ideală, fiindcă presimțim în cel finit 
pe cel nefinit, și ne simţim liberi de coacțiunea cea ce ne supune 
fantezia legilor înțelesului cînd nu mai cunoaștem pe un obiect 
dat. Așadar prin percepțiunea frumosului se ocupă amîndouă aceste 
facultăţi într-un mod uşor şi cu toate acestea regulat : această ocu- 

paţiune se numeşte joc spre a se distinge de lucru, care e greu 
și fatigator, lucrarea acestor puteri se arată totodată ca liberă și 
armonică. 


A TREIA DEFINIŢIE A FRUMUSEŢEI 


Dacă frumosul ocupă înţelesul și fantezia în modul arătat, 
atunci el înalță și sentimentul de viaţă. Căci acest sentiment nu e 
nimic alta, decît conștiința unei puteri lucrătoare, și acest senti- 
ment cu atîta trebuie să fie mai tare cu cît cunoaștem mai mult efi- 
cacitatea acelor puteri, și cu cît e mai liberă și mai armonică această 
eficacitate. Deci frumuseţea se poate defini și aşa, că e acea pro- 
prietate a unui lucru, prin care ea transpune fantezia prin forma 
sa într-un joc liber, dar armonic cu înţelesul, și chiar prin aceea 
înalță sentimentul vieţii în percipient. 

Notă. Unii au zis că frumuseţea e unitatea în varietate sau 
uniformitatea în diversitate (Augustin, Home, Hutcheson ș.a.), alții 
că dînsa e o perfecțiune intuitibilă (Baumgarten, Mendelsohn), alții 
că e o conformitate a unui lucru cu natura (Batteux și mulți este- 
ticieni francezi următori ai lui). În toate aceste definițiuni e fără 
îndoială ceva adevărat, cu toate că ele nu întăresc conceptul, şi de 
aceea sunt sau prea largi, ca cele dintii, sau prea înguste, ca cele 
din urmă, care propriamente ar fi acomodată numai la frumuse-— 
tea antefaptelor, căci acestea au să fie în adevăr conforme cu na- 
tura, cu toate că încă numai prin aceasta nu se fac frumoase. Unii 
au luat întru ajutor chiar şi conceptul sănătăţii spre a putea defini 
frumuseţea, anume Spinoza zice : „Si motus quem nervi ab obiec- 
tis per oculos repraesentatis accipiunt, valetudini conducat, obiecta, 
a quibus causator pulchra dicuntur“ (P.O. de Deo append., p. T4, 
ed. Paul), aşa încît mai în urmă am trebui să întrebăm pe medici, 
dacă am voi să ştim ce e frumusețea și ce e frumos. 


IDEALUL FRUMUSEŢEI 


Deși e frumuseţea ceva ideal, cu toate acestea se poate cugeta 
şi în acest respect un maxim (maximum), care apoi se numește 
idealul frumuseţei. Acesta ar trebui să fie prin urmare un lucru 
individual, în care s-ar afla frumuseţea în toată plenitudinea și 
perfecțiunea ei. În natură nu există atare lucru, căci produsele ei 
expun ideea frumosului numai în lineamente disipate și cu scă- 
Jeri sau mărginiri prea diverse. Dar arta cel puțin se adoperă ca 

să producă asemenea ceva, cînd îşi reprezintă artistul o imagine, 
care să răspundă deplin acelei idei şi apoi se încearcă a o realiza 
în oarecare materie externă, cu toate că limitaţiunea puterii ome- 
neşti aici încă nu este mai mult decît o apropiere. 

Notă. Se poate cunoaste că dacă arta are să creeze un ideal 
de frumuseţe, spre aceasta ea are op de o formă determinată, care 
se poate considera ca cea mai perfectă. Acum fiindcă natura pe 
care o cunoaștem noi n-a produs nimic mai perfect decît omul, așa 
forma omenească e cea mai acomodată pentru idealul frumuseţei. 
Acesta se va împărţi apoi iarăși în o pluritate de idealuri, fiind 
forma omenească însăşi foarte diversă după sex, etate și după alte 
circumstanțe. Așa se nasc idealurile bărbatului, femeei, bătrînului, 
pruncului frumos ș.a. Nu e nece un dubiu că sunt idealuri de 
animaria frumoase : de cai, lei, tauri, cîini frumoși ș.a. Dară aceste 
ideali sunt de o ordine inferioară, comparîndu-se cu idealele ome- 
nești, prin urmare fiecare se cugetă ca suprem numai în genul său. 


1858—1863 
[Fragmente din Estetica lui Simion Bărnuţiu, 
tipărită integral pentru prima dată după ma- 
nuscrisul cursului aflat la B.A.R.S.R., sub în- 
grijirea lui lon Iliescu, Editura Știinţilică, 
Bucureşti, 1972, pp. 61-—63, 69—76.] 


RADU IONESCU (1832—1873) 


este considerat ca un iniţiator al esteticii filosofice, iar unii îl de- 
finese drept precursor al criticii filosofice de la Junimea. Carac- 
terul preponderent hegelian al ideilor estetice ale iui Radu Ionescu 
— tratate coerent, deşi fără contribuţie originală notabilă — este 
evident atît în ceea ce priveşte definirea frumosului ca „aparență 
sensibilă a ideii“, cît şi prin prelucrarea, în acelaşi spirit, a con- 
ceptului de ideal, după cum se ştie, concept central al esteticii 
lui Hegel. În acest sens, el arată că „adevăratul scop al artei este 
reprezentarea idealului, care este cea mai înaltă expresiune a fru- 
mosului, cea mai mare perfecţiune a frumuseţii ce există în na- 
tură“. Prefigurează, totodată, ideea înălțării impersonale din este- 
tica maioresciană, afirmînd (în lucrarea Principiile criticei) că idea- 
lul frumosului „înalță sufletul nostru într-o regiune divină de im- 

presiuni încîntătoare...“, dar privește imaginaţia ca „un dar divin 
al naturii“ (s.n. — V.M). 

Consecvent totodată ideii că opera trebuie cercetată pozitiv, 
aşa cum procedase H. Taine (cel influenţat la rîndul lui de Hegel), 
care-l analizase în acest spirit pe La Fontaine (1855), Radu Ionescu 
dă prima cercetare asupra vieţii și operei lui Alexandru Donici. 
Studiul reprodus de noi reprezintă o concretizare a principiilor fi- 
losofice pe care le-a susținut în singura sa scriere estetică. 


BIBLIOGRAFIE SELECTIVĂ : 


Principiile criticei (1861) 
Critică literară şi teatrală (1862) 
Alexandru Donici: Studiul asupra vieţei și poeziilor sale (1862—1863) 


[ARTĂ ȘI ȘTIINȚĂ. PRINCIPIILE CRITICEI] 


În toate ramurile deosebitelor cunoștințe omenesti, sunt regule 
generale şi principii absolute care servă de baze și de criterium 
pentru descoperirea adevărului şi pentru dezvoltarea metodică a 
ştiinţelor. Orice nouă observaţiune asupra unui fenomen necunos- 
cut, orice descoperire a unui nou raport între obiectele cari ne 
încongiură trebuiesc examinate după acele regule generale şi în- 
temeiate pe acele principii absolute, ca să ne putem încredința că 
sunt o expresiune a adevărului, iar nu o rătăcire a spiritului nostru. 

Aceste principii absolute, cari formează în ştiinţe calea spre a 
ajunge la descoperirea adevărului, există asemine şi în artă, sub 
toate variatele ei forme. Orice creațiune a întinsei imaginațiuni, 
o poemă, o statuă, un monument, o pictură, o operă muzicală, este, 
ca şi o descoperire în ştiinţă, supusă la regule neschimbate, după 
cari trebuie să judecăm orice producţie a artei. 

Inteligența omului, cu toată avuţia admirabilă a mijloacelor 
sale, se pierde în cîmpul nemărginit al cugetării abstracte și al 
speculațiunilor metafizice, daca nu este condusă de lumina unei 
metode bazate pe principii eterne. Asemine, cea mai strălucită 
şi mai avută imaginaţiune se poate rătăci în capricioasele sale că- 
lătorii în lumea fanteziei, daca nu are totdeauna înaintea sa ace 

tip etern de frumuseţe, acel ideal divin, care revarsă asupra ori- 
cărei opere artistice nemurirea și eterna admirațiune a lumii în- 
tregi. 

După ce vom vedea deosebirea ce există între știință şi artă, 
vom cerceta ce este arta, care este adevăratul său scop, cari sunt 
principiile și regulile pe cari se întemeiază critica şi care este 
misiunea sa. 


II 


În universul nemărginit în mijlocul căruia ne aflăm, suntem 
încongiuraţi de o varietate infinită de obiecte și în două chipuri 
putem observa raportul ce există între ele. 

Cînd un obiect oarecare se află înaintea noastră, mai întîi 
simţurile noastre observă forma particulară şi individuală sub care 
ni se înfăţişează ; aceasta se numește simpla percepțiune a obiecte- 
lor în simțuri. Dar cugetarea serioasă nu se mulțumește numai cu 


acest rezultat al formei exterioare ; inteligenţa noastră merge mai 


departe cu cercetarea sa şi, după ce observă pe fiecare obiect în 
parte, le dezbracă de forma lor individuală, caută un raport ge- 
neral care se află între mai multe obiecte de aceeaşi natură şi 
care le leagă împreună, și, cu chipul acesta, ajunge la substanța 
intimă a lucrurilor, la legea lor, la o abstracțiune. 

Între percepţiunea simplă a simţurilor, care ne face a cunoaște 
numai forma esterioară a obiectelor, şi abstracţiunea anevoie de 
pătruns a inteliginţei, care ne înfățișează caracterele lor generale, 
găsim arta, care ţine oarecum mijlocul între aceste două chipuri 
extreme de a descoperi adevărul şi a cunoaște universul care ne 
încongiură. 

Arta se deosebeşte de percepțiunea simţurilor pentru că, după 
ce observă un obiect, nu se oprește cu totul la adevărata sa rea- 
litate, dar la apariţia sa plăcută, la forma sa frumoasă, fără a căuta 
daca poate să fie folositor sau nu; se deosebeşte asemine de ab- 
stracţiunea inteliginței, de știința curată, fiindcă se interesează 
de forma particulară a obiectelor şi observă, studiază deosebitele 
lor caractere, spre a ne reprezinta pe fiecare sub cele mai plăcute 
şi frumoase forma. 

Astfel arta, neoprindu-se nici la realitatea materială a obiec- 
telor, nici la abstracţiunea științei, caută o aparinţă frumoasă, o 
imagine a adevărului, o formă a idealului, care poate exista în ne- 
mărginita varietate a obiectelor de cari suntem încongiuraţi. 

III 


Toate producţiunile spiritului omenesc se pot împărți în două 
ramure principale : ştiinţele şi artele. i 

Principiile ce trebuiesc observate, atît în științe cît și în arte, 

spre a ajunge la scopul lor diferit, formează știința criticei. 
„Nu ne propunem aici a expune principiile cari sunt baza cri- 
ticei în ştiinţele pozitive şi abstracte. Ne vom mărgini să vorbim 
despre critică în arte şi, mai cu seamă, în acelea cari intră în do- 
meniul literar. 

Producţiunile în deosebite arte, din antichitate și din timpii 
noștri, sunt foarte multe și totdeauna au deșteptat curiozitatea și 
admiraţiunea noastră. Mai multe generaţiuni s-au strecurat unele 
după altele ; naţiuni întregi au pierit; imperii întinse și ţări au 
dispărut sub izbirile timpului ; din atita mărire și putere, din atâ- 
tea nenumărate secule, acoperite de pulberea ruinelor, abia mai 
ramine un nume, o suvenire. Dar producțiunile artei şi creațiunele 
nepieritoare ale spiritului omenesc au învins urgia neîmpăcată a 
timpului, au străbătut secule și generațiuni şi sunt încă şi astăzi 
după mii de ani, pline de viaţă, de frumuseţe și de strălucire. Şi 
astăzi încă, rămășițe prețioase din monumente mari și majestuoase 
sculpture ce respiră şi astăzi o viaţă şi o perfecțiune ce nu s-a mai 
putut imita, o poezie sublimă prin caracterele sale mari si ener- 
gice, prin descripțiunile şi trăsurele sale grandioase, prin pateticul 
său dulce și naturale, acele mari opere de elocvinţă cari reînviază 
înaintea noastră cu o putere magică, naţiuni şi oameni cu amorul 
lor cel putinte pentru patrie și libertate, cu luptele lor mari şi 
eroice, cu pasiunile și defectele lor — toate aceste creaţiuni mari 
și sublime ale artii și astăzi sunt pline de viaţă; ele singure ne 
vorbesc despre timpuri și oameni ce nu mai exist şi deşteaptă în 
sufletul nostru admiraţiunea cea mai mare, entuziasmul cel mai viu. 

La vederea acestor nepieritoare creaţiuni ale geniului ome- 
nesc, nu suntem oare datori a ne întreba pentru ce au ele acest 
caracter de viaţă şi de majestate ? prin ce mijloace au putut să 
dobîndească această putere încîntătoare ce deşteaptă admiraţiunea 
şi entuziasmul ? cari sunt principiile şi regulele ce au urmat ca 
să ajungă la un asemine grad de perfecțiune și sublimitate ? 

Iată care este misiunea criticei superioare. 

Avem înaintea noastră o producțiune artistică, o dramă ; ce 
regule trebuie să observăm în cercetarea și judecarea acestei opere ? 
cari sunt elementele necesare pentru creațiunea unei drame ? pe 
ce principii trebuie să se întemeieze dezvoltarea acestor elemente 

de unitate, de caractere, de acţiune şi cum a ajuns critica să gă- 
sească aceste principii absolute ? Sunt oare aceste principii o in- 
venţiune capricioasă care se schimbă după oameni sau sunt aşezate 
chiar în operele antice şi sublime, admirate de atîtea secule ? 

Două metode exist în critică spre a găsi aceste principii, pe 
cari trebuie să se întemeieze orice creațiune artistică: o metodă 
istorică bazată pe analize, care, după un studiu serios şi profund 
al deosebitelor producţiuni, ale artei, cunoscînd regulele obser- 
vate în acele capete d-operă, ajunge a stabili niște principii abso- 
lute în orice arte : altă metodă consistă de a căuta mai întîi carac- 
terele cele mari ale artii, a se urca deodată la ideea frumosului, 
care este scopul oricărei creaţiuni artistice, şi a deduce principiile 
pe care trebuie să se întemeieze orice arte. 

Fiecare din aceste metode are meritele si însemnătatea sa; 
fiecare, pe o cale deosebită, ajunge la același rezultat folositor 
pentru arte ; dar cea mai bună metodă este acea care poate reuni 
pe acestea amîndouă ; și adevărata critică superioară este acea care, 
pe lîngă studiul serios al deosebitelor opere artistice, pe lîngă dez- 
voltarea gustului necesar spre a le aprețui, ar uni şi cugetarea fi- 
losofică pentru a cerceta principiile artei şi a înțelege frumosul 
în sine. 


IV 


Am văzut, pe scurt, care este deosebirea între știință si arte : 
ştiinţa este rezultatul inteliginţei și ne expune adevărul prin ab- 
stractiuni ; arta se întemeiază mai mult pe imaginaţiune și, ară- 
tîndu-ne adevărul prin imagini plăcute, ne face a-l întelege cu mai 
multă facilitate. Imaginatiunea este facultatea cea mai capricioasă 
a spiritului omenesc şi, daca nu ar fi supusă la nici o regulă. s-ar 
rătăci în nemărginitul cîmp al creaţiunilor sale. Cu toată libertatea 
ce trebuie recunoscută imapginaţiunii. nimic însă nu poate să fie 
arbitrar în arte, pentru că tot în univers este supus la legi inva- 
riabili, al căror perfect acord formează acea armonie cerească care 
răpea pe Pitagora. 

Arta găsește fondul creaţiunilor sale în marea varietate a 
obiectelor ce natura desfăşură înaintea noastră, şi forma care le 
dă o împrumută iară din lumea realităţii care ne încîntă mai mult, 
apropiind-o pe cît se poate de tipul frumosului ideale, suveniri 
ale unei lumi anterioare, cum zice Platone,:și pus în sufletele alese 
de marele artist al universului. 

Studiul serios al marilor adevăruri filosofice, care ne transportă 
mintea la înălțimea legilor cari guvernă lumea morală ki pi ție 
e este de cea mai mare folosință pentru dezvoltarea și BA 
ara A ii SURE arta ajunge a înţelege și a realiza acest mar 
ie Aa i pia sale, înalta știință a filosofiei simte atunci o dulce 
E i i în producțiunile artii obiectul etern al adîn- 
a a Hi iii a ela cugetări ale inteliginţei, pasiunile 
iri e al ului și toate dorințele și luptele sufletului ome- 
lalea ta legătura intimă ce unește știința şi arta, al căror 
peris i ba cai erirea adevărului. Dar știința ne arată adevărul 
i dară ară văl, cum îl concepe inteliginţa, o abstracţiune anevoie 

e patruns, arta ni-l înfățișează prin imagini frumoase, cari mișcă 
ȘI impresionează simţurile noastre. F A kii 
Minin cercetind i „este arta şi care este misiunea sa, vom 

Junge a cunoaște principiile absolute pe cari trebuie să se înte- 
meieze critica în examinarea deosebitelor creaţiuni ale im i 
țiunii cari formează domeniul artii. imi 
a e zice Hegel în Estetica sa, este o producțiune a activi- 
e enești, o creațiune a spiritului. Se deosebește de știință pen- 
pica este un iruei al inspirațiunii, iar nu al reflexiunii. Sub acest 
raport nu se, poate nici învăţa, nici transmite ; este un dar al ge 
niului și nimic nu poate înlocui talentul în arte. i 

Să nu credem însă că artistul, ca puterile cele oarbe ale na- 
turei, nu ştie ce face, că reflexiunea nu are nici o parte în lucră 
1ile sale. Mai întîi, există în arte o parte tehnică care trebuie st i 
diată şi o iscusință care se cîştigă prin exercițiu. După aceasta a 
cît arta se ridică, cu atît cere o cultură mai întinsă şi mai vari tă 
a spiritului, studiul obiectelor naturii şi cunoștința ze di pia 
inimei omenești. Aceasta este adevărat mai cu seamă entru î a 
tele stere ale poeziei. pie 
Dacă operele artei sunt creațiuni ale spiritului omenesc, nu 

sunt pentru aceasta mai inferioare decît acele ale naturei Într- 
devăr, n-au viață decît în aparință, dar scopul artei nu este de fi 
crea fiinţe vii, ci voiește a oferi spiritului o imagine a vieţei i 
curată decît realitatea. Printr-aceasta întrece natura. Există bea 
sere Și în om un ce divin, și Dumnezeu nu se simte mai puţin Gib. 
a fe “pe ele inteliginţei omenești decît chiar de operele proprii 
PPE pc a piu sue au a 
í i ASE e, imaginați ă ti 
frumosului ce are înaintea sa, creează i maj) pai Pr a 
ideile ce i le deşteaptă vederea unui obiect. Creațiunea Sote 

forme nu este rezultatul unei lucrări mecanice sau al unor regule 
otărîte, cari se pot învăța ; nu este, asemine, rezultatul cugetării 


speculative a filosofului care caută adevărul în lumea abstractă. 
Atit ideea, cît și imaginea exist împreună în spiritul artistului, dar, 
prin puterea talentului său particular, el reprezintă ideea sub o 
formă simţitoare. Imaginaţiunea este facultatea cea mai însemnată 
şi mai prețioasă a artistului și acel ce n-o are n-o poate dobîndi, 
oricît de mari şi lunge să fie silinţele sale ; este un dar divin al 


naturei. 


Yy 


Care este acum scopul artei ? Găsim în privința aceasta mai 
multe opiniuni în deosebiții autori cari au scris pe larg despre arte. 
Acea care este mai răspîndită şi primită mai în toate teoriile artei 
este imitațiunea. Mulţi au și dat această definiţie generală : arta 
este imitațiune. 

Dacă însă arta s-ar mărgini numai în imitaţiune, ar cădea de 
la adevărata înălțime a misiunii sale şi ar pierde adevăratul său 
caracter de originalitate şi creaţiune. Dacă îşi propune a imita cu 
fidelitate toate obiectele cari ni se înfăţişează în natură, sau ajunge 
la un realism care nu ne-ar interesa nicidecum, căci nu este tot 
frumos în natură, sau nu poate izbuti în încercările sale osteni- 
toare, căci cele mai bune copii ale sale vor fi totdeauna inferioare 
grandiosului original al naturei. 

Sunt unii care supun imitaţiunea la o regulă, îndatorind-o a 
căuta în natură numai obiectele cele frumoase, dar această alegere 
nu mai este o adevărată imitaţiune şi nu poate fi condusă numai de 
gust, căci gusturile sunt multe şi deosebite şi cari ar fi atunci prin- 
cipiile generale pe cari trebuie să întemeiem regula ce trebuie să 
urmeze arta în imitaţiunea naturei ? 

Arta este una din manifestările spiritului omenesc și trebuie 
să exprime ideile pe care ni le reprezintă sub imaginile și formele 
cari le găsește în natură. Și aceste forme nu le reproduce în ade- 
vărata lor realitate, aşa cum se înfățișează în natură ; arta le pre- 
face, le apropie, de un tip mai perfect şi mai curat, de un ideal 
care există în sine. Atunci putem zice cu dreptate că producțiunile 
artei sunt creaţiunile geniului omenesc. 

Un obiect ni se înfăţişează în natură sub felurite și variate 
forme, avînd fiecare o parte de frumusețe a sa. Din această va- 
rietate de forme, reunind frumuseţile ce găsește în fiecare, arta 
îşi formează un ideal care, cum zice Cicerone, nu se poate percipe 

nici de ochi, nici de ureche, de nici un simţ, dar pe care îl co- 
prindem numai prin cugetarea şi mintea noastră. 1 

Așa, adevăratul scop al artii este reprezintarea idealului, care 
este cea mai înaltă expresiune a frumosului, cea mai mare per- 
fecțiune a frumuseţei ce există în natură. Acest ideal al frumo- 
sului este singura sorginte în care arta trebuie să caute inspira- 
țiunile sale. El înalță sufletul nostru într-o regiune divină de im- 
presiuni încîntătoare şi de fericiri mai curate decît cele ce simte 
în realitate ; acest ideal deşteaptă în noi cele mai mari simtimente 
ale sufletului omenesc : amorul pentru adevăr, entuziasmul pentru 
bine, admirațiunea pentru frumos. 


1861 
[Apărut sub titlul Principiile criticei, în Re- 
vista română, mai 1861, p. 116—132. Reprodus 
din vol. Radu Ionescu, Scrieri alese, Ed. Mi- 
nerva, Buc., 1974, pp. 93—100. Ediţie îngrijită 
de D. Bălăeț.] 


M. EMINESCU (1850—1889) 


are drept de cetate şi pentru începuturile istoriei esteticii filoso- 
fice din România. Scrierile sale, din care poate fi degajată o op- 
țiune fundamentală în problemele frumosului şi artei, sînt totuşi 
reduse ca număr și întindere. Cel care a tradus o parte din Critica 
rațiunii pure a lui Kant în perioada vieneză era familiarizat cu 
Critica puterii de judecată, după cum, e sigur, aprofundase deja 
pînă în acel moment marile monumente ale filosofiei universale 
şi cunoștea lucrările filosofice şi estetice ale lui Hegel şi Schopen- 
hauer. Estetica — susţine în spirit contemporan nouă Eminescu, 
în studiul Cultură şi ştiinţă — trebuie să cerceteze, pe lîngă fru- 
museţea din artă, și „frumuseţea naturală a vieţii“, a omului, con- 
siderat „cel mai nobil op de artă al naturii“. Avînd ca punct de 
plecare o asemenea premisă, se susține unitatea necesară a eticu- 
lui şi a esteticului : „...un suflet într-adevăr cult va fi aşadar acela 
a cărui fiinţă și viaţă, simţire și faptă va urma legile frumosului 
și el merită numirea unui suflet frumos“ (idee schilleriană care 


: 1 „Quod neque oculis, neque auribus, neque nullo sensu percipi potest, 
cogitatione tantum et mente complectimur.“ 

va reveni în special la Tudor Vianu). Eminescu merge Ta mai 
departe, punînd în evidență „starea psihologică“ şi „cauzele aces 
f ERF E N 
teia“, ca determinații ale sufletului frumos. - 4 x 
Sînt de notat, pe lîngă aceste abordări generale, ae ma 
cente referitoare la estetici particulare : a teatrului, a limbii etc. 


[FRUMOSUL ȘI FRUMUSEȚEA] 


(Fragment) 


[...] Cu aceasta noi am intrat în mijlocul sai ai pene pa 
care atinge al treilea punct principal al tractatului er? A A oi 
raportul culturei cu frumusețea. Cugetarea fundamentală ep or 
acestui raport e simplu aceasta : deja întrucît chicos LE a Sie 
productele artei constituiesc o parte din obiectele inteligenței, E te 
cunoașterea lor o parte a culturei ; în noțiunea ei însă zace toto ată 
şi pretențiunea ca cel cult să posedeze şi simţ și ai Leet A 
pricepere a artei şi a toată frumusețea, totodată a celei naturale. 
De a se bucura de orice formă, specie și formă a artei, a avea 
participare şi interes pentru ea, trece de un semn ferigi ak aus) 
om cult ; însă la asta se mai numără și eventualitatea dacă cinena 
cultivă frumuseţea şi la sine însuși și la împrejurarea sa, întrucît | 

iartă ura și împrejurările. up. 
| co a pestii ja în aa (0) rătăcire foarte mult lăţită, 
şi adică aceea ce domnește asupra exerciţiului artelor. ee 
artisti nu vorbim ; mărimea aplecărei sau talentului să-i ie la | 
artea pe care ei o aleg drept chemare ; însă laicii şi diletan ii, im | 
care nu e nici aplecare, nici talent, aicia exercițiul ar ini să se 
cîştige prin exerciţiu ; alegerea se face ; fiindcă lipsesc ce e ouă 
motive firești citate mai sus, se face după ușurătate, si în muzică, | 
clavirul este parola generală, dacă v-o tradițiune familiară nu 
prescrie desenul sau pictura. Epidemia picturei în portelan pare a 
fi trecut din fericire, însă pianu[1] a devenit endemic. Fiece element 
al culturei însă trebuie să cultive într-adevăr, trebuie să formeze, 
să înnobileze ființa internă și arătarea exterioară a personali- 

ății. (f. 224 A 
Ei A ee rezultă un şir întreg pentru alegerea artelor menite | 
a se exercita, care urmînd unui principiu pedagogic e cu totul 
diferit de sirul estetic ; aici stau înainte de toate artele acelea, cari 
nu se numără de artele proprii, acelea, adică, a căror exercițiu 

nemai într-o manifestațiune de viaţă fizică or spirituală (or ameste- 
cată din amîndouă), într-o activitate, care nu creează un op de 
artă obiectiv, care nu se efectuează afară de personalitate, ci o 
preface pe ea însăși într-un op de artă momentan, unde așadar artist 
or op de artă sînt identice. Pentru femei danțul, pentru bărbați 
e exercițiul gimnastic, acelea ce ne arată numai pentru un moment 
personalitatea în lumina cea mai bună a frumusetii şi înfrumusă- 
tează şi înnobilează mișcarea ei și mijlocit chiar figura ei. Însă nu 
numai în mișcarea întregei figuri, ci şi acolo unde nu se mișcă 
și nu-s active decît organe singulare, trebuie să domnească frumu- 
seţe. La vorbit și citit modul şi forma cum acestea se-ntîmplă 
probează gradul de cultură : declamarea şi mimele ce-o ca iai e 
niază (arată) descopăr multe, pînă și din individualitatea internă a 
unui om ; ele sînt semnul grației. Chiar declamaţiunea nu creează 
un op de artă propriu, însă, executată în conformitate cu arta, ea 
poate să influențeze mai îmbucurător și mai binefăcător decît un 
op de artă însuși. Cîntarea se apropie mai mult de arta proprie ce 
ținteşte la crearea unui op ce există pentru sine şi deosebit de 
persoană ; însă totuşi ea-i esențial conținută în cercul personalității 
se arată ca o manifestațiune numai a propriului organism și des- 
copere, pe lîngă frumuseţea exterioară a tonului, încă și aceea a 
unei mișcări interne. 
. Cu totul deosebită de aceasta e muzica, ca manevrare a unui 
instrument ; aceasta se află afară de personalitate, și nu se 
naşte sunetul propriu, ci unul strein, și scopul nu-i de-a descoperi 
o frumuseță personală, ci una artistică. Se poate ca și producţiunea 
muzicală pe instrument să* rezume mișcarea frumoasă a propriei 
vieţi interne, cum că este mai mult opera chemărei pentru arte 
decît a culturei, asta se vede deja din împrejurarea cum că afară 
de dispozițiunea sufletească mai e nevoie și de o abilitate şi dexte- 
ritate a manevrărei, însă aceasta nu-i proprie decît consoţilor de 
specialitate, pe cînd, de ex., cîntecul natural cel mai simplu și 
cel mai fără artă e-n stare de a exprima viaţa cea mai intimă a 
suftetului. y 
Cum că muzica aparține tot așa de puţin culturei ca şi ori- 
care chemare artistică sau științifică, și cum că plecare și talent 
aievea ar trebui să motiveze cultivarea lor, aceasta-i rezultat E al 
unei observări din principiu asupra fiinţei culturei ***. Cum că 


dă în text, ca să (N. ed.). 
* ăi p e A 3 
tăiat rezutta? şi scris deasupra alt cuvînt, dar indescifrabil (N. ed.). 


kkk 3 : 
, peste din scris asupra încît, î înti i 
fire corina T pra, așa încît, în text, se întilneşte asupra (din) 

însă, prin o îmbulzire silită a copiilor la instrucţiune muzicală, 
nu se ascute, ci se tîimpeşte numai simţul estetic trebuincios orică- 
rui om cult, şi cum că nimicește și plăcerea ce cineva ar putea-o 
găsi în arte, pentru că apatia e mai mare decit impulsul natural 
și-l învinge în decurs de mulţi ani — asta ar fi trebuit ca expe- 
riența să-l înveţe pe orișicine, ar fi trebuit să-i arate cum că deasa 
ascultare simplă a unei muzici bune e un mijloc mai bun pentru 
cultivarea simțului de artă. 

În genere o educaţiune adevărat estetică, care să cerce dez- 
voltarea sufletului în privirea frumosului cu aceeaşi tărie, cu care 
această dezvoltare se urmăreşte în privirea moralității și uneori cea 
a inteligenţei, aceea nu va fi de ajuns pe calea graduală a exer- 
cițiunii, ci numai prin o instrucțiune regulată şi prin explicarea 
opurilor de artă. Cu toate astea muzica este totuşi încă aceea dintre 
arţi, care stă mai aproape de cultură ; toate celelalte, artele plastice 
şi poesia, nu mai au mai mult raport cu cultura, ca perfecţionarea 
reciprocă a personalităţii, decît orcare altă chemare de viaţă, care, 
dacă e amăsurată individualităţii mai mult decît oricare alta, ea o 
şi va aduce la maturitatea cea mai înaltă şi la cea mai bogată ma- 
nifestaţiune. 

Cea mai intimă şi prețioasă întrunire a culturei cu frumuseţa 
zace în acea frumuseţe a vieţii menţionată mai sus. Omul e cel 
mai nalt şi mai nobil op de artă al naturei ; într-un sens și mai 
nobil el ar trebui [să fie] și cel mai frumos op de artă al artei, al 
propriei sale puteri creatorie, libere, conștii, morale. 

Cultură în sensul său primitiv va să zică : figură, formă, fru- 
museţe ; un suflet într-adevăr cult va fi așadar acela a cărui fiinţă 
şi viaţă, simţire și faptă va urma legilor frumosului și el merită 
numirea unui suflet frumos. Să nu cugete însă nimeni la acea 
frumuseţe a sufletului ce se prezintă în Wilhelm Meister, în orice 
privință palidă și bolnavă. 

Cu totului altfei este icoana acestei frumuseți, cum ni-o schi- 
tează Schiller în acel peste măsură eminent tractat asupra grației 
şi demnităţii, ce nu o putem recomanda îndestul de mult. 

„Numim un suflet frumos, cînd simţul moral s-a asigurat pînă 
în gradul acela despre toate simţirile unui om, încît e în stare de-a 
lăsa fără frică în sarcina afectului dirigerea vointei, fără de a cădea 
în pericolul că va sta în contradicțiune cu deciziunile acestuia. De 
aceea la un caracter frumos nu sînt morale faptele singuratice, ci 
caracterul întreg e astfel. Nu poți să-i faci un merit din una din 
ele, pentru că o îndeplinire a stimulului intern nu poate fi numit 
merit. Sufletul frumos nu are un alt merit decît acela că există. Cu 

o ușurință, ca şi cînd numai instinctul ar lucra din el, împlinește 
datoriile cele mai penibile ale umanităţii, și sacrificiul cel mai eroic, 
pe care el o cîştigă de la stimulul său natural, bate la ochi ca un 
efect voluntar al aceluiaș stimul. De aceea el nu știe niciodată 
despre frumusețea acțiunii sale, şi nici nu-i vine în minte, cum 
că s-ar putea lucra şi simţi şi altfel; pe cînd un adept de școală 
a regulei morale va fi în stare în orice moment, de a da contul cel 
mai riguros despre raportul şi proporţiunea între faptele sale şi 
lege îndată numai ce vorba maestrului său o va pretinde. Viaţa 
celui din urmă va semăna unui semn, unde regulele sînt însem- 
nate prin trăsuri aspre și la care un învățăcel ar putea într-adevăr 
să înveţe principiile artei. Însă într-o viață frumoasă, au dispărut 
ca dintr-un tablou de Tizian toate acele ascuţite linii de demar- 
care, și cu toate astea figura-ntreagă apare numai cu atît mai 
adevărată, mai vie, mai armonică. Un suflet frumos este așadar 
lucrul unde sensualitate și rațiune, datorii şi înclinaţiune sînt în 
armonie, şi graţia este caracterul ei în arătare.“ 

Oricît de frumos ar fi desemnat Schiller calitatea unui suflet 
frumos, totuși starea lui psicologică şi cauzele acesteia i-au scăpat 
din vedere. Orce înclinațiune, orce instinct, chiar dacă lucrează 
nemijlocit şi neconștiu, are trebuinţă de motiv; cînd cineva e 
aplecat de a face ceva, de-a alege o faptă și de-a o prefera altora, 
trebuie totdeauna să existe o cauză din care el e aplecat de ao 
face aceasta. 

Schiller n-a avut în vedere decît antiteza, cum că motivul 
oricărei fapte este : sau moralul sau plăcutul. El a trebuit aşadar, 
pentru ca să afle totuși un al treilea, să îmbine două lucruri con- 
tradictorii şi adică : cum că instinctul, care ca atare caută numai 
plăcutul, nu e îndreptat asupra moralității și nu cunoaște regula 
morală totuşi alege moralul, — şi că simtul moral s-a asigurat de 
mai nainte de acest instinct, ceea ce presupune cum că totuși mo- 
ralul este principiul conducător. În fapt există un al treilea, care 
în distingere de cele două poate să fie motiv al înclinaţiunii și 
adică, frumosul. Ideile și legile frumosului sînt deosebite de acelea 
ale moralității, însă în judecata recunoscătoare sau reprobatoare a 
unei fapte ele pot să coincidă: sufletul frumos urmează legilor 
îrumuseței ; și acum nici este de priceput decit mai înainte, de ce 
ea poartă acest nume şi de ce Schiller însuși poate vorbi despre 
frumuseța faptelor lui, pe cînd altfel ele n-ar fi nici morale, nici 
imorale. 

Faptul cum că acțiunea e neconştie și fără luptă n-ar fi un 
motiv, ca să-i dăm mai iute atributul de frumos, decît dac-ar fi 

rezultatul unei puternice lupte morale ; este „însă un fapt recu- 
noscut, cum că ideile şi legile estetice lucrează atit în artist cît şi 
în privitor într-un mod neconștiu. Aceasta este și motivul unic, 
dar de ajuns, pentru părerea veche, cum că asupra gustului nu 
se-ncape dispută. Sai | 
În părerea vulgară asupra pretenţiunilor ce sînt a se face la 
viața şi purtarea unui om cult, domneşte aceeași, nu vrem să 
zicem |greșală] aberaţiune, ci lipsă de cunoştinţă. Cu drept cuvînt 
purtarea unui om cult e privită de individuală, ca o expresiune a 
interiorului său propriu şi caracteristic, distinsă de acţiunea legală 
şi morală, după legi generale şi cunoscute și după moravuri. Dar 
de aceea i se şi pare oricui, cum că nu există o lege a vieții culte. 
Judecata asupra aceleia este treaba simţirei, vor zice cei mai mulți 
— căci simţirea a apucat a fi marele eleimosinar al psicologiei, 
care acopere orice sărăcie de cunoștință. In fapte însă este o jude- 
cată ṣi nu o simțire instinctivă, însă această judecată nu apare 
conştiinţei decît ca pronunţarea individualității şi ca pretenţiunea 
fată cu individualitatea (lucruri d-astea s-au obicinuit a se numi 
cu deosebire simţire, în loc de [a] trece înapoi ta elementele indi- 
vidualităţii şi la amestecul acestora). 
De aceea nu posedă literatura noastră pînă „azi alte opuri 
asupra vieţii de om cult decît de acelea cari conţin regule curat 
empirice mai mult asupra decenţei, convenabilităţii, a şicului şi a 
celor ce sed bine în relațiunile noastre cu oamenii. Nouă însă ni 
s-a arătat clar, cum că orice șic şi amăsurare în purtare, de la 
purtarea cea mai exterioară pînă la formațiunea cea mai intimă 
a sufletului, se-ntemeiază pe legi estetice, își are originea în jude- 
căti estetice neconştie ; şi numai pentru că sint neconștie, preten- 
ţiunile culturei par a fi curat individuale, pe cînd în adevăr indivi- 
dele toate, deşi în diferite graduri, îşi seamănă în judecăţile lor 
asupra acelor pretenţiuni și sînt duse de legi estetice eterne. Re- 
ducerea acestor judecăţi singulare și a regulelor generale a unei 
vieţi convenabile și peste tot frumoase la legile generale ale frumu- 
setei n-a încercat-o încă nimeni pînă acum. Ştiinţa estetică generală 
este încă prea jună ; ea a fost acuma prea îndestul Nica Apar 
cu descoperirea legilor de frumuseţe în artă, pentru ca i za 
neglijență să i se poată face o imputare. Unei vremi ce va urma, 
însă, i se clarifică problema de a pricepe și frumuseța vieţii i 
acţiunii omenești în legile-[i], precum pricepem pe aceea a artelor 
şi va crea lîngă estetica artelor o estetică a vieţii. Despre ceea ce 
acea estetică ar trebui să instruieze, găsim așa de puţin în ga- 
lanthonul quedlimburgher, ba chiar şi în Knigge „purtarea cu 

oamenii“, cîtă chemie sintetică găsim într-o carte de bucătărie; 
chiar în scrierile pedagogiei noastre atît de înaintate, ca şi în cele 
mai multe asupra eticei, vom afla numai niște observaţiuni risi- 
pite. Pînă şi însemnătatea practică a unei asemenea ştiinţe și 
influiența ei asupra pedagogiei n-ar trebui să se preţuiască prea 
jos ; consideraţiunea pentru frumuseţa vieţii și purtării e mai în- 
semnată pentru starea morală a societăţii, de cum ar mărturisi-o 
moraliștii stricţi. Viaţa socială cîștigă printr-asta dignitatea sa mai 
nobilă, şi cu drept cuvînt se numește bun-ton împrejurarea, cînd 
sociabilitatea nu se dezonoră prin nici un fel de licenţiozitate, prin 
nici o disonanță morală. „Acest bon-ton n-ar putea să existe fără 
respectul celor convenabile, şi astfel deșertăciunea, care vrea să 
placă și să se recomande prin asta, este cum se vede un stilp 
fundamental al societăţii.“ 

Nu putem să încheiem această conversaţiune, fără ca să obser- 
văm repetind că, deși aprobăm această din urmă sentinţă a onor. 
C. F. Vockel..., totuși mult lipseşte pînă întru a vedea în discu- 
țiunea publică asupra frumosului o despăgubire pentru o morali- 
tate mai strictă. 

Dreptu-i cum că se constituie o parte integrantă a culturei şi 
că propriull] mod de trai este privit din punct de vedere al 
frumuseţei și e îndreptat după regulele şi legile acesteia ; dreptu-i 
cum că cultura în genere cît și îndreptarea ei asupra frumosului 
e o parte a [problemei] datoriei omului și a destinaţiunii vieţii 
sale ; însă totuşi numai o parte! — Dacă sufletul e cult odată 
cu toată privinţa, atuncea trebuie să-nceapă a urma chemării lui 
proprii şi înalte, acelei a moralității. Într-o chemare practică și 
morală numai zace adevărata împlinire a vieţii omenești, cultura 
însă nu e decît prepararea şi după aceea ornamentul acesteia. Deși 
e adevărat ceea ce susține un scriitor vechi, că „dac-am putea privi 
bunătatea morală în toată văzuta ei frumuseţe, toţi oamenii ar 
iubi-o“, totuşi pe terenul acestei iubiri nu crește decît roza d-o 
lună a frumuseţei, iar nu stejarul de o mie de ani a caracterului, 
care nu prosperează decît pe stîncosul pămînt al unei puteri aspira- 
torii morale, adevărate şi severe. Precît de puţin şi-ar înplini 
chemarea ei adevărată o naţiune care ar îmbla numai după artă 
și ideal și ar uita asupra lor toată mărimea practică, cît de puţin ar 
rămîne ea prin asta în putere și libertate, tot așa de puţin îi e 
permis şi omului singular de a urma numai înclinațiunii frumosu- 
lui ; însă podoaba cea mai nobilă a unui popor este arta și cel mai 
nobil simţ al omului e cel estetic; e un privilegiu al culturei, de 

a se bucura de această podoabă a vieții şi de a onora și gusta 
frumosul cu toate căile ; însă cel mai frumos din toate cîte sînt 
frumoase este sufletul cel mai frumos. 


[Fragment din Mss. 2255, ff. 209—241, reprodus 
de D. Murăraşu în Buletinul Mihai Eminescu, 
III, 1932, 7, 9, pp. 76—97. Reprodus din volu- 
mul: Mihai Eminescu, Despre cultură şi artă, 
Ed. Junimea, Iași, 1970, pp. 286—292. Ediţie în- 
grijită de D. Irimie.] 


CONSTANTIN DIMITRESCU-IAȘI (1849—1923) 


a fost primul român carea elaborat o teză de doctorat cu su- 
biect de estetică, teză intitulată Conceptul de frumos. A formulat 
explicit ideea că o „nouă concepție despre „lume trebuie să aducă 
cu ea o nouă concepţie despre frumos“, și, în acest context funda- 
mental, consideră frumosul ca problema supremă a esteticii. Pen- 
tru definirea conceptului de frumos utilizează, sistematizîndu-le, 
idei din estetica universală. În acest sens, cel care considera că 
estetica „se află încă la începuturile ei“ întreprinde o operație con- 
certată avînd menirea să lămurească „ce este frumosul ?“ printr-un 
vast excurs istoric, pentru ca apoi să analizeze detaliat elementele 
considerate obiective şi cele subiective ale acestuia. În textura 
propriu-zisă a lucrării pot fi sesizate, într-o înlănțuire logică, in- 
fluentele criticismului kantian, ale dialecticii hegeliene, ale teoriei 
nerbartiene, dar şi orientarea experimentală din psihologie, inițiată 
de Fechner chiar în acea perioadă, sau ideile efervescente atunci ale 
evoluţionismului sau vitalismului (Marie-Jean Guyau). 

Concentrat, poziţia lui poate fi redată prin propria-i formu- 
lare : ceea ce explică frumosul „nu e factorul obiectiv în sine, ci 
obiectivul în raport cu subiectivul“, ceea ce denotă o abordare 
dialectică remarcabilă pentru acel timp în problematica axiologică 
în curs de constituire şi care deschide o serie ideatică în estetica 
românească şi cu o vădită notă de originalitate în estetica modernă 
în general. Teoremele filosofice cuprinse în Conceptul de frumos, 
precum şi abordarea științifică conținută în larga sa demonstraţie 
au fost popularizate prin cursul său universitar de estetică și prin 
numeroasele studii şi eseuri publicate în ultimul deceniu al secolu- 
lui al XIX-lea. Se menţin, ca o constantă, abordarea coerentă și 
matură a problemelor estetice și poziția sa democratică și umanistă. 

CONCEPTUL DE FRUMOS 


(Fragment) 


PARTEA INTRODUCTIVĂ 


Ce este frumosul ? — Cei mai renumiţi gînditori ai Antichității 
şi ai timpurilor mai noi au consacrat acestei probleme o mare 
parte din strădaniile lor intelectuale și, cu toate că, în scurtul 
interval de numai un secol și ceva — de cînd s-a întemeiat ştiinţa 
frumosului ca disciplină filozofică specială, sub numele de este- 
tică — literatura ei s-a îmbogăţit foarte mult, ne aflăm, și astăzi, 
în faţa acestei probleme, aproape tot atît de nesiguri ca la început. 
Este drept că fiecare școală filozofică sau de artă poate da un 
răspuns prompt la întrebarea noastră, dar aceste şcoli se contrazic 
atît de mult în părerile lor, încît, în cele din urmă, trebuie să ne 
punem întrebarea dacă nu cumva problema constituie, într-adevăr, 
total sau parţial, o enigmă de nedezlegat. 

[...] Ca întreaga noastră cultură, conștiința noastră estetică, 
concepţiile şi categoriile noastre estetice trebuie considerate doar 
ca niște produse ale evoluţiilor anterioare ; scara noastră muzicali 
actuală este alta decît aceea a grecilor și alta decît aceea a 
popoarelor de astăzi rămase în urmă cu dezvoltarea ; arta noastră 
arhitecturală contemporană reprezintă o evoluţie treptată de la 
coliba primitivă a popoarelor nomade ș.a.m.d. ; istoria dezvoltării 
artei ne dezvăluie pretutindeni asemenea progrese lente pe drumu! 
către cultură, condiţionate de diverse lupte. Problema estetică din 
psihologia popoarelor constă tocmai în determinarea momentului 
subiectiv din această evoluție, în stabilirea acelor forme exterioare 
care caracterizează evoluția estetică a spiritului omenesc şi în 


descoperirea acelor legi subiective de care este condiţionată în- 
treaga evoluție. 

Trebuie să facem încercarea de a pătrunde în taina esenței 
frumosului şi de a determina momentele lui principale, pe de o 
parte, după evoluţia conștiinței individuale, pe de altă parte, din 
evoluţia spiritului popoarelor, atunci cînd comparăm spiritul obiec- 
tivizat pe diversele trepte ale evoluţiei lui în operele de artă ce s-au 
păstrat pînă acum. — E oare formă ? Este idee ? Sau sînt amîndouă 
deopotrivă ? Acest lucru îl putem preciza numai pe măsură ce cer- 
cetăm evoluţia lui. Numai în acest fel putem spera în stabilirea unei 
teorii științifice a frumosului. 

Ce loc putem să-i acordăm, apoi, unei astfel de estetici știin- 
ţifice în cadrul celorlalte ştiinţe ? Este estetica o ştiinţă aparte ? 
— şi dacă este, care sînt ştiinţele ei auxiliare ? Problemele estetice 
îşi găsesc o apreciere variată în diferite ştiinţe de specialitate 
ale naturii și spiritului, fiecare explicînd, în domeniul lor, fru- 
mosul sau elementele lui, din diverse puncte de vedere și ajungînd 
chiar la enunţarea unor legi importante. Fizica cercetează legile 
armoniei culorilor şi sunetelor ; sociologia, evoluţiile conștiinței 
estetice la rase şi naţionalităţi, în diverse timpuri etc., şi încearcă, 
astfel, să dea, totodată, şi o explicaţie a diversităţii formelor de 
artă ; arheologia artistică încearcă, prin studiul operelor de artă 
conservate, să ne arate ce, cum și în ce condiţii a creat omenirea 
în decursul vremurilor, sub aspect estetic; în sfîrşit, psihologia 
cercetează legile plăcerii şi neplăcerii, ale satisfacţiei şi nesatis- 
lacţiei în genere, ale plăcerii estetice în special ; în ea sînt incluse 
cele mai importante probleme din domeniul estetic. Numai că, 
atita vreme cît fiecare din aceste științe nu intenționează să treacă 
dincolo de limitele ei firești, ele nu sînt în stare — luate fiecare 
în parte — să rezolve întreaga problemă estetică, ci tot numai cîte 
o parte din ea ; ele reprezintă doar ramurile unei cercetări empirice 
a frumosului, exact așa cum științele empirice, față de problema 
cosmologică, nu pot stabili decît o parte din principiile generale 
care trebuie să conducă la o concepţie unitară de:pre lume, nu 
însăşi această concepţie despre lume. Ultimele legi explorabile ale 
cosmosului pot fi stabilite numai printr-o întelegere globali a 
tuturor rezultatelor acestor științe particulare, adică printr-o ştiintă 
generală a ştiinţelor sau, cum o numește Diuhring : prin cea mai 
înaltă formă a conştiinţei despre lume și viață — filozofia. Tot 
așa, în problemele generale ale esteticii, tocmai pentru că aceeasi 
problemă este cercetată, din diverse puncte de vedere, de diverse 
ştiinţe, fără ca vreuna din acestea să fie în stare să cuprindă 
întreaga problemă estetică, rezultă necesitatea unei ştiinţe de sine 

stătătoare care să-şi propună, ca temă specială, sintetizarea tuturor 
rezultatelor acestor cercetări speciale diverse : aceasta este estetica. 

Din aceasta reiese, prin urmare, că : 

1) este necesară o știință specială despre frumos, în sens 
mai larg ; 

2) că aceasta trebuie să se bazeze pe experiență ; fizica, fizio- 
logia, psihologia, istoria artelor, arheologia etc. formează ştiinţele 
ei auxiliare. 

Însă tocmai această dependență a problemelor estetice de atit 
de multe științe empirice deosebite și, mai ales, de psihologie, a 
cărei fundamentare ştiinţifică apare ca o problemă a ultimelor: 
decenii din acest secol, explică evoluţia lentă și motivarea încă 
deficitară pentru o estetică strict ştiinţifică. 

Meritul de a fi atras în mod deosebit atenția asupra depen- 
denței reciproce a ştiinţelor în evoluţia lor îi revine, în filozofia 
modernă, lui Auguste Comte, întemeietorul pozitivismului. Acesta 
separă științele concrete de cele abstracte şi consideră că primele 


depind de cele din urmă. El prezintă științele abstracte propriu-zise 


într-o ordine întocmită tocmai pe baza gradării dependenței lor. 


Mai departe, referitor la evoluţia temporară a științelor, el crede 


că acestea se pot dezvolta numai în conformitate cu ierarhia de- 
pendenţei lor; mai întîi se dezvoltă cele mai generale şi apoi 
acelea care sînt mai puţin generale și expun fenomenele cele mai 
complicate. Desigur că aşa stau lucrurile numai cînd este vorba 
de o dezvoltare superioară a acestora, ca ştiinţe pozitive, nu şi de 
primele lor începuturi ; căci, în această ultimă privință, ştiin- 
tele pot să prospere pînă la un anumit grad simultan, fără ca 
măcar să ne dăm seama de această strictă interdependenţă. Mo- 
mentan sîntem nevoiţi a lăsa fără răspuns întrebarea dacă trebuie 
să considerăm clasificarea științelor, făcută de Comte, ca exactă sau 
dacă principiul lui de interdependenţă constituie singurul principiu 
firesc de clasificare a științelor ; un lucru, doar, ţinem să relevăm, 
şi anume însuşi principiul dependenței. Este foarte limpede că 
științele, în evoluţia lor, depind unele de altele, că fiecare furni- 
zează adevărurile de bază pentru celelalte şi, ca atare, poate să 
devină condiţia sine qua non pentru dezvoltarea uiterioară și pen- 
tru organizarea definitivă a celorlalte, ca științe pozitive. Acest 
lucru s-a petrecut, de exemplu, cu fiziologia care, cu toate că-și 


are începuturile tocmai la Aristotel, datorită dependenţei ei de 


chimie şi anatomie, s-a constituit ca știință pozitivă de-ahia în 
ultimul timp. Istoria evoluţiei științelor ne oferă pretutindeni ast- 
fel de exemple care confirmă aplicabilitatea principiului depen- 
denţei la dezvoltarea cronologică a ştiinţelor şi, implicit, la este-- 

tică. Adevăratul motiv al progresului ei lent poate subzista numai 
în faptul : 1) că poziţia ei în cadrul ştiinţelor şi definirea ştiinţelor 
de care depinde nu s-a realizat, încă, în chip satisfăcător, pînă 
acum; 2) pentru că înseși ştiinţele de bază, de care este legată 
estetica, reprezintă un succes al strădaniilor din ultima vreme. 

Acum, pe baza experienţelor anterioare şi în lumina princi- 
piilor călăuzitoare, demonstrate ca necesare prin excelenţă, în 
această introducere pentru tratarea, în continuare, a problemelor 
estetice, vom efectua, în cea de a doua parte, care urmează, un 
eseu despre categoria supremă a esteticii — conceptul frumuseţii : 
dar, acolo, din cauza marei dificultăţi a temei și a studiilor foarte 
vaste pe care le reclamă pentru soluționarea ei, va trebui să ne 
mulțumim doar cu unele notații. 


PARTEA SISTEMATICĂ 


Frumosul este pentru noi, în primul rînd, o noțiune ; determi- 
narea conţinutului ei logic și deci definirea esenței ei reale for- 
mează obiectul unei cercetări ştiinţifice. Aceasta este tema ale cărei 
contururi generale ne-am propus să le schițăm în scrierea de față. 

În prima parte am aflat: 1) că trebuie să urmăm calea de 
jos în sus; 2) că, pe această cale, trebuie să urmărim geneza 
noţiunii ; 3) că aceasta trebuie să se petreacă nu numai în con- 
știința individuală, ci şi în conștiința generală a omenirii, adică 
trebuie să se bazeze, totodată, pe considerarea evoluţiei artei. În 
consecinţă, în această parte vom urmări, în primul rînd, formarea 
conceptului frumuseţii în general, în conștiința individuală, în al 
doilea rînd, realizarea acestui concept în operele de artă şi în 
diversele concepţii despre natură, precum şi în momentele princi- 
pale ale evoluţiei lui. Ne ocupăm, mai întîi, de analiza psihologică 
a conceptului frumuseţii în genere, în conștiința individuală ; şi 
de-abia mai tîrziu (în capitolul al treilea), vom examina conceptui 
frumuseţii, în mod special, în natură și artă. 

Pentru aceasta avem posibilitatea de a folosi două căi opuse, 
şi anume : putem lua ca punct de plecare fie conceptul. în totalitate, 
fie părţile lui componente. Dar în primul caz, deoarece acest con- 
cept, așa cum s-a discutat în partea introductivă, este complicat 
şi constă din multe elemente, s-ar crea o confuzie şi ar exista 
primejdia de a considera numai o parte din conţinutul lui drept 
caracteristic pentru definirea lui și de a pierde din vedere celelalte 
părţi constitutive care ar putea să aibă o valoare tot atît de mare; 
așa, de exemplu, s-ar putea să tratăm formele obiective ca moment 

unie al frumuseţii și să desconsiderăm continutul subiectiv, care 
joacă un rol important în alcătuirea frumosului şi contribuie, el 
însuși, la modelarea specifică a formelor ; sau, în celălalt sens, să 
balada conținutului spiritual (ideii) o atenţie mai mare iar forme- 
Or sensibile o atenție mai redusă, deoarece acestora, luate separat, 
nu li se recunoaşte nici o frumusețe de sine stătătoare — cum s-au 
petrecut de multe ori lucrurile, după cîte ne relatează istoria este- 
ticii. Pentru a evita aceste extreme și altele asemănătoare, nu ne 
rămine decît cealaltă cale, adică de a ne servi de un procedeu 
similar aceluia al chimistului care întreprinde cercetarea unui anu- 
mit corp: mai întîi, trebuie să determinăm şi să scoatem în evi- 
dență, cu ajutorul experienţei exterioare și interioare, cele mai 
simple elemente din care este compus acest concept în ce rapor- 
turi şi proporții se asociază aceste elemente pentru a da naștere 
conceptului şi, în acest fel, prin cercetarea structurii conceptului 
să determinăm părțile lui constitutive, esenţiale. în 
) Experiența ne învaţă că, pretutindeni, ceea ce denumim noi 
„irumos” este ceva exterior, care posedă o valoare obiectivă : „fru- 
mos“ numim un obiect din natură, frumoasă — o operă de artă 
frumoasă, o faptă — întotdeauna, un fenomen ce poate fi văzut 
sau auzit ; Că, prin urmare, conceptului nostru îi corespunde un 
obiect. Vischer, în ale sale Kritische Gänge, nu consideră frumosul 
numai ca obiect, ci ca un contact dintre un obiect și un subiect 
care percepe și deoarece în acest contact cel realmente activ este 
subiectul, acesta ar constitui un fapt ; iar Siebeck adaugă la această 
opinie : „Frumosul este obiectiv numai în măsura în care este 
gustat“ ; însă, prin aceasta, frumosul nu se deosebeşte la drept 
vorbind, de celelalte fenomene, în privinţa obiectivităţii căci realul 
în genere există pentru noi numai în măsura în care poate fi per- 
ceput ; în toate cazurile subiectivul i se adaugă obiectivului ca o 
parte integrantă. Dacă numim „frumos“ numai idealul care se 
naşte în noi, prin activitatea fanteziei, cînd contemplăm operele 
de artă, atunci este just să considerăm frumosul numai ca un fapt; 
dar noi sintem destul de departe de această accepţie. Anticipînd, 
putem spune că, fără îndoială, o operă de artă este frumoasă nu- 
mai în măsura În care poate stimula în noi anumite activități 
subiective, însă, pentru acest lucru, are nevoie de anumite rapor- 
turi reciproce între părțile ei, care condiționează aceste manifestări 
subiective corespunzătoare. Acestea pot fi determinate prin legi 
științifice, ele trebuie să se găsească, în mod obiectiv, în lucruri 
indiferent de faptul că toţi spectatorii sau numai o minoritate 
selectă este destul de pregătită pentru a o simţi şi gusta ; frumosul 
rămîne intact, la locul lui, dacă nu pentru generaţia actuală, cel 

puţin pentru viitor. Cite opere de artă n-au fost înţelese greșit în 
epoca lor, pentru ca de-abia generaţiile următoare să le recu- 
noască valoarea! Am putea oare să spunem că frumuseţea lor 
constituia un apanaj al viitorului ? Desigur că nu. Obiectul a rămas 
neschimbat, raporturile care formează frumuseţea lui sînt tot ace- 
leaşi, întocmai așa cum au relaţiile dintre mișcările corpurilor 
cereşti o existență veşnică, adică chiar de mai înainte de descope- 
rirea legilor astronomice ; numai singur subiectul s-a transformat, 
ceea ce înseamnă că a fost promovat la situaţia de a putea gusta 
frumuseţea care exista în prealabil. 

Fireşte că nu ne putem imagina logic nici un obiect fără su- 
biect ; elemente subiective descoperim în orice fenomen obiectiv ; 
însă lumea frumuseţii posedă tot atîta obiectivitate ca şi întreaga 
lume a realului. Frumosul reprezintă, pe de o parte, un fapt exte- 
rior, supus legilor fizice ; pe de altă parte, este un produs al activi- 
tăţii conştiinţei, subordonat legilor subiective ale acesteia, deoarece, 
fără conştiinţă, el nu are nici o semnificaţie în sine. Prin urmare, 
pentru a putea formula o noțiune științifică, trebuie să analizăm, 
pe de o parte, fenomenele în care apare realizat frumosul, pe de 
altă parte, să precizăm efectul subiectiv al acestora asupra noastră. 
Însă nu putem atinge scopul urmărit, nici prin investigaţiile pur 
fizice, nici prin simple reflexii asupra sentimentului estetic, prin 
judecăţi estetice etc. Căci, mai întîi de toate, ceea ce explică fru- 
mosul nu este factorul obiectiv, în sine, ci obiectivul în raport cu 
subiectivul, aşa că raporturile estetice pot fi sesizate numai cu 
ajutorul experienţei interioare ; în al doilea rînd, stările estetice 
reprezintă, în experienţa interioară, doar niște produse determinate 
ale conştiinţei, care ne dau explicaţia referitoare la procesul deve- 
nirii lor, numai atunci cînd analizăm simultan și condiţiile exte- 
rioare ale genezei lor. Dacă ne-am rezuma în examinarea condiţiilor 
frumosului, numai la autoanaliza psihologică, rezultatul ar fi foarte 
nesigur ; pentru că „autoanalizarea“ unui conținut reprezentat este, 
după cum se știe, anevoioasă și fără garanţie pentru exactitatea ei, 
căci, de fapt, ea nu se poate stabili decit numai atunci cînd conți- 
nutul reprezentat nu mai constituie un astfel de obiect al con- 
ştiinţei, deoarece, odată cu intenția de a observa un fapt psihic ca 
atare, se şi trece la o nouă reprezentare (adică la aceea care se află 
în însăşi această hotărîre). Dar aceasta nu înseamnă că experienţa 
internă ar fi lipsită de valoare pentru motivările științifice ; căci 
există unele cazuri în care, în împrejurări diferite, se creează posi- 
bilitatea de a trage concluzii mai sigure în legătură cu natura 
faptului psihic care nu poate fi observat în chip nemijlocit. Din 
aceasta rezultă numai necesitatea unei observări obiective, pe lîngă 

cea subiectivă şi, deoarece faptul fizic constituie și un act de con- 
ştiinţă, putem, pînă la un anumit punct, să tragem concluzii dintr-un 
domeniu pentru celălalt. Prin cercetările lor comparative, ambele 
domenii cîştigă în limpezime. O separare absolută între experiența 
interioară şi cea exterioară nu se poate realiza, din cauză că su- 
biectivul se bazează, întotdeauna, pe motive obiective iar obiecti- 
vul poartă cu sine, mereu, pecetea subiectivităţii, în aşa fel încît 
nu putem vorbi decît de o separare relativă. 

„Ca urmare a principiului amintit mai sus, avem de tratat, 
mai întîi, următoarele probleme : 
„__ 1) Prin ce raporturi ale fenomenelor exterioare este condi- 
ționată geneza conceptului frumuseţii şi de ce natură este pro- 
cesul subiectiv care-i corespunde, din ce elemente constă el? 
Răspunsul la aceste întrebări va lămuri elementele obiective ale 
frumosului. 

2) Pe lingă categoriile și formele de intuiție subiective, mai 
adaugă subiectul, la elementele obiective, şi altceva, sau nu ? Răs- 
punsul la această întrebare va releva elementele pur subiective ale 
frumosului. 


ELEMENTELE OBIECTIVE ALE FRUMOSULUI 


Pornim la soluționarea primei din cele două probleme enun- 
tate mai sus, şi anume: prin ce raporturi ale fenomenelor exte- 
rioare este condiționată formarea și evoluția conceptului frumuseţii 
şi de ce natură este procesul subiectiv care le corespunde ? Mai 
întîi, însă, vom arunca o scurtă privire de ansamblu asupra feno- 
menelor exterioare în genere și asupra efectelor lor subiective, 
pentru a putea determina cît mai temeinic sensul și proporţiile 
fenomenului frumuseţii și poziţia lor în mijlocul celorlalte feno- 
mene ale naturii. Aceasta ne conduce la studierea sentimentelor şi, 
în primul rînd, la cele elementare, adică la sentimentele bazate 
pe simţuri. 

a Realizăvile sentimentului cu bază senzorială, ca stări ale con- 
științei, îşi găsosc explicaţia lor esențială chiar în legile conștiinței. 
Astfel, faptul că sentimentele se desfășoară între contraste ca : 
plăcerea și neplăcerea, gravitatea şi voioșia, poate fi recunoscut 
ca una din caracteristicile primordiale ale conștiinței ; și anume 
aceea de a fi determinată de senzaţii şi, mai ales, de către starile 
interioare, într-o modalitate care se mişcă între extreme. Con- 
Știința noastră se află într-o permanentă transformare : stările 

conştiente se transformă în subconștiente şi, invers, stările sub- 
conștiente devin conştiente. Această mișcare se datorează fie unor 
cauze exterioare (excitaţii exterioare), fie cauzelor interioare (re- 
producerea). Perimetrul momentan al conștiinței noastre este foarte 
limitat ; numai un anumit număr de reprezentări pot deveni con- 
știente într-un anumit moment şi îngustimea conștiinței explică 
lupta dintre stări şi refularea sau admiterea acestora în conștiință. 

Legătura dintre senzaţie și conştiinţă se poate realiza numai 
prin acţiunea pe care o exercită ele asupra acelor fenomene funda- 
mentale ale conștiinței, adică în reprimarea sau includerea stărilor 
anterioare din conștiință și în conştiinţă. Sentimentul de neplăcere 
apare ca o refulare a tuturor stărilor anterioare din congtiinţă și 
ca o nevoie de a rămîne singur conștient. Bucuria este lepată mai 
mult de senzațiile moderate şi va ocupa, și ea, în primul moment, 
singură, conştiinţa, însă ea nu se opune celorlalte sentimente în 
mod ostentativ, ci, din contra, favorizează procesul reproducerii. 

Dacă vom compara, acum, aceste rezultate ale experienţei in- 
terioare cu cele ale experienţei exterioare sau obiective, ne vom 
da seama că un consum normal de energie mai lasă o rezervă su- 
ficientă (de energie) pentru ca şi alte reprezentări să poată deveni 
conștiente și, în acest mod, are loc o reproducere pe baza legilor 
psihice ale succesiunii reprezentărilor, fără suprasolicitarea activi- 
tății nervoase. O funcţionare anormală, care ar consta dintr-o prea 
mare risipă, din contra, ar reduce posibilitatea altor reproduceri şi, 
dacă acestea se efectuează (deoarece și sentimentul de neplăcere 
reproduce stările anterioare, cînd intensitatea lui nu este prea 
mare), aceasta se face cu supraefort ; nu încape însă nici o îndoială 
că o suprasolicitare, cînd depășește prea mult cvantumul muncii 
potențiale, poate și trebuie să fie simțită ca dăunătoare. Așadar, 
senzația de neplăcere posedă o energie de conştiinţă momentan 
mai mare, decît toate celelalte senzaţii, tocmai pentru că reprezintă 
o cheltuială mai mare. 

Din aceleaşi principii ale conștiinței se lămurește şi faptul, 
bine cunoscut, că și printr-un consum redus de energie se poate 
produce un sentiment de neplăcere. 

Principiul echilibrului de forță şi acela al minimei cantități 
de energie îşi găsesc aici aplicarea lor. Prin acumularea lucrului 
potenţial în organele centrale, acestea se află într-un fel de încor- 
dare care se exteriorizează sub forma unei nevoi de activitate. 
Această nevoie de activitate este atît de imperioasă, încît, uneori, 
din lipsa unui motiv permanent de preocupare, cum observă, 
într-o altă ocazie, Fechner, putem întreprinde unele lucrări care 
ne vor procura mai multă neplăcere decît plăcere, datorită naturii 

sau scopului lor, numai pentru a fi mereu ocupați în chip efectiv ; 
tot aşa, în cazul unor impulsuri receptive neplăcute în sine, putem 
afla, totuşi, un moment în sensul plăcerii, în intensitatea excitaţiei 
și numai atunci cînd preocuparea ce ne stă la dispoziţie este prea 
neplăcută, prin felul sau scopul ei, preferăm să ne lăsăm pradă 
plictiselii, decît să ne menţinem îndeletnicirea. Așadar, în general, 
satisfacerea acestei nevoi de activitate este legată de sentimentul 
plăcerii, iar împiedicarea acesteia sporește încordarea și noi simţim 
acest lucru sub forma unei neplăceri. Drept urmare, o cheltuială 
mai mică de energie se transformă numai atunci în neplăcere cînd 
a avut loc, în prealabil, o încordare. Mai ales în cazul atenţiei, care 
este însoțită de o inervaţie centrală, atunci cînd are loc un consum 
mai mare decît reclamă energia corespunzătoare excitaţiei, senti- 
mentul unei încordări mai mari a puterilor noastre decît era ne- 
cesar se exprimă în conştiinţa noastră, însă nu și excitația slabă ca 
atare. O excitație prea slabă, dacă nu s-a produs nici o adaptare 
anterioară, poate sau să rămînă indiferentă sau, chiar, să fie resim- 
țită ca o plăcere, în unele cazuri. Există o mulțime de senzații 
slabe de presiune care, dacă nu sînt simțite, prin contrast, ca o 
plăcere — rămîn cel puţin indiferente ; aşa sînt senzațiile slabe 
ale unui vînt uşor sau a unei atingeri delicate, pentru simțul 
tactil ș.a. 

Așadar, în ceea ce priveşte indiferența, observăm : 1) că tre- 
buie să admitem neapărat un prag al sensibilităţii, deoarece nu 
orice senzaţie produce plăcere sau neplăcere, ci numai începînd 
de la o anumită intensitate ; sub acest prag se situează zona indi- 
ferenței ; 2) că, referitor atît la diferența calitativă cît şi la cea 
cantitativă, legea psihologică generală a relativității senzaţiilor 
noastre îşi găsește aplicare și în domeniul sentimentului ; pentru 
că orice senzație este percepută numai în legătură cu stările ante- 
rioare ale conștiinței și numai în această corelaţie i se acordă o 
nuanță specifică. Însă datorită faptului că stările conștiinței pot 
avea oricînd un caracter momentan, individual, se explică de ce, 
pe de o parte, aceeași senzaţie, între anumite limite, poate da 
naștere la sentimente diferite ; pe de altă parte, că pot exista unele 
sentimente care sînt atît de slabe încît rămîn indiferente. 

Pe o treaptă mai înaltă de dezvoltare a conștiinței, odată cu 
nașterea conștiinței de sine și a distincţiei dintre Eu şi Non-eu, 
începe o apreciere a Non-eului, conformă cu nuanţa influenței lui 
asupra noastră ; noi caracterizăm ca plăcute şi apoi ca avantajoase, 
folositoare, bune, frumoase ș.a.m.d., obiectele care ne pot procura 
un fel de plăcere prin diverse combinaţii ; și invers, ca neplăcute, 
dăunătoare, urite ş.a.m.d., pe cele opuse, cărora le atribuim o 

valoare practică. Prin urmare, unui obiect i se atribuie o valoare 
practică, sub forma unui supliment, după modificările subiective 
pe care le dă la iveală, prin cantitatea și calitatea lui, ar 

Dacă voim, apoi, să cercetăm principiile unei noțiuni practice, 
trebuie să o studiem în raporturile calitative și cantitative ale 
obiectelor exterioare și în transformările subiective provocate de 
acestea, aşadar conform dimensiunii subiective, făcînd abstracție 
de instabilitatea subiectivă. ! 

Să încercăm acum să determinăm acea parte a fenomenului 
căreia i se poate acorda noțiunea practică de „frumos“. r 

Senzaţiile care se nasc din influența obiectelor exterioare 
asupra noastră, sub dominația formelor intuitive ale conştiinţei 
(timp şi spaţiu), apar în diverse raporturi, combinaţii și fuziuni 
intensive şi extensive ; sau se contopesc laolaltă senzaţii ale ace- 
luiași simţ, cînd sînt identice; aceeaşi senzație despre același 
obiect, provenind în diverse momente (de timp), se reduce la o 
singură reprezentare simplă şi elementele ei componente își pierd, 
astfel, total, individualitatea lor ; sau, atunci cînd sînt deosebite, 
se înlănțuie una cu alta, una lîngă alta, una după alta, fără să-și 
piardă total individualitatea ; sau, în sfîrșit, senzațiile unor simțuri 
diferite se contopesc într-un act unic al conștiinței pe care-l numim 
asociaţie (complicaţie) ; așa ia naştere marea diversitate a repre- 
zentărilor care formează știința noastră despre lumea exterioară şi 
reprezintă numai o reflectare internă, subiectivă, a fenomenelor 
exterioare. De-abia cu formarea reprezentărilor se deschide posibi- 
litatea unei intuiri estetice a lumii. 

Din rezultatele cele mai generale la care au putut ajunge pînă 
acum ştiinţele pozitive, reiese că, în general, noi cunoaștem în 
lume numai fenomene, adică mișcările şi grupările mecanice ale 
atomilor şi moleculelor ; fenomenele fizice și chimice, mineralele, 
corpurile cerești, viața omului şi a animalelor, toate aceste feno- 
mene pot fi privite mecanic, ca mişcări, substratul acestor fenomene 
rămînînd, întotdeauna, atomul, adică o entitate aspaţială, energe- 
tică. Materia (sau materialul) este un produs sau, mai curînd, un 
postulat, o imagine compusă a gîndirii noastre, iar prin descompu- 
nere ajungem la ceva ideal-real, la o abstracţie. În înțelegerea 
acestor mișcări deosebim diverse moduri ale lor, în diverse asociaţii 
și, după acestea, clasificăm fenomenele comice în fenomene pur 
mecanice ale naturii, ale vieţii ș.a.m.d., iar de aceste forme diverse 
se ocupă ştiinţele pozitive. 

Separarea materialului de formă constituie, de asemenea, un 
postulat al gîndirii noastre, care, prin urmare, se poate găsi numai 

în abstracţie. Orice ştiinţă empirică are de a face mai întîi cu feno- 
mene şi aceste fenomene sînt doar niște forme determinate ale 
mişcării universale. Deci, dacă frumuseţea este un fenomen obiec- 
tiv, trebuie să fie alcătuită, și ea, din acestea, adică din forme ale 
mișcării în sensul ei cosmic, general. Însă cum trebuie să înţelegem 
acest lucru ? | 

Să luăm, de exemplu, un peisaj: malul verde, luxuriant al 
unui piriiaș, cîteva vite ce se apropie de apă pentru a-şi potoli 
setea, păstorii nepăsători din apropierea lor, mai departe cîțiva 
arbori măreți cu umbrele lor răcoroase, în depărtare un şir de 
munţi și, deasupra lor, ruinele unui mic castel alcătuiesc principa- 
lele părți componente ale acestuia. Fiecare din aceste fenomene, 
dacă le examinăm sub aspectul problemei cauzale. cu privire la 
principiile aparenţei lor, poate deveni obiectul unei ştiinţe speciale t 
arborii fac parte din domeniul botanicii, omul din cel al antropo- 
logiei n sensul cel mai larg al ei, ca: fiziologie, psihologie și 
sociologie) ; castelul poate fi privit ca o construcție sau din punct 
de vedere cultural-istorice ș.a.m.d. Apoi, fiecare dintre aceste lucruri 
mai poate fi apreciat și din punct de vedere practic, în legătură cu 
avantajele pe care le poate trage omul din ele, ca folositor sau 
nefolositor, transformîndu-se, astfel, într-un obiect al științei 
practice. 
A Însă şi fără a ne pune probleme în legătură cu principiile 
fenomenului sau cu avantajele lui pentru egoismul omenesc, putem 
privi ansamblul sub aspectul lui global, așa cum ni se înfăţişează ; 
şi în acest caz, în contemplarea lui, degajați de orice interes secun- 
dar, străin (cum ar fi cel al veracităţii sau cel al utilității), sufletul 
nostru este antrenat într-o mișcare plăcută și noi apreciem între- 
gul peisaj ca „frumos“. Dar aceasta se întîmplă numai în măsura 
în care am cuprins toate părţile constitutive ale acestuia : culorile 
minunate şi armonioase, formele deosebite ale arborilor, munţilor 
castelului ș.a.m.d., prin corelaţie, într-un act unic al gîndirii, într-o 
intuiție unică. Dacă privim, în mod special, fiecare parte separată 
a acestuia, putem avea de asemenea un sentiment estetic, dar care 
nu mai provine de la peisaj, ci din contemplarea arborelui sau a 
muntelui ș.a.m.d. Dacă mergem și mai departe cu divizarea acestor 
părţi individuale, de exemplu, cu acelea ale arborelui, încă mai 
putem descoperi o frumuseţe, cum ar fi aceea a unei ramuri sau 
a unei frunze ş.a.m.d. Dar, în toate aceste cazuri, trebuie să înţele- 
gem partea respectivă ca o intuiție unică, ca un tot de sine stătător. 
Dacă fărîmițăm şi aceste părţi în bucăţi, fărîmițăm, odată cu forma, 


şi sentimentul estetic. Dacă — în procesul de abstractizare al gîn- 

în senzaţii, singura posibilitate de a influența conștiința noastră în 
chip subiectiv rezidă în sentimentul concret, căci, lipsind reprezen- 
tarea obiectivă, odată cu ea lipsește şi manifestarea estetică a 
conştiinţei. 

Aşadar, primele rezultate importante ale experienței sînt: 
1) că nu putem atribui decît unei reprezentări sau unui grup de 
reprezentări epitetul „frumos“ ; 2) că acest epitet corespunde unei 
anumite structuri a obiectului ce se află în anumite raporturi de- 
terminabile cu sentimentele interioare ; 3) rezultatul negativ, după 
care frumuseţea nu poate să existe în conținutul material al repre- 
zentărilor şi nici ca o consecință pozitivă a acestuia, deoarece într-o 
reprezentare sau într-o intuiție există numai conținut şi formă, 
adică părţile constitutive şi felul, și maniera în care sînt înseriate, 
simultan sau succesiv, aceste părți constitutive, în spaţiu și în 
timp — că frumuseţea trebuie căutată numai în aceste raporturi 
de ordine ale părților. [...] 


ELEMENTELE SUBIECTIVE ALE FRUMOSULUI 
ȘI LEGĂTURILE LOR CU CELE OBIECTIVE 


O examinare mai atentă a impresiei de ansamblu a fenomene- 
lor frumuseţii asupra conștiinței noastre estetice ne va arăta lim- 
pede că, făcînd abstracţie de influența lor directă, obiectele estetice 
capătă în intuiţia noastră, prin mijlocirea relaţiilor lor formale, şi 
o anumită coloratură spirituală. Formele obiective ne apar, în același 
timp, ca o expresie a unor stări subiective ale spiritului omenesc 
şi acționează, și ca atare, asupra cugetului nostru, în aşa fel încît, 
în anumite cazuri, impresia estetică de ansamblu apare ca o rezul- 
tantă a celor două feluri de factori (direct și indirect). 

De aceea, o analiză psihică minuțioasă a domeniului estetic 
nu se poate restrînge numai la cercetarea semnelor obiective ale 
frumosului, ci trebuie să procedeze şi la separarea caracteristicilor 
subiective ale acestuia, să determine esența lui pozitivă și legătu- 
rile lui cu cele subiective. 

Toate reprezentările care determină conținutul faptelor este- 
tice sînt, mai întîi, reprezentări singulare, însă, și ele, au un con- 
ținut, constau, adică, din înlănțuirea mai multor senzații; acest 
conţinut reprezintă o verigă din activitatea noastră rațională, are 
o anumită semnificaţie pentru noi, stă în anumite raporturi şi com- 
binaţii asociative cu celelalte imagini şi stări ale conștiinței noastre, 
ce pot fi co-reproduse în conștiință după legile asociaţiei şi repro- 
ducerii. Astfel are loc o reacţie a conștiinței față de o grupă de 


45 


stări spirituale disparate şi de intuiţii obiective care alcătuiesc un 
sentiment complex ; asocierea mai multor elemente în intuiție am- 
plifică emoția sufletului nostru. Dar, deoarece reprezentarea sau 
grupa de reprezentări este un produs compus al conștiinței noastre 
— întrucît aceasta ia naştere prin corelarea mai multor senzații 
într-un întreg — şi este privită ca un tot sau ca o unitate, ne- 
putînd fi descompusă în părțile ei componente decît prin analiză, 
tot aşa și sentimentul complex, care corespunde acestor reprezen- 
tări, este, înainte de toate, un întreg; dar, prin analiză, și acesta 
poate fi descompus în mai multe sentimente coexistente ; în acest 
fel, descoperim că la un sentiment complex se asociază sentimen- 
tele concrete, sentimentele estetice simple şi afectele morale, reli- 
gioase și intelectuale. 

Să ne imaginăm unul din frumoasele chipuri ale Madonei de 
Rafael, de exemplu La Vierge au diadème — de la Louvre; cu 
cîtă graţie ridică Maria vălul de pe pruncul Iisus, care doarme, ca 
să-l arate micului Ioan. Pe lîngă desăvîrșita limpezime și căldură 
a coloritului, pe lîngă fineţea și corectitudinea liniilor şi formelor, 
pe lîngă graţia și gingăşia mișcării, descifrăm, în frumuseţea plină 
de viață a compoziţiei, în trăsăturile caracteristice ale figurii, dum- 
nezeiasca înţelegere a Mariei față de Ioan și dragostea-i maternă, 
plină de adoraţie, pentru pruncul său. Prin contemplarea formelor 
obiective pătrundem în viaţa spirituală a tabloului și considerăm 
opera, în ansamblu, ca pe una din cele mai delicate evocări ale 
unei vieţi simple de familie — fericirea iubirii materne. Inima 
noastră se simte, astfel, mai profund mișcată, întreaga noastră 
ființă se transpune într-o emoție plăcută, urcînd pînă la afect, dacă 
i se adaugă și profunda evlavie religioasă. 

Se pune acum întrebarea: Oare întîmplător simţim aceasta, 
sau, într-adevăr, aceste momente spirituale sînt în legătură cu for- 
mele intuitive ? Oare n-a fost însăşi intenţia artistului să trezească 
în spectator, prin aceste forme, tocmai astfel de idei și sentimente, 
și altele asemănătoare ? Și cum de a reuşit ? Oare, într-adevăr, fru- 
musețea tabloului său este amplificată prin acest element spiri- 
tual ? Formează, aşadar, factorul nemijlocitor al intuiţiei estetice 
— pe care nu-l poate nega nici un estetician — o parte din frumu- 
sețe și, respectiv, din sentimentul estetic, sau este, poate, numai un 
element neobișnuit — cum se mai consideră uneori ? Aceasta con- 
stituie tema următoarelor discuţii ale noastre. 

Mai întîi trebuie să recunoaştem caracterul subiectiv şi in- 
lirect al acestui element. Am făcut, în chip obiectiv, o distincţie 

între forma şi conţinutul reprezentărilor, apoi am observat că 
acestea sînt noţiuni inseparabile ce se condiţionează reciproc ; că 
din punct de vedere obiectiv, există numai un conținut constituit 
și că distincţia celor două aspecte este un produs al abstracţiunii. 
Conţinutul obiectiv se poate transforma şi într-un conţinut subiec- 
tiv sau spiritual, dacă se extrag din conţinut caracteristicile esen- 
tiale şi se formează din ele o noţiune. O noţiune nu posedă nici un 
fel de formă definită, tocmai pentru că este un produs spiritual ; 
însă, pentru a deosebi, între ele, noţiunile, sîntem obligați să folo- 
sim semne obiective, cum sînt cuvintele în limbă. Între cuvînt, ca 
reprezentare acustică, și noţiune are loc o asociere, în aşa el, 
încît cuvîntul și ideea rămîn inseparabile. Aceeaşi asociere are loc 
apoi, şi între stările noastre interioare în general și anumite aie 
obiective , în aşa fel, încît, prin asamblarea lor, descoperi im în con- 
ținutul obiectiv expresia stărilor noastre subiective, aşa cum desco- 
perim în cuvînt expresia ideilor noastre. Însă pe ce principiu se 
bazează asocierea dintre cuvînt și noțiune constituie o problemă 
psihologică a lingvisticii, a cărei soluţionare ar fi foarte interesantă 
şi pentru faptul pe care-l discutăm aici, dar urmărirea ei nu-si 
poate afla nicidecum aici locul; de aceea, vom cerceta principiile 
celui de-al doilea fel dintre asociaţiile amintite. 

Este un fapt psihic cunoscut că există o anumită nevoie inte- 
rioară a omului de a însufleţi natura obiectivă, de a nu o percepe 
cu ochii realităţii, ci cu aceia ai fanteziei, adică de a-și proiecta, 
în chip fantezist, propriile lui stări interioare în lumea exterioară. 
Acesta este un adevăr de mult cunoscut, vechea mitologie, obiceiu- 
rile cultice ale multor popoare, însăși limba, la începuturile ei, se 
bazează pe astfel de simbolizări. Am dori să lămurim, acum, pe 
scurt, motivele acestui fenomen psihic pe care se bazează şi mo- 
mentul subiectiv al frumuseţii ; însă întrebarea, dacă această nevoie 
constituie, totodată, şi o dovadă a panteismului și dacă-și poate 
afla ultima motivare transcendentă numai în acest principiu, cum 
consideră Volkelt, o lăsăm nerezolvată, deoarece acesta nu consti- 
tuie o problemă estetică, ci una metafizică ; estetica adoptă faţă de 
metafizică aceeași atitudine ca şi psihologia ; ele îi predau proble- 
mele lor transcendentale, de explicarea cărora trebuie să se îngri- 
jească însăși metafizica, atunci cînd este posibil. 

Simbolurile. Stările conștiinței, oricît de abstracte ar fi, sînt 
însoţite, întotdeauna, de emoţii — adică de o reacţie a conștiinței 
faţă de ele — și, totodată, urmate de anumite mișcări ale organelor 
exterioare şi ale mușchilor, pe care le denumim gesturi expresive ; 
care, însă, nu reprezintă vreo formă de mișcare de provenienţă 

specială, ci, concomitent, sînt, întotdeauna, mișcări reflexe sau 
voluntare. 

Cînd excitarea nervilor depășește un anumit grad, ea se trans- 
formă într-o mișcare trupească ; dacă nu există nici un motiv de 
mișcare, surplusul de energie o va lua pe alte căi, descărcarea 
energiei nervoase se va produce într-o altă formă oarecare. Herbert 
Spencer observă că se poate accepta ca un adevăr incontestabil, că 
volumul de energie nervoasă degajată, care există într-un anumit 
moment și care suscită în noi într-un mod inexplicabil acea stare 
pe care o denumim „simţire“, trebuie să se extindă într-o direcţie 
oarecare ; în așa fel încît, atunci cînd sistemul cerebro-spinal este 
puternic excitat şi, prin aceasta, se degajă un surplus de energie 
nervoasă, aceasta se poate destinde în senzaţii puternice, idei vii, 
mișcări viguroase sau într-o activitate sporită a glandelor. 

Așadar, gesturile expresive trebuiesc considerate ca o parte a 
sentimentului. Faptul că una şi aceeași stare sufletească este expri- 
mată cu o uluitoare similitudine de către toată lumea, constituie 
încă o dovadă obiectivă pentru exactitatea acestei consideratii. 

Manifestările emoţiilor se petrec, la început, inconștient și 
involuntar, aşadar aparţin cu desăvîrșire domeniului reflexelor. 
Însă omul cult învaţă, treptat, să supună, în parte, aceste mișcări 
și, în parte, să le modifice, pentru a-și ascunde anumite afecte ce 
nu se produc ; și așa iau naștere gesturile expresive convenţionale 
— ca un efect al dominării lor prin voință —, pe lîngă gesturile 
expresive naturale sau mișcările reflexe. S-a observat că oamenii 
necultivaţi posedă o vioiciune mai mare în mişcarea membrelor 
decît europenii ș.a.m.d. Însă și această stăpînire își are limitele ei; 
incitațiile prea puternice ale sufletului, de exemplu, un pericol 
iminent, neașteptat, produc gesturi expresive naturale. Gesturile 
expresive constau, în general, sau din anumite mișcări ale muşchi- 
lor feței și ai ochiului (mimice), sau din mişcări ale corpului şi 
membrelor (pantomimice). 

Din aceste date decurge, în primul rînd, faptul că formele 
exterioare ale feței și ale mişcărilor membrelor omului nu pot fi 
lipsite de expresivitate. Experiența ne învață să recunoastem cu 
ușurință diversele forme de exprimare, adică manifestările exte- 
rioare ale stărilor interioare, noi legăm (asociem) acest act interior 
şi manifestarea lui exterioară atît de intim între ele, încît, ori de 
cîte ori observăm un anumit semn exterior, ne amintim, în chip 
nemijlocit, de starea sufletească respectivă ; tot aşa se asociază și 
anumite sunete cu sentimentele corespunzătoare : de exemplu, stri- 
gătul de spaimă, strigătul de bucurie ș.a.m.d. Din aceleaşi motive 


48 


se poate lămuri pe deplin faptul că transferăm această simbolizare 
şi mai departe, în toată natura însuflețită şi chiar în anumite forme 
şi culori anorganice. După analogia raporturilor acestor forme cu 
expresia stărilor noastre sufleteşti, le atribuim și o semnificație 
spirituală, simbolică. În acest mod, descifrăm nu numai în formele, 
ființelor vii, ci şi în acelea ale naturii anorganice, o expresie a 
stărilor sufleteşti ; noi transplantăm propria noastră subiectivitate, 
prin puterea fanteziei, în obiectele exterioare : „Sălbatecul vedea 
în furtună şi în pacea fenomenelor exterioare — spune Tyndal — 
reflectarea propriilor sale dispoziții instabile și, de aceea, atribuia 
aceste fenomene unor fiinţe care împărtășeau cu el aceleași pasiuni, 
dar care îl depăşeau cu mult în putere“, Satisfacţia poetică legată 
de frumusețile naturale se bazează, în cea mai mare parte, pe acest 
fel de imaginaţie care, pe lîngă corectitudinea şi armonia formelor, 
amplifică sentimentul şi prin interpretarea poetică a acestora. De- 
sigur însă că există şi anumite limite ale poetizării corpurilor din 
natura neînsuflețită și nu toate formele și toate artele îngăduiese 
același grad de subiectivitate. Astfel, Rosenkranz stabilește, în a 
sa Aesthetik des Hăsslichen (Estetica uritului), următoarea serie 
pentru arte: arhitectura, sculptura, pictura, muzica şi poezia şi 
recunoaște că, în această serie, ele exprimă o gradare în care arta 
imediat succedentă o depăşeşte întotdeauna pe cea anterioară în 
capacitatea ei de a reprezenta mai adecvat esenţa spiritului. 

Dar dacă, prin natura noastră cu aspectul dual, sîntem conduși 
spre o concepție dualistă despre obiectele exterioare ale naturii şi 
intropomorjizăm întreaga lume în concepția estetică ; dacă nu ne 
este posibil, chiar la corpurile lipsite de viaţă, să luăm în conside- 
rație numai formele ca atare, deoarece sîntem obișnuiți să le pri- 
vim, totodată, şi ca o expresie spirituală, cu atît mai puțin ne este 
posibil să tratăm formele exterioare ale ființelor însuflețite ca pe 
niște forme abstracte. Ele sînt considerate simultan, din aces 
punct de vedere, și ca simboluri pentru viaţa interioară ca : sănă- 
tate, forță, liniște, graţie, mînie, gelozie etc. 

Din aceasta rezultă că, în intuiţia estetică, putem avea doi 
factori esenţiali : 

1) Formele obiective, cu raporturile lor armonice, despre care 
am tratat mai înainte, în primul capitol ; 

2) Semnificaţia simbolică subiectivă a acestor forme obiective 
care, să luăm însă bine seama, constă nu numai dintr-o idee, ci şi 
din sentimente, afecte și instincte; pe scurt, noi transferăm în- 
treaga noastră subiectivitate în obiectele exterioare, pe cît o permit 

formele obiective şi aceasta variază, după cum am mai amintit, 
cu limitele specifice ale esenței obiectului de artă sau ale frumosu- 


lui natural. [...] 


1877 


[Dr. Constantin D. Dimitrescu, ver 5chonheits- 
begriff, Heinrich Matthes Verlag, 1877. Repro- 
dus din volumul: C. Dimitrescu-lași, Studii de 
estetică (traducerea din germană de Drăgoi D. 
Traian, ediţie îngrijită de Ion iliescu), Ed. Știin- 
ţifică, Bucureşti, 1974, pp. 63, 75—96.] 


TITU MAIORESCU (1840—1917) 


director de şcoală, de orientare și conștiință culturală, avînd un 
rol imens în viaţa literar-artistică și politică timp de PS de 
secol, a elaborat studii de filosofie, logică, estetică şi critică ite- 
rară ce-au marcat profund viața științifică și ideologică, artistică 
a vremii şi posterității. Există în opera sa o consecvență recunos- 


cută în sustinerea ideii — de evidentă filiație clasică — a identităţii 


dintre adevăr și frumos, pe care o completează cu formula ori- 
ginată în estetica hegeliană, după care „adevărul cuprinde punio 
idei, pe cînd frumosul cuprinde idei manifestate în PARTENE sen- 
sibilă“. S-a remarcat încă de la început prezența iiuen. fn 
opera sa propriu-zis estetică, sau de aplicare numai a pinepine 
estetice adoptate şi adaptate, a unor idei preluate din Platon, Aris- 
totel, Kant, Schiller, Hegel, Herbart, Schopenhauer. Se poate ad- 
mite însă cu îndreptățit temei că există o articulare ideatică a lu- 
crărilor fundamentale, o aplicare coerentă și permanentă a res- 
pectivelor preluări, care conferă valoare de ansamblu operei sale, 
Deşi n-a construit sistem estetic închegat, Maiorescu a creat și a 


susținut prin operă şi prin mijloace culturale și politice o direcție- 


și un program teoretico-estetic şi ideologic ce se vor regăsi în forme 
diverse — prin continuări sau contestări — în perioadele ulte- 
rioare. Enunţă şi detaliază condiția materială şi condiția ideală a 
poeziei și a artei în genere, clarificînd și aprofundind în acest fel 
criteriile de judecare a valorii poetice. După Maiorescu, condiția 
materială o formează limbajul în toate formele sale și-n intreaga 
sa complexitate, limbaj care are menirea, în opera de artă sau 
literară, să plăsmuiască imagini apte să sensibilizeze și să concre- 


tizeze ideile. Condiţia ideală se referă la ideea exprimată, la con-- 

ținutul poeziei, care este ideea emoțională (Maiorescu vorbeşte de 
simțăminte şi pasiuni). Plecînd de la un asemenea fundament teo- 
retic, autorul Criticelor lămureşte totodată ceea ce se va numi mai 
tîrziu „diferența specifică“ dintre limbajul științei („obiect al sim- 
plei reflecţiuni“), respectiv al filosofiei, și cel al artei. Acordă, pe 
aceleași temeiuri ontologice şi gnoseologice, un important rol mo- 
ral artei, arătînd că arta și poezia reușesc să-l plaseze pe om din- 
colo de realitatea nemijlocită, într-un tărîm al „ficţiunei ideale“, 
unde se suprimă „egoismul“ și se consolidează marile idei ale 
umanităţii. În acest context, introduce și justifică tdeea de im- 
personalitate (precum și conceptele de gratuitate și egoism, corec- 
tate prin acela de conștiința tutulor). Arta trebuie să se exprime 
în forme personale, însă esenţial pentru ea este să sesizeze idea- 
lurile și năzuinţele umanității. Avînd ca substrat teoretic acest 
fundament filosofic explicit, critică subprodusele literare ale vre- 
mii (privite ca „repaos al inteligenței“), inoculate de didacticism, 
improvizație și care angajau confundarea domeniilor etc., pentru 
a valoriza creaţia populară (și, în timp, patriotismul), poeziile lui 
Eminescu, Goga sau dramaturgia lui Caragiale (cu care prilej sub- 
liniază caracterul mijlocit al moralei în artă), care corespund exi- 
genţelor enunțate mai sus. 

O cercetare critică asupra poeziei române de la 1867 (1867) 

Asupra poeziei noastre populare (1867) 

In contra direcţiei de astăzi în cultura română (1868) 

Comediile d-lui Caragiale (1886) 

CONDIȚIUNEA MATERIALĂ A POEZIEI 


Poezia, ca toate artele, este chemată să exprime frumosul ; 
în deosebire de știință care se ocupă de adevăr. Cea dintîi și cea 
mai mare diferență între adevăr și frumos este că adevărul cuprinde 
numai idei, pe cînd frumosul cuprinde idei manifestate în materie 
sensibilă. Este dar o condiţiune elementară a fiecării lucrări artis- 
tice de a avea un material în care sau prin care să-și realizeze 
obiectul. Astfel, sculptura își taie ideea în lemn sau în piatră, pic- 

tura şi-o exprimă prin colori, muzica prin sonuri. Numai poezia (şi 
aci vedem prima ei distingere de celelalte arte) nu află în lumea 
fizică un material gata pentru scopurile ei. Căci cuvintele auzite 
nu sunt material, ci numai organ de comunicare. Cine aude silabele 
unei poezii sanscrite fără a înţelege limba sanscrită, deși poate 
primi o idee vagă de ritmul și de eufonia cuvintelor, totuși nu are 
impresia proprie a lucrării de artă, nici partea ei sensibilă, nici 
cea ideală, fiindcă sonul literelor nu are să ne impresioneze ca 
ton muzical, ci mai întîi de toate ca mijloc de a deștepta imaginile 
şi noţiunile corespunzătoare cuvintelor, şi unde această deșteptare 
lipseşte, lipseşte posibilitatea percepțiunii unei poezii. Din contră, 
cine vede o pictură indică, şi fără a înţelege ideea străină ce a în- 
corporat-o poate artistul prin colori, d.e., înfățișarea unui cult ne- 
cunoscut al antichităţii, are totuși pe deplin partea sensibilă a lu- 
crării de artă şi este în stare a o apreţia. Colorile picturei sunt 
dar un adevărat material, asemenea sonurile muzicei, piatra sculp- 
turei ; însă cuvintele poeziei sunt de regulă numai un mijloc de 
comunicare între poet şi auditoriu. 

Unde este atunci materialul sensibil al poetului, fără de care 
nu poate exista arta ? Materialul poetului nu se află în lumea din- 
afară ; el se cuprinde numai în conștiința noastră și se compune 
din imaginile reproduse ce ni le deşteaptă auzirea cuvintelor poe- 
tice. Cînd cetim, d.e., la Bolintineanu : 


Într-o sală-ntinsă printre căpitani 

Stă pe tronu-i Mircea încărcat de ani. 
Astfel printre trestii tinere-nwverzite 
Un stejar întinde braţe vestejite. 
Astfel după dealuri verzi și numai flori 
Stă bătrînul munte albit de ninsori, 


partea materială din ceea ce este frumos în această poezie sunt 
imaginile provocate în fantazia noastră prin cuvintele poetului : 
„Mircea încărcat de ani, ca un stejar ce-și întinde brate vestejite 
printre trestii, ca un munte albit de ninsori de pe dealuri verzi“ 
etc. 

Prima condiţiune dar, o condiţiune materială sau mehanică, 
pentru ca să existe o poezie în genere, fie epică, fie lirică, fie dra- 
matică, este : ca să se deștepte prin cuvintele ei imagini sensibile 
în fantazia auditorului, şi tocmai prin aceasta poezia se deosebește 
de proză ca un gen aparte, cu propria sa rațiune de a fi. Cuvîntul 
prozaic este chemat a-mi da noţiuni, însă aceste notiuni sunt ab- 

stracte, logice, desmaterializate, şi pot constitui astfel un adevăr 


și o ştiinţă, dar niciodată o artă şi o operă frumoasă. Frumosul nu 
este o idee teoretică, ci o idee învălită şi încorporată în formă sen- 
sibilă, şi de aceea cuvîntul poetic trebuie să-mi reproducă această 
formă. Noţiunea abstractă „cina cea de taină“ poate fi adevărată, 
dacă îi cunosc relaţiunile esenţiale din istorie, însă pentru aceasta 
nu este încă frumoasă ; vroiesc să fac din ea o operă de artă, tre- 
buie să o încorporez într-o materie sensibilă, să mi-o deping cu 
colori într-un tablou (Leonardo da Vinci) sau să o descriu prin 
cuvinte, care să-mi deştepte imagini de sensibilitate adecvate cu 
obiectul ei (Klopstock, Messias). 

Prin urmare, un șir de cuvinte care nu coprind alta decît 
noțiuni reci, abstracte, fără imaginaţiune sensibilă, fie ele oricît 
de bine rimate și împărţite în silabe ritmice și în strofe, totuş nu 
sunt și nu pot fi poezie, ci rămîn proză — o proză rimată. 

Pentru a demonstra acest adevăr — demonstraţiune cu atît 
mai importantă cu cît de ignorarea lui multe din poeziile noastre 
nici nu intră în categoria operelor de artă, ci sunt proză stricată 
prin rime —, vom intra în cîteva amănunte ale producţiunilor ade- 
vărat poetice şi vom arăta cum o sumă de particularităţi esenţiale 
ale poeziilor frumoase se explică numai pe baza acelui adevăr. 

Poetul chemat a deștepta, prin cuvintele ce le întrebuinţează, 
aceleași imagini sensibile în conștiința auditorului, ce trebuie să le 
aibă el în fantazia sa, are a se lupta cu o primă greutate foarte în- 
semnată : cu pierderea crescîndă a elementului material în gîn- 
direa cuvintelor unei limbi. La început, cuvintele corespundeau 
unei impresii sensibile, și cine le auzea atunci își reproducea prin 
ele acea imagine materială din care se născuseră. Cu cît înaintează 
însă limba, cu cît experiența se întinde pe mai multe sfere și co- 
prinde cunoștința a tot mai multe obiecte de acelaș fel, cu atât 
cuvîntul ce le exprimă devine mai abstract, caută a se potrivi cu 
toată suma de obiecte câștigată din nou, pierde una cîte una din 
amintirile sensibile de mat nainte şi, devenind o noţiune generală, 
se ridică pe calea abstracţiunii spre sfera ştiinţei, însă se depăr- 
tează în proporție egală de sfera poeziei. Să luăm, d.e., cuvîntul 
eminent. Cînd zice astăzi cineva „inteligenţă eminentă“, nu leagă 
nici o imagine sensibilă cu aceste cuvinte. Altfel a fost în vechime, 
în acea vechime romană, care a întrebuințat pentru prima oară cu- 
vîntul eminens. Eminens sta în legătură cu vechiul meno, care în- 
semna a fi înălţat, a se ridica peste un nivel dat; de unde cuvîntul 
mensa, care mai înainte vrea să zică orce ridicătură, masă, bancă, 
scenă pentru vinderea sclavilor etc. ; e-minere arăta o ridicătură 

“hai frapantă decît celelalte, scoasă la iveală dintre toate, şi emi- 
nens cuprindea dar pe atunci o imagine sensibilă foarte semnifi- 
cativă. Astăzi a dispărut elementul material din concepțiunea aces- 
tui cuvînt, eminent este o noţiune exclusiv intelectuală. Eminens 
cel vechi putea să fie o expresie poetică, eminentul de astăzi este 
o expresie esenţial prozaică. 

Ceea ce s-a întîmplat cu eminens s-a întîmplat cu cele mai 
multe cuvinte ale limbei române și a tuturor limbilor indo-euro- 
pene : cuprinsul lor, în procesul psihologic al formării noţiunilor, 


a devenit așa de eteric, încît nu mai posedă decît o slabă amintire 


de sensibilitate. 


1867 
[Reprodus din volumul: Titu Maiorescu, Cri- 
tice, 1866—1907, ediție completă, vol. I, Minerva, 
Bucureşti, 1915, pp. 13—17.] 


CONDIȚIUNEA IDEALĂ A POEZIEI 


Trecînd la partea a doua a cercetării noastre, ne propunem a 
analiza care este în privința ideilor exprimate de poet condițiunea 
fără a cărei împlinire nici nu poate exista poezia. 

O veche împărţire a tuturor obiectelor gîndirii omenești face 
deosebirea între lumea interioară sau sufletească și între lumea 
exterioară sau fizică. Însă și această lume fizică există pentru noi 
numai întrucît simțim ceva cu prilejul ei. Astfel, toate obiectele 
gîndirii, fie externe, fie interne, se pot privi împreună și se pot 
apoi deosebi dintr-un alt punct de vedere : în obiecte ale raţiunii 
reci sau logice și în obiecte ale simţimîntului sau pasionale, deose- 
bire întemeiată pe cunoscuta dezbinare între minte şi inimă. 

Paralel cu această deosebire, constatăm pentru scopul ce ne 
ocupă următoarea propoziție limitativă : ideea sau obiectul expri- 
mat prin poezie este totdeauna un simţimânt sau o pasiune, și nici- 
odată o cugetare exclusiv intelectuală sau care se ține de tărîmul 
ştiinţific, fie în teorie, fie în aplicare practică. 

Prin urmare, iubirea, ura, tristețea, bucuria, desperarea, mî- 
nia etc. sunt obiecte poetice : învăţătura, preceptele morale, poli- 
tica etc. sunt obiecte ale ştiinţei, şi niciodată ale artelor ; singurul 
rol ce-l pot juca ele în reprezentarea frumosului este de a servi de 


prilej pentru exprimarea simţimîntului și pasiunii, tema eternă 
a frumoaselor arte. 1 

Şi pentru aceasta ? 

Citeva din cauzele fundamentale ce deosebesc cele două sfere 
ale gîndirii omeneşti ne par destul de simple pentru a putea fi 
explicate în cercetarea de faţă fără prea lungi digresiuni. 

Şi mai întîi poezia este un product de lux al vieţii intelec- 
tuale, une noble inutilite, cum a zis aşa de bine M-me de Staël. 
Ea nu aduce mulțimii nici un folos astfel de palpabil încît să o 
atragă de la sine din motivul unui interes egoist ; ea există pentru 
noi numai întrucît ne poate atrage și interesa prin plăcerea este- 
tică. Însă o condiţiune fără de care nu poate fi interes şi plăcere 
este ca mai întîi de toate poezia să fie înţeleasă, să vorbească la 
conștiința tutulor. Prin urmare, ea nu-şi poate alege obiecte care 
se ţin de domeniul ocupaţiunilor exclusive, precum sunt cele ştiin- 
țifice, fiindcă aceste rămîn neînțelese pentru marea majoritate a 
poporului, ci este datoare să ne reprezinte simțiminte și pasiuni 
fiindcă aceste sînt comune tutulor oamenilor, sunt materia înţe- 
leasă și interesantă pentru toți. Ceea ce separă pe oameni deolaltă 
este cuprinsul diferit cu care şi-au împlinit mintea ; ceea ce-i unește 
este identitatea mișcărilor de care se pătrunde inima lor. 

Dar chiar mărginindu-se poetul științific la acea minimă parte 
din public care se alcătuiește din oameni speciali, din politici, 
filologi etc., se naște pentru dinsul o nouă împotrivire : ceea ce, 
chiar pe acest tărîm, este interesant astăzi nu a fost interesant 
ieri şi nu mai interesează mîine, și o poezie însufleţită numai de 
asemenea obiecte ar pierde din an în an din atracțiunea ei. 

Astăzi se interesează societatea politică română de descentra- 
lizare ; societatea, ce se mai gîndeşte la cercetări limbistice, de 
unificare a ortografiei și de terminaţiunile cuvintelor nouă : vor 
trece oare mulți ani pînă cînd aceste preocupări să fie șterse de la 
ordinea zilei ? O dată descentralizarea făcută, ortografia și limba 
unificate, mişcarea cauzată prin aceste îndeletniciri trecătoare va 
înceta, și nimeni nu le va putea reînvia în propriul lor interes 
intrinsec. 

Prin urmare, poezia rătăcită în sfera ştiinţei şi a politicei ră- 
mine întîi neînțeleasă și neinteresantă pentru marea majoritate a 
oamenilor contimporani, şi este, al doilea, pierdută în generaţiu- 


1 Goethe în Faust vorbește mult de științe, Corneille în Horace de 
fapte din istoria romană, Scribe (dacă este permis a-l numi lîngă acești doi) 
în Verre d'eau de politica engleză: însă toate aceste numai pentru a arăta 
cu prilejul lor simțimintele şi pasiunile omenești (n.a.). 

nile următoare chiar pentru cercul restrîns de indivizi pentru care 
a pi un sens și o atracţiune în ziua naşterii ei. 

lia cu acc 20 IC ea tă 

poieni itu f se numeşte poezie pentru a fi 
expusă vicisitudinii mobile a zilnicelor interese. De magica f'oură 
ce poetul a creat-o din abundența inimei sale trebuie s3 se frîn ă 
valul timpului şi să o lase intactă pentru generațiunile viitoare 
o scumpă moştenire seculară a geniului omenesc. x 

3 Numai copiii cei necopți, pentru a-și face o grădină, taie flo- 
rile şi frunzele din tulpina lor şi le așează în nisipul spulberat : 
cea dintii suflare a vîntului le doboară, cea dintii rază a soarelui 
le veștejește. Dar natura, marea noastră învățătoare, își implini 
rădăcina stejarului în pătura cea mai adîncă şi statornică a pin 
tului, şi de acolo dă creaţiunii sale putere de a lupta şi de airh 

Să analizăm acum o altă cauză, mult mai importantă geiir 

care poezia nu poate trata obiecte științifice. W mai 
; Frumoasele arte, şi poezia mai întîi, sunt repaosul inteligentei. 

n mijlocul fluctuațiunii perpetue, de care este mişcat acel straniu 
product al formațiunilor animalice ce se numeşte minte omenească 
arta se stabilește ca un liman de adăpost spre a reda inteligenței 
agitate o liniște salutară. Aceasta a fost cauza din care s-a lätit 
odinioară poezia între oameni ; aceasta este cauza din care i i 
își păstrează valoarea ei nemăsurată pentru fericirea geniului ome- 
nesc. 

Dar activitatea științifică nu se potriveşte cu această chemare 

a poeziei. Căci ştiinţa provine din acea însușire înnăscută a minţii 
noastre prin care suntem veșnic siliți a întîmpina orice fenomen 
al naturei cu cele două întrebări specific omenești : din E sii E 
spre ce efect ? Însă primul efect ce-l descoperim se arată a fitore 
cdată o cauză pentru un alt efect, care la rîndul său este noua cauză 
pentru alte efecte, și pe nesimţite se deschide înaintea noastră: linia 
timpului, care ne duce într-un viitor nemărginit. Şi asemenea cér- 
cetînd înapoi, ni se arată prima cauză a unui fenomen ca fiind şi ea 
efectul unei alte cauze, care iarăș este efectul unei cauze Grenke 
şi aşa mai departe, se deschide şi îndărătul nostru aceeas linie în- 
tă a timpului. Și astfel omenirea, împinsă în sufletul ei de 
forma apriorică a cauzalităţii, se urcă și se coboară pe scara tim- 
pului în sus şi în jos, pînă cînd minţile îmbătrînite ale generaţiunii 
actuale se, pleacă la pămînt și lasă altei generațiuni sarcina de a 
împinge piatra lui Sisifos cu un pas mai înainte ; această altă ge- 
nerațiune o lasă generațiunilor viitoare, și așa mai departe fo desi 
voltă ştiinţa, și nu ara nicăieri repaos şi niciodată Stei căci 

prima cauză şi uitimul efect sunt refuzate minții omeneşti ; nici © 
limită eternă nu ne opreşte, dar etern ne oprește o limită. 

În această stare a inteligenţei active se coboară arta ca o min- 
gîiere binefăcătoare. Ea prinde atenția neliniştită şi agitată spre 
infinit şi, înfățişîndu-i o idee mărginită în forma sensibilă a fru- 
mosului, îi dă liniştea contemplativă și un repaos intelectual. Poe- 
zia în special trebuie să ne decline spiritul de la înlănţuirea fără 
margini a nexului cauzal, să ne manifesteze idei cu început și cu 
sfîrşit şi să dea astfel o satisfacțiune spiritului omenesc. De aceea 
ea este datoare să ne îndrepteze spre simţiminte și pasiuni. Căci 
tocmai simţimintele şi pasiunile sînt actele de sine stătătoare în 
viaţa omenească : ele au o naștere şi o terminare pronunțată, au 
un început simţit și o catastrofă hotărită şi sunt dar obiecte pre- 
zentabile sub forma limitată a sensibilităţii. 

Celelalte arte, prin chiar condiţiunile lor materiale, sunt res- 
trînse în acest cere estetic şi sunt ferite de rătăcirea ştiinţifică : 
nici teorii politice, nici regule limbistice nu se pot sculpta în piatră 
sau exprima în muzică.2 Poezia singură este în pericol de a-si 
confunda sfera, şi aceasta din cauză că ea întrebuinţează acelaş 
organ pentru ideile ei pe care-l întrebuințează și știința pentru ale 
sale : adică limbagiul omenesc. Cu atit mai mult însă este de da- 
toria poetului a-şi îndrepta atenţiunea spre diferența între aceste 
două sfere deosebite și a distrage mintea obosită de perpetua cau- 
zalitate. 

Recapitulînd rezultatul dobindit din cercetarea teoretică de 
păn-acum, afirmăm din nou adevărul cu care am început : ideea sau 
obiectul poeziei nu poate fi decît un simţimînt sau o pasiune. Şi 
precum am făcut în partea I, așa vom arăta şi în această parte, 
că însuşirile esenţiale ale poeziilor celor frumoase în privința idei- 
lor se explică numai pe baza acestui adevăr. 


După ce am constatat că se află identitate între poezie şi între 
semnele caracteristice ale simțimîntului și pasiunii, şi totodată că 
în poeziile cele rele eroarea provenea din ignorarea acestei iden- 
tități, conchidem prin inducțiune ceea ce afirmasem a priori, că 
poezia cea adevărată nu este decît un simțimînt sau o pasiune, 
manifestate în formă estetică. 


2 Nimic nu este absolut în omenire. Jurnalele din noiembrie 1866 ne 
spun că un american a pus constituțiunea Statelor Unite în muzică ; dar 
cel puţin aceasta ni se pare ca o monstruozitate americană. Cînd se va 
simţi cu aceeaş claritate de toţi ai noștri că o poezie asupra constituțiunii 
este tot aşa de monstruoasă ca acea muzică americană ! (N.a.) 

De aci rezultă că tot ce este produs al reflecţiei exclusive, po- 
litica, morala, teoriile știenţifice etc., nu intră în sfera poeziei, și 
orice încercare pentru aceasta a fost o eroare. Exemple sunt din 
nenorocire prea multe în literatura română pentru a mai avea tre- 
buință de o nouă citare în cercetarea noastră. Citeva, adică cele 
politice, se află la finea părții 1; pentru altele, şi mai ales pentru 
falsa aplicare a formei poetice la opinii asupra științelor, a pa- 
triei, a viitorului, a lui Dumnezeu etc., ne pot servi de colecțiune 
exemplară poeziile lui Heliade, care, cu toată Vioiciunea inteligen- 
tei, nu arată în scrierile sale nici o inspiraţiune de adevărat poet, 
ci numai o adunare de reflecții manierate. 

Să nu uităm că în poeţii cei mari, a căror chemare poetică este 
mai presus de contestare, în Corneille, Racine, Shakespeare, Goethe, 
nu se află nici un vers de politică sau de teorii serioase asupra 
ştiinţelor. Nu că poezia ar fi nedemnă de reflecţia știenţifică sau 
reflexia ştienţifică nedemnă de poezie ; dar aceste sfere provin 
din operațiuni așa de radical deosebite ale minţii omenești, încît 
confundarea lor este cu neputinţă, și anume cu neputinţă într-o 
stare sănătoasă a literaturei. Unde se întîmplă este un simptom rău 
mu numai pentru literatură, ci şi pentru viața publică. Căci ne- 
cunoștința deosebirii sferelor în literatură merge paralel cu igno- 
rarea competinţei autorităților în stat, și cînd se introduc reflecţii 
politice în poezie, se introduc şi fantezii poetice în politică — două 
confuzii între care este greu de hotărît care este mai primejdioasă. 

Recapitulînd acum toate concluziunile ce am încercat să le 
demonstrăm în studiul de față, dobîndim următoarele idei princi- 
pale asupra poeziei : 

Poezia cere, ca o condiție materială a existenţei ei, imagini 
sensibile ; iar condiția ei ideală sunt simțiminte şi pasiuni. Din 
condiţia materială se explică determinarea cuvintelor, epitetele, 
personiticările și comparaţiunile juste și nouă, și totdeodată regula 
negativă că poezia să se ferească de noțiuni abstracte. 

Din condiţia ideală se explică mișcarea reprezentărilor, mări- 
mea obiectului şi dezvoltarea gradată spre culminare, și totdeodată 
regula negativă că poezia să se ferească de obiecte ale simplei re- 
flecţiuni. 

Aceste adevăruri le-am demonstrat pe cît se poate demonstra 
în materie estetică, atît prin cercetări teoretice, cît și prin expe- 
riența din exemple. 

Scopul lor nu este şi nu poate fi de a produce poeţi ; niciodată 
estetica nu a creat frumosul, precum niciodată logica nu a creat 
adevărul. Dar scopul lor este de a ne feri de mediocrităţile care, 
fără nici o chemare interioară, pretind a fi poeţi, și acest scop îl 

1867 
[Reprodus din: Titu Maiorescu, op. Citi, 08. 
cit., ed. cit, pp. 34—39, 67—70.] 


[MORALITATEA ÎN ARTĂ] 

alta decît influența morală a artei în genere. Dacă arta în genere 
are un element esenţial moralizator, acelaş element va trebui să-l 
găsim şi în orce artă deosebită, Prin urmare și în arta dramatică. 

Ar fi o confuzie, care ar împiedica de la început orce dreaptă 
înțelegere a lucrului, dacă ne-am închipui că poezia, fie lirică, fie 
epică, fie dramatică, are altă esență morală decît arta în genere. 
Poate să o aibă într-un grad mai mare sau mai mic, dar nu poate 
să o aibă de o altă natură şi nu trebuie să ceri poeziei o altă in- 
fluență morală decît o ceri muzicei, sculpturei, arhitecturei şi pic- 
turei. Căci întîmplarea că poezia întrebuințează acelaș organ de 
comunicare sau acelaș material brut ca şi codicele penal şi catehis- 
mul de morală, adică cuvintele, nu-i poate schimba esenţa ei de 
artă, precum nu se poate confunda arta sculpturei cu meseria pa- 
vajului, deși amîndouă întrebuinţează materialul piatră. 

Aceeaş influență asupra înălțării morale a individului ce o 
poți aştepta din producerea simțimîntului estetic la auzirea unei 
sinfonii de Beethoven şi la privirea statuei lui Apollo din Belve- 
dere sau a Venerii de Medicis, aceeaș și nu alta trebuie să o aștepți 
de la citirea unei poezii sau de la asistarea la o reprezentaţie dra- 
matică. 

Este destul să aducem această considerare generală în cerce- 
tarea noastră de față pentru ca orce inteligență neprevenită să fie 
îndată convinsă despre temeiul ei elementar ; şi nici că a fost 
vreundeva îndoială serioasă asupra acestui punct. 

De aici cîştigăm însă prima măsură mai potrivită pentru ju- 
decarea întregei întrebări. 

Venera aflată la Millo este jumătate nudă ; cea de Medicis 
este nudă de tot. Amîndouă sunt expuse vederii tutulor în mu- 
zeele din Paris şi din Florența, şi cine găseşte că sunt imorale ? 

În ce consistă dar moralitatea artei ? 

Orce emoţiune estetică, fie deșteptată prin sculptură, fie prin 
poezie, fie prin celelalte arte, face pe omul stăpînit de ea, pe cîtă 
vreme este stăpinit, să se uite pe sine ca persoană și să se înalțe 
în lumea ficţiunii ideale. 

Dacă izvorul a tot ce este rău este egoismul și egoismul exa- 
gerat, atunci o stare sufletească, în care egoismul este nimicit 
pentru moment, fiindcă interesele individuale sunt uitate, este o 
combatere indirectă a răului şi astfel o înălțare morală. Şi cu cît 
cineva va fi mai capabil prin dispoziţia sa naturală sau prin edu- 
cație a avea asemenea momente de emoțiune impersonală, cu atîta 
va fi mai întărită în el partea cea bună a naturei omenești. 

Aceasta este cu atît mai important în zilele noastre, cu cît 
simțimîntul religios, care mai nainte îndeplinea misiunea de a 

[Reprodus din: Titu Maiorescu, op. cit, ed. 
cit, vol. III, pp. 49—51.] 


[ÎNĂLŢAREA IMPERSONALĂ) 

Critice, 1866—1997, Ed. Minerva, Bucureşti (n.a.). 

ăutăţi, şi ale descrederii ce trebuie să avem în femei. Ale 
entru că dacă Desdemona era mai păzită şi se lăsa 
nu pătimea astfel de nenorocire, şi 
r fi fost atît de uimit după Desde- 
mona, n-ar fi îndemnat pe Jago spurcatul să surpe amorul Mauru- 
lui cu Veneţianca ce iubea el. Din ambiţie pentru că Jago insuflat 
de Roderigo că generalul nu-l înalță ca pe Cassio, pe care îl favo- 
rizează mult, să mijlocească să-l surpe, ajunse pînă în minutul cel 
mai după urmă al înființării planului său. Din descrederea ce tre- 
buie să avem în femei, pentru că Jago, încredințînd taina soţiei 
sale, fu descoperit de dînsa, care dimpreună cu stăpina sa şi cu 
stăpînul său fu prada ambiţiosului, nelegiuitului, cruntului și prea 
spurcatului acestuia, care rămase a se munci în veci pe lumea 
aceasta şi pe cealaltă. 

„Dintr-aceste puteţi lua o bună și frumoasă lecţie de moral 
în care poetul englez scrie cu atita foc pentru binele omenirii.“ 

„Consecuența morală“ a d-lui Bagdat ne scutește de a mai 
adăoga ceva în contra unor asemenea consecuente. 

Revenind acum la comediile d-lui Caragiale, vom zice : singura 
moralitate ce se poate cere de la ele este înfăţişarea unor tipuri, 
simţiminte şi situații în adevăr omenești, cari prin expunerea lor 
artistică să ne poată transporta în lumea închipuită de autor şi să 
ne facă, prin deșteptarea unor emoțiuni puternice, în cazul de față 
a unei veselii, să ne uităm pe noi înșine în interesele noastre per- 
sonale și să ne înălțăm la o privire curat obiectivă a operei produse. 

Aceasta trebuie să o cerem de la autor. De la noi, spectatorii, 
trebuie să cerem ca, înaintea unei opere de artă, să ne prezentăm 
dispuși, nepreveniţi, fără intenţii străine artei. Căci dacă artistul 
nu este totdeauna capabil de a lucra, ci trebuie să fie inspirat, nici 
spectatorul nu este în fiece moment capabil de a primi o impresie 
estetică ; poate unii nu sunt capabili niciodată ; și cine la o piesă 
de teatru nu-și poate uita grijile sale personale, sau legăturile sale 
de partid politic, sau catehismul său de morală convenţională, acela 
să nu se mai amestece în ale artei. 

Dacă ne-am putut înţelege cu cititorii noștri pînă aici, uşor va 
fi să ne înţelegem asupra „trivialităţii“ ce se mai impută. 

Orce concepţie artistică este în esența ei ideală, căci ne pre- 
zentă reflexul unei lumi închipuite. Prin chiar aceasta ne produce 
caracteristica impresie impersonală. Tipurile înfățișate în come- 
diile d-lui Caragiale trebuie să vorbească cum vorbesc, căci numai 
astfel ne pot menţine în iluzia realităţii, în care ne transportă. 
Mentinerea acestei iluzii este singurul element hotăritor, şi un 
limbagiu academic în gura lui Nae Ipingescu ar nimici toată lucra- 


şi mari r 

rea ; pe cînd în gura lui Ramiro din eleganta Sara la Curte a d-lui 
Ioan Cerchez este foarte potrivit. 

Murillo a zugrăvit Madone, dar a zugrăvit şi copii murdari și 
zdrenţuroşi, care mănîncă pepene. Poate zice cineva că Madonele 
lui Murillo se ţin de adevărata Pictură, iar acei copii zdrenţuroşi 
ar fi prea triviali pentru artă ? j 

În faimosul Salon Carré din Louvre la Paris, unde este aşezată 
la un loc quintesența picturei frumoase, se vede, alăturea cu Sfînta 
familie a lui Rafael, femeea hidropică a lui Gerard Dov, dinain- 
tea căreia stă doctorul examinîndu-i lichidul într-o sticlă. A con- 
testat vreodată cineva acestui tablou al lui Dov marea lui valoare 
artistică ? 

: Aici concepția artistului inspirat este unica măsură a conve- 
nienței și în lumea artei adevărate nici nu poate fi vorba de tri- 
vial. „Trivial“ este o impresie relativă din lumea de toate zilele 
ca şi decent și indecent. e tei 

„Dacă pseudo-artistul rămîne el însuş în această lume de rînd 
dacă el însuş nu este cuprins de inspirarea impersonală și prin ur- 
mare nu ne poate transporta nici pe noi în lumea curată a fictiu- 
nilor, atunci se înţelege că lucrarea se poate să fie trivială, inde- 
centă, lascivă, după cum îi este felul și ţinta. Dar aceasta nu atîrnă 
nici de la obiect, nici de la expresii, ci de la chiar genul inspirării 
sale ; ȘI atunci o împărăteasă cu expresii academice. manierate 
după gustul trecător al unui public trecător, poate să fie în adevăr 
trivială, pe cînd soția cherestegiului Dumitrache nu este. 

Llerminînd această încercare de înțelegere, ne aducem aminte 
de cuvintele cu care am început-o : în materie de gust literar dis- 
cuţia e totdeauna grea, și tocmai în fața acestei greutăţi am tre- 
buit să ne mărginim la simpla tragere a liniei de hotar între ceea 
ce este artă și se poate cere de la artă şi între ceea ce nu este 
artă și nu i se poate cere. 

Odată hotarul aşezat, nu mai încape îndoială că se pot face 
multe deosebiri și înlăuntrul terenului artei: numai să se recu- 
noască mai întîi că ne aflăm pe teren de artă. Valoarea va îi mai 
mare sau mai mică după însemnătatea mai mare sau mai mică a 
caracterelor prezentate, a conflictului, a situaţiilor. Si în această 
privință am simţit şi noi, ca toată lumea, diferența de valoare în 
diferitele comedii ale d-lui Caragiale ; şi noi credem, de exemplu 
că O scrisoare pierdută este superioară farsei D-ale Carnavalului. 

Dar nu vedem pentru moment nici o trebuinţă de a stărui 
asupra acestui punct. Cu atît mai puţin, cu cît atunci s-ar da ul- 
timei piese a d-lui Caragiale o însemnătate la care nu aspiră. D-ale 
Carnavalului este o simplă farsă de carnaval, precum se şi numeşte, 

veselă şi fără pretenții, şi un public neprevenit nu-i poate cere 
alta decît un moment de bună petrecere. 
Însă nu aceste limite mai modeste şi această lucrare rămîne 
o lucrare de merit. Căci literatura adevărată cu feluritele ei pro- 
duceri se poate asemăna unei păduri naturale cu feluritele ei plante. 
Sunt şi copaci mari în pădure, este şi tufiş, sunt şi flori, sunt și 
simple fire de iarbă. Toate împreună alcătuiesc pădurea, fiecare 
în felul său trăieşte şi înveseleşte ochiul privitorului ; numai să 
fie plantă adevărată, cu rădăcina ei în pămînt sănătos, iar nu.imi- 
taţie în tinichea vopsită, cum se pune pe unele case din oraș. 
Comediile d-lui Caragiale, după părerea noastră, sunt plante 
adevărate, fie tufiș, fie fire de iarbă, şi dacă au viaţa lor organică, 
vor avea și puterea de a trăi. 
[Reprodus din: Titu Maiorescu, op. cit, ed. 
cit., vol. III, pp. 51—57.] 


[IMPERSONALITATEA ȘI INDIVIDUALITATEA POETULUI! 


Și în contra pasagiului nostru citat mai sus din apărarea d-lui 
Caragiale cu esenţiala impersonalitate a poetului care îl înaltă în 
lumea ideală, ne opune un alt pasagiu al nostru, scris după cîteva 
luni în apărarea lui Alecsandri (chiar această scurtime de inter- 
val ar fi trebuit să facă pe d. Gherea mai prudent), și care zice: 

„Poetul este mai întîi de toate o individualitate : de la aceleaș 
obiecte chiar, despre care noi toți avem o simţire obișnuită, el pri- 
mește o simţire așa deosebit de puternică şi aşa de personală în 
gradul și în felul ei, încît în el nu numai se acumule: siraţirea 
pănă a sparge limitele unei simple impresii și a se revărsa în forma 
estetică a manifestării, dar însăşi această manifestare reproduce ca- 
racterul personal, fără de care nu poate exista un adevărat poet. 
Din multe părți ale lumii primește poetul razele de lumină, dar 
prin mintea lui ele nu trec pentru a fi stinse, sau pentru a ieși 
cum au intrat, ci se răsfrîng în prisma cu care l-a înzestrat natura, 
şi ies numai cu această răstrîngere şi coloare individuală.“ 

Apoi care din două este adevărat, întreabă broşura roșie : poe- 
tul impersonal sau cel personal ? 

Amîndouă, răspundem noi. 

Așadar cuvîntul personal, ca şi contrarul său impersonal, are 
două înţelesuri ? 

Evident, și amîndouă înțelesurile sunt clar expuse în pasagele 
citate, adecă clar pentru cine poate și vrea să înțeleagă. Tot așa 
are două înțelesuri cuvîntul inductiv (aristotelic și baconian), cu- 
vîntul sintetic (a priori şi a posteriori) etc. 

Poetul adevărat este impersonal în perceperea lumii, întrucît 
în actul perceperii obiectului trebuie să se uite pe sine și să-și 
concentreze toată privirea în obiect, prin aceasta numai obiectul 
încetează acum de a fi individual mărginit și devine tip, se întăţi- 
şează sub specie aeternitatis, cum zice Spinoza, este o „idee plato- 
nică“, Shylock nu este un ovreu izolat, ci este ovreimea; Werther 
nu este un amorezat individual, ci este sentimentalitatea amorului. 
Aceasta constituie partea mai ales etică a artistului. 

Dar odată perceperea obiectivă dobîndită, manifestarea ei în 
o anume formă reproduce caracterul personal al poetului, și o ase- 
menea răsfringere în prisma lui proprie exprimă individualitatea 
lui esenţială. Leiba Zibal din Făclia de Paști a d-lui Caragiale nu 
este nici el un ovreu izolat, ci este ovreimea, ca și Shylock, dar 
ce deosebire în forma exprimării după deosebita individualitate a 
seriitorilor ! Impersonal sau tipic văzute amindouă figurile, per- 
sonal sau individual tratate de fiecare autor. Şi Luceafărul lui Emi- 
nescu nu este un individ amorezat, ci însăşi sentimentalitatea amo- 
rului, ca și Werther. Dar aceeaș deosebire a manifestării și din 
aceeaș cauză. Aceasta constituie partea mai ales estetică a poetului. 

lacă teoria clară, de mult ştiută și de mult comentată a ideii 
platonice întrebuințate drept fundament de estetică, și împăcarea 
ei cu formele foarte diverse de manifestare, în care se rslevează 
diversele personalităţi ale poeţilor. ! 

Se înţelege că sunt teorii contrare, Zola, d.e., definește : opera 
de artă e un colţ al naturei văzut printr-un temperament. Noi cre- 
dem din contră, că opera de artă e un colț al naturei văzut cit se 
poate de impersonal şi exprimat printr-un temperament cit se 
poate de individual. 

Dar această luptă între teorii adverse este altă chestie. Ches- 
tia noastră era teoria platonico-estetică, combinată cu varietatea 
exprimării aceluiaș tip prin felurite forme artistice, teorie atinsă 
în treacăt de cele două articole ale noastre. Şi aici am arătat că 


t Teoria este așa de obșteşte cunoscută și admisă, încît nu „un neamt 
cu frazele nebuloase“, ci O. Gerard în prefața la Histoire des littératures 
comparées a lui Lolice scrie ca de la sine înţeles : „Il se plait -à mettre 
en lumière le sens impersonnel et général par ou les vrais génies s'identi- 
fient — non sans accuser chez eux-mêmes un grand relief de personnalité — 
avec leur pays, avec leur temps, avec le genre humain tout entier“. 

contrazicerea închipuită de d-nul Gherea nu există în acea teorie, 
ci există în capul d-sale. 

Precum se vede, acele cîteva fraze presărate în articolele noas- 
tre, scrise de altminteri în termini mai populari, erau numai nişte 
semne de recunoaștere pentru o teorie estetică completă şi siste- 
matizată ; sau dacă, într-un articol de strategie, nu ni se ia în 
nume de rău o comparare militară, niște soldați trimişi înainte, 
nu ca slaba putere a unor indivizi răzleţi, ci ca avant-garda unei 
întregi armate, cu care stau în legătură bine disciplinată. 

De unde putem scoate ultima regulă de strategie literară : nu 
confundă avant-garda unei armate cu niște soldaţi răzleți, sau mai 
pe româneşte : las-o mai domol unde nu te pricepi. 


[Reprodus din: Titu Maiorescu, op. cit, ed. 
cit., vol. III, pp. 89—91.] 


CONSTANTIN DOBROGEANU GHEREA (1855—1920) 


a intrat abrupt şi s-a instalat în istoria gîndirii filosofice şi estetice 
din România, indiscutabil, drept cel mai de seamă pionier al pro- 
pagării și elaborării marxismului în condiţiile specifice ţării noas- 
tre. A fost în același timp teoretician al mișcării socialiste, autor 
de studii de sociologie, de estetică şi critică literară, iniţiator şi 
conducător de reviste social-politice. Gherea poate fi pus alături 
în cadrul istoriei esteticii marxiste de Plehanov, Mehring, Lafar- 
gue şi Kauţki, datorită unor calităţi indiscutabile pe care le con- 
ține opera sa estetică : a) situarea metodologică fermă, neechivocă 
pe poziţiile marxismului într-o etapă în care estetica filosofică de 
pe această platformă de-abia făcuse pașii de început; b) opțiunea 
clară pentru o estetică explicativă și interpretativă totodată, care 
să nu eludeze nici un factor social, politic, psihologic etc. ce a ge- 
nerat opera sau s-a topit în aceasta ; c) punerea bazelor şi contu- 
rarea liniilor directoare, alături de cei mai sus invocati, ale unei 
sociologii a artei şi literaturii fundate materialist-dialectic si is- 
toric. l 

În contextul dezvoltării cercetării estetice de la noi şi pe plan 
universal, Gherea a răspuns unei nevoi tot mai acute şi mai nuan- 
țat formulate de a se sublinia multiplele medieri de ordin social 
prin care se constituie, în ultimă instanţă, esteticul. Aceasta cu 
atît mai mult cu cît „estetica metafizică“ tradiţională intrase deja 
în impas prin speculativismul ei steril. Dovedind ca şi Maiorescu 
vocaţie de inițiator și de spiritus rector, dar pe altă linie meto- 

dologică decît a acestuia, a manifestat o remarcabilă maturitate de 
concepţie și de aplicare a metodei materialist-dialectice pe cazul 
concret al literaturii noastre ; apelînd la modelele universale, Ghe- 
rea îşi plasează demersul investigativ în contexte largi, precum 
raportul artă-societate, fiind interesat explicit de caracterul de 
clasă al artei, de tendenţiozitatea artei sau de relația dintre etic 
și estetic. Fără a neglija specificul esteticului, insistă justificat asu- 
pra existenţei factorilor heteronomici din constitutivitatea operei li- 
terare. În acest context teoretic cuprinzător, esteticianul clarifică, 
de fapt, raportul dintre tendenţiozitate şi tezism în artă. Respingînd, 
într-un autentic spirit marxist, tezismul, ca o vulgarizare şi simpli- 
ficare extremă a raporturilor artei cu viața socială, el arată însă 
că tendinţa este inerentă artei datorită genezei sociale a acesteia. 
Formularea concisă a acestei idei este următoarea : „creațiunea ar- 
tistului va exprima, într-un fel ori în altul, tendinţele epocei în 
care trăieşte... Deci, artă fără tendinţă nici nu poate să fie... Căci 
dacă arta va atinge viața socială, va exprima tendinți sociale.“ 


BIBLIOGRAFIE SELECTIVĂ : 


Eminescu (1877) 

Asupra criticii (iniţial a apărut cu titlul Critica criticii) (1887) 
Decepționismul în literatura română (1887) 

Tendenţionismul şi tezismul în artă (1888) 

Asupra criticii metafizice şi celei științifice (1891) 

Personalitatea și morala în artă (publicat iniţial cu titlul Către d-nul 
Maiorescu) (1891) 

Cauza pesimismului în literatură și viaţă (1891) 


Cele două volume de Studii critice, care înglobează principalele scrieri 
de estetică, au fost editate în 1890 și, respectiv, 1891. 


TENDENȚIONISMUL ŞI TEZISMUL ÎN ARTĂ 


(Fragment) 


[...] Iată, în cîteva cuvinte, cam ce am scris eu pînă acuma în 
privința artei și ce mi-a părut destul de deslușit. 

Omul în general, deci și artistul, e un product al împrejură- 
rilor cosmice (mijilocul natural), pe de o parte, iar pe ce alta al îm- 

prejurărilor sociale (mijlocul social). Toate manifestările spiritului 
omenesc în general, deci și cele artistice, sunt condiționate prin 
organizaţia fizică, nervoasă, sufletească a artistului. Însuși artistul 
e format de către mijlocul natural şi social ce-l înconjoară. Toate 
producțiunile artistice (vorbim de artă, nu de mizgălituri ori de 
falșificarea artei) se reduc, la urma urmei, la înrîurirea mijlocului 
natural şi a celui social. O impresie făcută de mijlocul natural, de 
pildă un răsărit de soare ori o idee socială, cum este iubirea de oa- 
meni sau iubirea către femeie, nu va ieşi de la poet întocmai cum 
a intrat. Impresia va găsi o sumă de impresii adunate, o sumă de 
idei, va găsi un sistem nervos deosebit, care la naşterea artistului 
cuprindea posibilitatea dezvoltărei şi creărei artistice. Creaţia ar- 
tistului va fi un product al combinației acestor factori feluriți, dar 
toți acești factori — cum e grămădirea de impresii în sistemul ner- 
vos, adunarea de idei etc. — vin ori de la mijlocul natural, ori de 
la cel social. Deci, cum am zis, creațiunea artistică, la urma urmei, 
este pricinuită de înrîurirea mijlocului natural și social, și mai ales 
acesta din urmă are înriîurirea hotăritoare, el e cel de căpetenie. 
Chateaubriand, pentru a ne da icoana măreaţă a naturei să!batice, 
a trebuit să meargă în America şi să vadă acolo pe loc minunata 
vegetaţie, tocmai unde e mai sălbatică şi mai frumoasă. Descrierea 
fierbinte, înfocată, a naturei și a iubirei în René e efectul unui 
temperament nervos, fierbinte și bolnăvicios totodată ; ideile reac- 
ționare ale scrierilor lui sunt pricinuite de Revoluţia franceză, care 
a desfiinţat nobilimea, a omorît pe fratele lui și l-a surghiunit pe 
însuşi artistul. Ideile religioase-bigote, prin cari se caracterizează, 
se datoresc educaţiei excesiv de religioase, aproape unei nebunii, 
care se observă la toţi membrii familiei Chateaubriand, o manie 
care a făcut pe sora lui să intre la mănăstire în floarea tineretei ; 
și e de notat că pe sora aceasta o iubea el cu pasiune. Lirismul pe- 
simist şi deznădăjduit al lui Leopardi se explică prin constituția 
lui fizică peste măsură de bolnăvicioasă, pe de o parte; iar pe de 
alta, prin un complex de influențe sociale. Şi așa-i întotdeauna. 
Dacă uneori nu putem găsi, în unele privinţi, o legătură de cauză 
între mijlocul social și cel natural și între creațiunea artistului, pri- 
cina poate fi că știința nu-i destul de dezvoltată în această privinţă ; 
pricina poate fi a instrumentelor de cercetare, cari în materie de 
artă și de psihologie sînt încă puţin perfecte, şi în sfîrșit vina poate 
fi a criticului, care nu ştie a se folosi îndeajuns de știință şi de 
mijloacele de cercetare ce le are azi la îndemiînă. Dar că asemenea 
legături există e mai presus de îndoială. Artistul ne dă numai ceea 
ce primește, și nu poate să ne dea decît din ceea ce primește. În 
lanţul nesfîrșit al cauzelor din universul nostru, cauza se schimbă 

cu efectul și ceea ce a fost azi cauză, mîne e efect. Așa și cu arta. 
Efect al mijlocului social, ea la rîndul ei lucrează asupra acestui 
mijloc. Pesimismul deznădăjduit şi bolnăvicios al lui Leopardi, care 
e productul (pe cît e vorba de cauze sociale) suferințelor nenumă- 
rate ale societăței, înrîurește și el asupra societăţei. Ideile reacțio- 
nare religioase ale lui Chateaubriand, datorite întîi și întîi Revo- 
luţiei franceze, au avut înriîurire asupra revoluţiei, pe de o parte, 
dînd curaj reacțiunei monarhiste, pe de alta, aprinzînd curajul şi 
ura revoluţionarilor. Societatea, sugerînd anumite idei şi sentimente 
artistului, creațiunea artistului, caracterizată prin idei şi sentimente 
sugerate de societate, va sugera societăței, la rîndul ei, idei și sen- 
timente în armonie cu cele primite. 

Acestea sunt, în cîteva cuvinte, tezele pozitive și esenţiale cari 
mi-au părut că ies lămurit din cele spuse de mine. Din aceste baze 
fundamentale iese tot ce am spus pînă acuma în privința teoretică 
literară. Asupra acestor cîteva chestii fundamentale, cei cari vor 
să mă critice trebuiau să-și îndrepte privirea. Dacă ar dovedi că 
aceste premise sunt falșe, atunci, desigur, foarte multe din cele ce 
am zis sunt talșe ; dacă însă se vor uni cu mine în privința acestor 
premise (şi cred că ar fi greu pentru cineva să nu se unească), 
atunci şi deducţiile mele sunt adevărate. Aceste toate sunt bine- 
înțeles cu desăvîrșire nepotrivite cu tezele esteticei vechi, cu tezele 
esteticei metafizice. După acea estetică, arta nu-i un product, ci 
un dar dumnezeiesc, un lucru supranatural, care stă deasupra și 
în afara societăţii. Bineînţeles că o mulţime de fenomene, de fapte 
artistice sunt altfel explicate de o teorie şi altfel de cealaltă, une- 
ori în mod chiar cu totul opus. 

D-l Roman, după cum se vede, face parte, după credinţile sale 
literare, din școala modernă, însă, ca foarte mulţi alţii, nu şi-a 
explicat lămurit o mulțime de chestii literare, estetice, şi de aceea 
le explică tot metafizic. Cu alte cuvinte, deși de școală nouă, tot 
amestecă credinți şi consideraţii vechi. 

Dreptatea ne silește să spunem că mai toți literaţii noștri fac 
așa. Plecînd de la premisele fundamentale, înșirate în cîteva cu- 
vinte mai sus, putem foarte bine să luminăm acele cîteva chestii 
foarte însemnate pe cari le ridică d-l Roman și cari după d-sa îl 
deosibesc de mine. Așa e, de pildă, chestia folositorului în artă. 
Estetica metafizică se răscoală împotriva întrebuinţării cuvîntului 
folositor şi vătămător. „Folositor şi vătămător sunt cuvinte bune 
de întrebuințat cînd e vorba de tingiri, ori de rachiu. Tingirea e 
folositoare şi rachiul vătămător ; dar arta, un dar cerese, tarta, 
floarea şi podoaba vieţii, e prea sus pentru ca să fie întrebuințate 
și față cu dînsa vorbele noastre negustoreșşti : folositoare ori vătă- 

mătoare“, ziceau şi zic cu indignare vitejii apărători ai Madame 
feu Vesthetique 1, după expresia scriitoarei Barbe Gendre. 

Alţii, mai transigenți, sînt gata să spuie că arta e folositoare, 
dar totuși, și după dînşii, ea rămîne o categorie metafizică, prin 
aceea că e numai folositoare. După ei arta nu poate să fie decît 
folositoare, a-i zice vătămătoare ar fi o ocară. După noi, însă, e 
cu totul altmintrelea. Arta e un product, e o manifestare ca oricare 
alta a spiritului omenesc și ca atare poate să fie ori folositoare ori 
vătămătoare. Odată ce este exprimătoare a ideilor și sentimentelor 
omeneşti, însușirea ei atîrnă de ideile și sentimentele ce va ex- 
prima. Ea poate să exprime idei și sentimente sănătoase, în acest 
caz e folositoare ; poate să fie exprimătoare de idei și sentimente 
rele, și în acest caz e vătămătoare..? 

Toţi cititorii noștri, fără excepție, sunt desigur pe deplin con- 
vinşi că libertatea de sub jugul strein... e un lucru sfint. Un poet 
care, în versuri înflăcărate, va pleda pentru această libertate, va 
face o lucrare poetică folositoare ; dimpotrivă, un poet care va cînta 
robirea națiunei, va face o creaţiune artistică vătămătoare. 

Dacă d-l Roman ar fi vrut să combată ideile mele în privinţa 
folositorului și a artei, ar fi trebuit să arate că arta e mai nainte 
de toate artă și e neatîrnată de însuşiri ca folositor şi nefolositor ; 
dar nu să-mi spuie că sunt lucruri folositoare cari nu-s poetice, 
ori să mă învețe că matematicile și poezia nu-s același lucru, ca 
și cum eu aș fi zis vreodată o astfel de prostie. 

Pentru acei cari vor înțelege mai adînc premisele teoretice 
expuse mai sus, se va lămuri foarte bine şi chestia ideilor sociale 
în artă, ori mai bine chestia atît de mult discutată : „tendinţa în 
artă“, „artă tendenţioasă“. Această chestie a ajuns o adevărată 
gogoriță a esteticilor metafizici și cu toate acestea nouă ni se pare 
foarte lămurită. În adevăr, dacă o creaţiune artistică e rezultanta 
înrîurirei mijlocului natural și social, dacă artistul ne dă ceea ce 
a pus în el mijlocul natural și cel social, creațiunea lui va exprima 
tendinţele mijlocului ce-l înconjoară ; creaţiunea artistului va ex- 
prima, într-un fel ori în altul, tendinţele epocei în care trăiește, 
ale societăţei în care trăiește. Deci artă fără tendinţă nici nu poate 
să fie. Artă fără tendință n-a existat, nu există şi nu va exista. 
Căci dacă arta va atinge viaţa socială, va exprima tendinți sociale. 
Bineînţeles, o poezie ce descrie un asfințit de soare nu exprimă 


1 Răposata doamnă estetica (îr.). 

2 În această privinţă, vezi articolul meu Cătră d-nul Maiorescu (n.a.) 
[retipărit în volum cu titlul Personalitatea și morala în artă]. Autorul se 
referă la Studii critice, vol. II, ediţia 7, 1891, pp. 51—96. (Nota ed.) 

tendinţele sociale ale unei epoci ; dar noi nu prea cunoaștem poeţi 
mari cari să se fi îndeletnicit numai cu descrieri de răsărituri și 
de apusuri de soare. Poeţii mari, în toate timpurile și la toate 
popoarele, au exprimat idei mari sociale, și cu cît au fost mai mari, 
cu atît mai deplin au exprimat ei tendinţile epocei şi ale poporului. 
Eschil, Homer, Sophocle, Dante, Leopardi, Byron, Shelley, Musset, 
Victor Hugo, Goethe etc. n-au fost oare geniali exprimatori ai 
tendințelor sociale ale poporului lor, ale epocei lor ? 

E peste putinţă a face între idei şi tendinţi și între artă o deo- 
sebire atît de mare încît să zicem că ideile sociale au cîmpul lor 
bine mărginit, iar arta de asemenea are pe al ei, după cum ne 
spune d-l Roman (p. 12). Ideile și tendinţele sociale sunt chiar 
sîngele cald și hrănitor care nutrește şi face vieţuitor organismul 
numit ar A spune că ideile şi tendinţele sociale sînt ceva cu 
totul deosebit de artă este tot aşa cum ai zice că sîngele e ceva cu 
totul străin de organismul omenesc. 

Dar dacă arta în general și poezia în special (despre poezie e 
mai ales vorba în scrierea d-lui Roman) exprimă ideile şi tendin- 
tele sociale, atunci se naște întrebarea : cari sunt anume tendin- 
tele ce pot și chiar trebuie să fie exprimate în artă, şi de nu cumva 
sunt unele idei și tendinţi sociale cari nu merită deloc, cari chiar 
din firea lor nu pot să fie exprimate în poezie ? Aici e miezul ches- 
tiei. Cu ideile mari sociale introduse în poezie se repetă același lucru 
ca și cu toate ideile mari. Cine nu știe ce s-a întîmplat pînă acuma 
cu toate ideile mari religioase, filozofice, economico-sociale ? La 
ivirea lor, ele sînt huiduite, luate în rîs, clevetite din felurite pri- 
cini. Unii oameni, chiar inteligenţi, fac aceasta din interes, alții 
o fac din nepricepere, alţii de frică : „Părinţii părinţilor noştri au 
crezut așa, doar n-au fost ei mai proști decît noi“. De la început 
ideea nouă e sprijinită numai de cîțiva oameni mai îndrăzneţi, cari 
de multe ori plătesc asemenea îndrăzneală cu viața lor. Câte puțin 
însă ideea îşi face drum, adevărul cîștigă teren, cîte puţin ideea 
cea nouă ajunge şi ea idee ortodoxă, un stilp al societăței, pentru 
ca, razemaţi de acest stilp, cei interesaţi, nepricepuți, fricoşi și ne- 
putincioși să strige iarăşi contra altei idei nouă și îndrăzneţe. l 

Cam acelaşi lucru să întîmplă şi cu ideile noi estetice, se 
întîmplă şi cu tendințele sociale introduse în artă. Pe un poet mare, 
novator îndrăzneț, care arată admirabil o idee mare socială, pe un 
aşa poet îl întîmpină huiduelile și strigările că el pîngăreşte arta, 
că arta e ceva prea sus pentru ca să fie amestecată cu de ale vie- 
tei, că pentru aceasta există jurisprudenţă, economie etc. După o 
vreme, însă, oricare idee ajunge foarte poetică, își capătă dreptul 
de cetățenie în poezie, se preface într-o armă împotriva tendințe- 

lor şi ideilor noi. Cînd vitejii artei pentru artă, ai artei pure, a 
artei care e mai presus de toate, și mai înainte de toate artă, cînd 
aceşti viteji încep să strige în contra ideilor şi tendinţelor sociale 
introduse în artă, pretinzînd că ea trebuie să rămiie cu totul în 
afară de lupta ideilor şi a tendinţelor sociale, ei nu știu ce vorbesc. 

Adevărul este că ei nu-s, în general, împotriva ideilor și ten- 
dinţilor sociale în poezie — aceste idei și tendinţi fiind sîngele 
cald al poeziei —, ci sunt împotriva unor anumite idei şi tendinți. 
Dacă ei strigă împotriva tendinţelor sociale în general în poezie, 
apoi strigă fie din nepricepere, fie din interes. Cînd genialele ver- 
suri ale lui Shelley au căzut asupra Engliterei ca o lavă topită, 
chemînd la viaţă pe cei dezmoşteniţi, ce strigăt de ură și de tur- 
bare ! Între alte clevetiri a fost și aceea că versurile lui Shelley 
pîngăresc arta prin introducerea unor idei cari au alt cîmp de 
luptă... Estetici curaţi s-au făcut mai ales acei ale căror privilegii 
au fost amenințate prin acest potop de geniale şi înfocate versuri. 
A trebuit mai bine de-o jumătate de veac pînă ce critica să în- 
ceapă, în sfîrșit, a mărturisi că Shelley e cel mai mare poet englez 
din veacul nostru, că e mai presus de Byron şi în unele privinți 
ajunge pe Shakespeare. ? Trebuie să spunem însă un adevăr, că 
în cuvintele antitendenţioniștilor în privința poeziei se cuprinde 
si o parte de adevăr, cîtă vreme ei luptă în contra tezismului (pe 
dată vom vedea cum pricepem acest cuvînt) confundîndu-l cu ten- 
dinţa socială a artei. 

De altă parte, şi apărătorii tendinţelor sociale în artă nu lămu- 
resce destul deosebirea cea mare ce există între tendenţionism si 
tezism. Voi stărui să explic aici pe scurt această deosebire. De la 
început, însă, trebuie să mărturisesc că vorbele tezism și tenden- 
ţionism le întrebuințez arbitrar. În limba obicinuită, aceste vorbe 
sunt întrebuințate chiar în același înțeles. Şi drept vorbind, n-aş 
dori deloc să introduc nici cuvinte noi, nici să iau un cuvînt într-un 
înțeles neobicinuit. Dar ce vreţi să fac? Am în capul meu două 
siruri de idei bine deosebite, dar pe cari publicul le amestecă, nu 
le distinge, încît pentru oricare din amîndouă întrebuințează, la 
întîmplare, ori vorba tendenţionism ori tezism. Cum am spus, 
pentru mine aceste două serii sunt foarte deosebite, sunt deci ne- 
voit să dau fiecăreia din ele o numire, fie chiar cu primejdia de 
a aduce oareşicare încurcătură în mintea cititorilor. De altmintre- 
lea, eu nu ţin la cuvinte, ţin numai să se facă bine deosebirea între 
aceste două serii de idei, și dacă mi se vor da nume mai potrivite, 
le voi primi cu plăcere. Cu alt prilej voi lămuri, în toată întinde- 


3 Vezi Swinburne, în prefața dramei lui Shelley, Cenci (n.a.). 

rea ei, pe larg, deosebirea adîncă între tezism și tendenționism : 
alcı vol spune numai cîteva cuvinte, dar cari vor fi destul de 


lămurite. # 
i „Una. din trăsăturile caracteristice ale teziștilor este că ei .cred 
că insușirea artistică (așa iese din vorbele lor) nu se deosebeşte 
de însuşirile intelectuale în general. În polemica lor împotriva 
metafizicilor cari socot arta ca ceva dumnezeiesc, supranatural, 
pentru a arăta că arta e o însuşire ca oricare alta, un rezultat al 
dezvoltărei nervoase, teziștii au căzut în greșala contrară (cum 
se întîmplă așa de des în polemică), ajungînd pînă la a spune 
T lucru absurd — că însuşirea artistică nu se deosebeste prin 
nimic de însuşirea de a învăța aritmetica. Astfel ar urma că, după 


cum toți oamenii (nu tinem seama de idioţi) pot să înveţe cele patru 
reguli, tot astfel toţi ar putea fi poeţi. Ei nu spun aceasta lămurit 
dar aşa relese negreşit dacă scoatem încheieri logice din cuvintele 
şi premisele lor. După noi însă e cu totul altceva. Deşi noi consi- 
derăm însuşirea artistică nu drept ceva supranatural, ci ca un 
lucru foarte firesc, rezultat necesar al dezvoltărei nervoase, totusi 
această însușire nervoasă, specială, o credem de un tip mai 
înalt. [...] Nu fiecare om poate să se facă poet, și vorba că poetii 
se nasc este un adevăr ce nu trebuie tăgăduit. Un poet mare Ta 
naşterea lui, are un sistem nervos fin, de un tip mai înalt Ün 
căţel şi un copil la naştere sunt deopotrivă de proşti, însă copilul 
Prinde putinţa de-a ajunge om ; iar cățelul, fie pus în orice împre- 
Jurari, tot cîne se face. Aşa este cu Stan si Bran faţă cu Goethe 
Goethe la nașterea sa cuprindea putinţa de a fi poet mare. Împre- 
jurările vieței, creşterea au hotărît direcția poeziei lui, precum și 
cuprinsul etc. ; însă, repetăm, Goethe la naşterea sa era un geriu 
pe cînd Stan şi Bran, oricari ar fi împrejurările în cari Vor trăi, 
vor răminea tot oameni de rînd. 

Dacă însușirea artistică am voi s-o comparăm cu însușirea ma- 
tematică, ar trebui să comparăm pe Goethe cu Leibniz, Newton ori 
Euler. Goethe și Newton au fost tipuri mai înalte ale dezvoltării 
omenești, dar unul într-o ramură și altul în alta. 

Această deosebire între noi şi teziști va fi de ajuns pentru a 
face să fie pricepută deosebirea cea mare ce trebuie să fie între 
aprecierile noastre și ale teziștilor. Pentru teziști, un artist. poet 
de pildă, poate după o teză dată (de aceea îi numim tezisti) să 
scrie orice, azi o odă unui monarh, mîine o odă republicei ; artistul 
e un meşteșugar, se aseamănă cu timplarul, care face azi un tron 
pentru rege, iar mîine poate face unul pentru președintele republi- 
cei. În această privinţă teziștii, deși pleacă de la un punct de vedere 
deosebit decît metafizicii, ajung la aceleași încheieri, fie din pricină 

că şi unii și alții au temelie greșită, fie pentru că extremele se 
aseamănă. În adevăr, după metafizici, obiectiviști absoluţi în artă, 
după metafizicii cari cred arta un dar dumnezeiesc, căzut din 
cer și neatirnat de împrejurările materiale ale vieței, artistul-poet 
poate de asemenea azi să facă o odă minunată regelui, mîine un 
cîntec revoluţionar. Plecînd de la două puncte de vedere deosebite, 
dar amîndouă greșite, metafizicii și teziştii ajung şi unii și altii la 
aceeaşi încheiere greșită, că artistul-poet e neatîrnat de mijlocul 
ce-l înconjoară și, după voinţă, poate să creeze în orice fel. Citi- 
torii știu că, după părerea noastră, creaţiunea poetului e condiţio- 
nată negreșit de mijlocul natural și de cel social. 

Aceste cîteva cuvinte le credem destule pentru a arăta deose- 
birea ce este între teziști și noi. Cele ce urmează vor lumina chestia 
și mai bine. Cînd d-l Roman ne învinuieşte că amestecăm economia 
politică şi poezia, apoi ne învinuiește tocmai pentru că ne crede 
teziști în înțelesul de mai sus, lucru de care să ne ferească Dum- 
nezeu. Dar, neavînd dreptate în privinţa mea, are dreptate în 
general cînd se rostește împotriva tezismului. Cînd ne vorbeşte 
însă de neamestecarea ideilor sociale în artă, cînd vorbeşte de arta 
care trebuie să fie mai înainte de toate artă, atunci vorbeşte ca 
metafizice şi, în adevăr, cum am văzut, e mai aproape de tezisti 
decit suntem noi. Încurcătura se naște de acolo că d-l Roman nu 
știe să deosebească tezismul de tendenţionism ; se naște și de acolo 
că d-sa, deşi din școala literară modernă (lucru pe care îl consta- 
tăm cu multă plăcere), tot nu s-a lăsat de cîteva păcate metafizice. 

D-l Roman ridică, după cum am zis, mai multe chestii foarte 
insemnate din unele puncte de vedere, de ce deci nu m-aș folosi de 
acest prilej, pentru a-mi spune și cuvîntul meu ? Cititorii — cari 
s-au convins de cele spuse pînă aici că nu combatem pe d-l Roman, 
ci căutăm a lumina cîteva chestii literare, atît de încilcite din 
nefericire — vor urma înainte acest articol, dîndu-mi dreptate dacă 
o voi avea, arătîndu-mi că n-am dreptate, dacă nu voi fi avînd. 
A mă lumina pe mine şi a lumina pe alţii, altă dorinţă n-am. 


D-l Roman caracterizează direcţia literară de care mă ţin și 
pe care aș dori s-o aibă literatura română. În privinţa caracteri- 
Zărei n-am avea nimica de zis, dacă unele cereri ale noastre nu 
le-ar fi priceput cam altfel decît am fi voit. Așa, d-sa ia cuvintele 
noastre parcă ar fi nişte rețete ce le dăm artei în genere,.și poe- 
ziei în special. După d-sa, eu cer poeziei să glorifice viitorul, cer 
să cînte pe femeia cetățeană etc. E foarte adevărat, dacă vorbele 
mele ar fi luate într-un înţeles mai larg și nu tezist, cum pare că 

le-a luat d-l Roman; e adevărat că am zis poeţilor: „Cîntaţi în 
femeie nu numai pe amantă, dar și pe cetățeană“ ; însă mai de de- 
mult, în articolul despre d-l Maiorescu, am zis şi am răszis, am 
stăruit şi chiar am sfîrşit acel articol, spunînd poeților urmă- 
toarele cuvinte : „Umpleţi-vă inima și sufletul, oricît de largi ar 
fi ele, cu cele mai înalte sentimente și idealuri, cu cea mai înaltă 
morală a veacului vostru — şi opere însemnate, educatoare şi mo- 
ralizatoare veți produce“. Din tot ce am scris, nu din cutare ori 
cutare loc, urmează că noi nu dăm nici o rețetă ori teză după care 
să scrie poeții, ci dorim ca poetul să se pătrundă, pînă în cele mai 
mari adîncuri ale sufletului său, de o idee sau un sentiment mare, 
şi numai atunci să scrie. Pe un poet care e pătruns de o idee con- 
trară cu ale noastre, negreşit nu l-am sfătuit să scrie cum ne-ar 
plăcea nouă. Dacă un poet talentat mi-ar face cinstea să mă întrebe 
despre ce să scrie, i-aş răspunde următoarele : „Zi, poete aceea 
ce îți arde sufletul, ce face inima ta să bată cu durere, ori cu 
bucurie, ce îți arde şi-ţi istoveşte creierii, ce te face să visezi cu 
ochii deschişi, ca astfel versul tău să sugereze în omenire aceleaşi 
sentimente și gînduri, care te muncesc și te istovesc; dar tocmai 
fiindcă sentimentele și gîndurile ce te muncesc, urele și simpatiile 
tale, vor fi aţițate în cititorii tăi, caută de te pătrunde de cele mai 
înalte, de cele mai sublime idei şi sentimente ale veacului, ca astfel 
să fii nu numai poet mare, dar și un mare cetățean“. Cred că e 
foarte departe de la aceste cuvinte pînă la teze și reţete. 

Al doilea punct, în care asemenea nu ne-a înţeles după cum 
am dorit, e următorul : d-l Roman, luînd cuvintele noastre drept 
reţete și teze, crede că am opri pe poeţi să scrie altfel decît după 
citeva reţete pe cari le-am dat noi. D-l Roman mustră pe poeţii 
Contemporanului de ce cîntă iubirea pentru femeie și nu cîntă 
femeia-cetățeană, „după cum a zis d-l Gherea“ ; aceasta, după d-sa 
e o gravă contrazicere, mai ales pentru redacţie, care, alăturea cu 
articolele mele, tipăreşte poeziile lui Teodoru, unde se vorbeşte de 
iubire tot cum a vorbit și Eminescu. După cum a înţeles d-l Roman 
ar urma că, dacă unui poet îi bate inima să i se rupă, îi zvîcnesc 
timplele, i se învirtește capul din pricina iubirei, îi vine să p'însă 
ori să rîdă, îi vine să cadă la picioarele iubitei, să-i îmbrătişeze 
genunchii, dacă îi vine să se piardă în ochii ei, să zbucnească într-un 
hohot de plins, ori dacă ar vrea să se arunce în brațele celui din- 
tii cunoscut şi să strige „Cît sunt de fericit!“ — după d-l Ro- 
man ar urma că noi nu dăm voie să se manifesteze în formă artis- 
tică aceste sentimente atît de omenești, adică ar urma să desființăm 
pe toţi poeţii cei mari ai omenirei !! De unde a luat d-sa aceasta ? 
Că va găsi cîteva fraze pe care le-ar putea lua și în acest înțeles, 

se poate ; căci ce nu se poate dovedi scoţind fraze dintr-un articol ? 
Dar din tot ce-am scris pînă acuma urmează cu totul altceva. Nu 
o dată am zis că toate sentimentele omeneşti au dreptul să fie 
exprimate prin artă. Mai mult decît atîta, din articolele mele ur- 
mează un lucru asupra căruia atragem mai ales luarea-aminte, 
urmează că poetul exprimă în creațiunea sa toată personalitatea sa, 
cu totalitatea sentimentelor sale şi că nu poate să exprime decit 
aceste sentimente. Fireşte, e vorba de poeţii adevăraţi. 4 

Din broşura d-lui Roman ar urma că eu am fost grozav de 
aspru şi chiar nedrept cu Eminescu. Pentru a lămuri acestă chestie, 
pentru a-mi arăta părerea desbre Eminescu şi a-mi desluşi părerile 
arătate în articolele din urmă, voi face următoarea propunere. Să 
zicem că mult talentatul nostru poet Eminescu mi-ar fi propus să 
tipăresc scrierile lui în revistă. Crede oare d-l Roman că n-aş fi 
tipărit mai toate poeziile lui Eminescu în Contemporanul ? Ori 
crede că, tipărindu-le, aş fi fost în contrazicere cu credinţele mele ? 
Greşeşte foarte mult d-sa dacă crede astfel. Declar că aş fi tipărit 
cu bucurie mare parte din scrierile lui Eminescu, şi. iată, de: cei 
poeziile lui Eminescu exprimă un şir întreg de sentimente fru- 
moase, omeneşti : blindeţea, bunătatea inimei, compătimirea pentru 
cel împilat şi în special pentru nefericitul popor românesc, „sărac 
în ţară săracă“, În privința iubirei către femeie, poeziile lui Emi- 
nescu exprimă admirabil o frumoasă și puternică iubire erotică, 
adică un sentiment omenesc, biciuesc legăturile negustorești între 
bărbat şi femeie, adică arată un sentiment progresist, mai ales 
într-o societate în care mare parte din căsătorii au cu totul altă 
pricină decît iubirea : zestrea femeii, lefile bărbatului, înrudirile 
aducătoare de hatîruri etc. Iată de ce aș fi tipărit cu bucurie mai 
toate poeziile lui Eminescu în cari e vorba de iubirea cătră femeie. 
Si tipărindu-le, aş fi pus alăturea o critică în care aş fi constatat 
talentul poetului, aş fi lăudat chipul cum exprimă iubirea erotică, 
dar totodată aş fi arătat că este un ideal de femeie mai înalt decît 
cel exprimat de poet, că poetul nostru a zugrăvit admirabil con- 
cepția sentimentului de iubire pentru femeia-amantă, însă n-a ex- 
primat defel o concepţie mai înaltă : femeia-cetățeană. 

Aș fi eu oare redactor neconsecvent ? Se înţelege, dealtfel, că 
mi-aş da toate silințele să trezesc în poet concepţia ce-o am eu, aș 
pune toată puterea ca să aţiț în el acele sentimente ce le cred mai 
înalte și, dacă aș fi reușit, atunci cu înzecită bucurie i-aş fi tipărit 
poeziile, iar dacă nu, aș fi urmat cu tipărirea poeziilor lui fru- 


4 Rugăm pe cititori să nu uite că în acest articol vorbim despre poezie 
mai ales, şi mai mult de puezia lirică (n.a.). 

moase și, în unele privinţi, progresiste ; iar sentimentele şi con- 
cepțiunile mele mai înalte despre femeie le-aș fi exprimat fie în- 


ir-un articol critic, fie în articole sociologice, cum sunt ale d-nei 
Solia Nădejde. Cu totul altfel aş face dacă aş fi tezist. Aş găsi un 
om care ştie să facă bine versuri și l-aș pune să facă atitea și atitea 
sonete pe an asupra cutărei sau cutărei teze. 

Ori să luăm de pildă pesimismul lui Eminescu. Limba obici- 
nuită amestecă multe sub numele de pesimism. 

Cînd un om, primind un şir întreg de crude lovituri, prigo- 
nit veşnice de soartă, cade istovit sirigînd : „Nu mai pot; mai bine 
moarte, decît așa viață!“ — aceasta se numește pesimism. 

Cînd în luptă cu ticăloșiile vieţei omul vede triumfînd pe oa- 
menii de rînd și pe idioţi, cînd vede călcate în picioare cele mai 
alese și mai înalte însușiri omenești și scapă un strigăt de du- 
rere adîncă şi de descurajare : „Așa a fost, așa este, aşa va fi cît 
lumea !“ — aceasta se cheamă pesimism. 

Cînd un om, sub înriurirea marei sale iubiri trădate, cade cu 
capul pe perină mototolind-o şi mușcînd-o de durere, dînd curs 
amărăciunei nesuferite ce i-a pricinuit trădarea — asta se cheamă 
pesimism. 

Cînd un om, care s-a împotrivit cu putere tuturor mișeliilor, 
vede una mai mare apropiindu-se mai amenințătoare decît cele- 
lalte, cu scop de a-l zdrobi, şi strigă : „doamne, fă să trecă de le 
mine paharul acesta !“ — asta se cheamă pesimism. 

Cînd un om e ruinat sufletește printr-un complex de cauze, 
fie naturale, fie sociale ; cînd a ajuns să vadă totul în negru ; cînd 
din știință şi din generalizări filozofice el ajunge să tragă in- 
cheierea că răul este în faptul existărei (în „Das Sein“, „LO beti: 
cînd idealul lui ajunge a fi nefiinţa ; cînd găsește că scopul cel mai 
înalt äl ființei e nefiinta — atunci acest om e pesimist, și de astă 
dată, în înţelesul științific al cuvîntului. 

Eminescu n-a fost pesimist de cutare ori cutare fel, mai de- 
grabă le-a avut şi le-a exprimat pe toate. 

După cum m-a priceput d-l Roman, nici vorbă că n-aş fi pu- 
tut să tipăresc în Contemporanul poeziile de acest fel ale lui Emi- 
nescu. Dar greşeşte foarte tare. Dacă pesimismul, în înțelesul de- 
scris mai sus, poate pricinui, încîtva, un sentiment de descurajare, 
apoi pe de altă parte pricinuiește un şir de alte sentimente, cum 
este compătimirea pentru suferință, ura pentru oamenii de nimică, 
respectul pentru merit și superioritate. 

Cel din urmă fel de pesimism, în înțelesul științific, e mai se- 
rios. Dar și aice, în înțelesul cum scrie Eminescu, pesimismul deș- 
teaptă gîndirea, deschide cugetărei un orizont larg, este în sfîrşit 

o protestare împotriva acestei burtăverzimi, care nu se îndoieşte 
de nimică, numai burta și punga să-i fie pline. Eu aș fi tipărit, 
deci, mare parte din scrierile pesimiste ale lui Eminescu ; fireşte 
insă că, alăturea cu dînsele, aș fi tipărit cu plăcere un articol 
științific prin care s-ar fi arătat că pesimismul, în înțelesul scho- 
penhauerian, are înrîurirea vătămătoare asupra energiei tinerimei, 
asupra căreia face impresie. Aș putea să lungesc șirul exemplelor, 
dar, ca să nu iasă articolul prea mare, voi formula cugetarea mea 
in cîteva cuvinte. 

În creaţiunea poetului se oglindește poetul cu toate credințele 
şi sentimentele sale. Viaţa sufletească a unui om e peste măsură 
de complexă, iar viaţa psihică (deci și credințele și sentimentele) a 
unui poet, a unui artist, e mai complexă decît a altor oameni. În- 
tr-o creațiune poetică se va oglindi o viaţă psihică complexă, un 
şir de credinţi și mai ales un șir întreg de sentimente și de com- 
binaţii de sentimente. Bineînţeles că omul, nefiind o mașină făcută 
după cutare sau cutare regulă, pentru cutare sau cutare scop, toate 
sentimentele lui nu pot să corespundă unui ideal anumit. Fiecare 
om are păcatele lui, zice poporul, și are dreptate. În creaţiunea poe- 
tu din punctul de vedere al vreunui ideal hotărît, pot să apară 
sentimente şi credinți mai mult sau mai puțin străine, ba chiar 
sentimente şi credinți potrivnice acestui ideal. 

Între alte îndatoriri ale criticei, și chiar una din cele mai de 
lrunte, este analiza acestui șir de credinţi şi de sentimente şi cri- 
tica lor din punctul de vedere al unui ideal, al idealului celui ce 
critică. E lucru de la sine înţeles că prin constatarea unei anumite 
credinţi ori unui anumit sentiment ce nu corespunde cu idealul 
criticului, nu vrea să zică nici că desființăm poetul, nici că suntem 
impotriva lui, nici că nu poate fi publicată creațiunea artistică în 
revista în care scrie criticul, în revista al cărei ideal e exprimat 
de către critic. Nu poate însemna aşa ceva, pentru că toţi oamenii 
au negreșit cutare ori cutare neajuns, dacă-i privim din punctul 
de vedere al unui anumit ideal. 

Dar o obiecţie poate să ne fie făcută, şi anume una foarte se- 
rioasă. Din faptul că toţi oamenii şi deci toţi poeţii, ori cel puțin 
enorma majoritate a lor, au o parte bună și o parte rea din punctul 
de vedere al unui anumit ideal, ar urma că într-o revistă s-ar pu- 
tea publica creațiunile tuturor poeților, numai să fie talentate ; 
ar urma un fel de nepăsare morală față de poeți. Nu, asta nu ur- 
mează, şi dacă n-aş dori să fiu înțeles rău, apoi mai ales n-aş dori 
să fiu înţeles rău în această privință. Desigur, indiferentismul mo- 
ral nu urmează din cuvintele mele. Dacă o lucrare poetică (în între- 
gul ei, fireşte, nu fiecare poezie luată în parte) exprimă toate sen- 

timentele bune și rele ale poetului, rămîne de văzut ce sentimente 
bune şi ce sentimente rele exprimă. Pot fi mai multe rele decit 
bune, poate să fie un singur sentiment rău asupra căruia stăruie 
postul mai ales ; în sfîrșit, pot să fie și alte considerații foarte le- 
gitime pentru a nu primi, pentru a respinge cutare ori cutare 
creaţ.une poetică a cărei tipărire ar compromite credințele și di- 
recţiunea unei reviste. Bineînţeles că o revistă redactată de un om 
religios nu va tipări şi nu trebuie să tipărească vreo poezie în 
care se înjură religia, deci îndreptată împotriva ideilor şi idealurilor 
cari sunt scumpe redacţiei. Toate cazurile nu pot fi prevăzute și în- 
şirate. Astfel eu n-aş putea publica niciodată partea în care unul 
din cei mai însemnați fii ce-a avut vreodată România e numit 
broască veninoasă, pocitură şi alte epitete de acest soi. De aseme- 
nea, în alt gen, n-aş tipări Baia şi alte poezii ale lui Rollinat, pen- 
tru că sunt, în mare parte, produse de nevroză sexuală și o ase- 
menea nevroză tinde să sugereze în cititori. Din cuvintele mele iese 
numai atîta că nu este o măsură cu care s-ar putea să se cîntă- 
rească producțiunile, pentru a şti cari pot fi tipărite şi cari, nu; 
din cuvintele mele iese, de asemenea, că, în chestia de artă și mai 
ales de artă care se îndeletniceşte cu viața omului, hotărîrile sim- 
pliste ale d-lui Roman nu pot să aibă loc; din cuvintele mele mai 
iese că, nefiind o măsură pentru a şti ce poate și ce nu poate fi 
tipărit într-o revistă decît în împrejurări extreme (pornografie, in- 
sulte aduse principiilor revistei), tactul redacției joacă în acest caz 
rolul de căpetenie şi, firește, numai tact bun n-ar fi arătat redac- 
tia Contemporanului dacă ar fi respins poeziile ce exprimă iubirea 
către femei, sub cuvînt că este un ideal mai înalt decît cel expri- 
mat în ele; şi, în sfîrşit, urmează, cred, destul de lămurit, că nu 
m-a înțeles bine d-l Roman, cînd din cuvintele mele a vrut să 
facă o armă împotriva redacţiei şi direcţiei Contemporanului. 

încă puţine cuvinte vom spune d-lui Roman şi vom mîntui. În 
articolul meu despre Eminescu am scos cît am putut la iveală în- 
suşirile, cît și neajunsurile poetului. Între aceste din urmă, am 
stăruit asupra faptului că poetul are idealul său în trecut, în loc 
de a-l avea înainte. Nu — zice d-l Roman — aceasta e o absurdi- 
tate, o nedreptate ; Eminescu n-a avut idealul său în trecut, ci a 
luat trecutul fiindcă-i dedea mai mult material poetic ; nicăirea, 
zice d-l Roman, poetul n-a însoţit trecutul de idealuri nepoetice. 
Idealul poetului e sublimul, frumosul, și deci ce ne pasă dacă 
poetul ne descrie acest sublim și frumos în trecut, numai frumos 
să fie; ce ne pasă din ce buruiene a strîns mierea albinelor, bine 
că e dulce. Dacă iubirea cavalerului și a damei din Scrisoarea IV 
e frumos descrisă, atunci tot păcatul lui Eminescu ar fi că, vorbind 

despre ei, a pus data 1400; de-ar fi spus că lucrul se petrece la 
1900, atunci ar fi, după d-l Gherea, perfect fondul scrisoarei. Nu 
trebuie să cerem poetului ca să vază trecutul prin prisma noastră, 
Cam acestea sunt argumentele ce înșiră d-l Roman în patru pu 


gini, pentru a protesta împotriva noastră, cari am găsit un neajuns 


lui Eminescu în convingerile lui şi în idealizarea trecutului. 
„Nicăirea — zice d-l Roman — poetul n-a însoţit trecutul de 
idealuri nepoetice.“ Netăgăduit este că aici e un merit al lui Emi 
nescu, dar tot aici e şi un neajuns, pe care l-am arătat. În artico 
lul despre Eminescu, îmi pare că am spus foarte deslușit părerea 
mea, dar fiindcă n-am fost înţeles, sunt nevoit a alerga la un mijloc 
care poate nu e potrivit din punctul de vedere al esteticei, dar e 
foarte potrivit cînd voim a lămuri bine un lucru și, cum am spus, 
n-avem altă ambiţie. Vom lua deci o pildă, pentru că pildele vor- 
besc nu numai minții, ci şi inimii. Așa, să luăm provinciile noastre, 
cari-s sub stăpiîniri străine... Să presupunem că românii din Tran 
silvania sunt tratați de o mie de ori mai rău decît sunt trataţi în 
adevăr, să presupunem că se poartă cu dînşii ca stăpînii de robi 
cu negrii, pe vremea robiei în America. Să zicem că un poet scrie 
o poemă în care, în versuri energice, spune că asemerea stare de 
lucruri e bună şi dreaptă. Poetul, un om curajos și mindru, însă 
cu instincte sălbatice, cheamă pe magnații unguri la luptă spre 
a împila pe robii români, cari-s născuţi spre a fi robi. Această 
poemă, oricît de frumoasă, de plastică, de energică ar fi ea, va fi 
însă o infamie și nu cred să se găsească o singură revistă în tari 
care s-o tipărească. Fac însă a doua presupunere. Să zicem că este 
un poet omenos, cu sentimente frumoase, un poet care iubește sin 
cer poporul românesc, dar nu cunoaște starea lucrurilor în Unga 
ria, ori, mai bine, care e înconjurat de un cere de oameni cari at 
interes să se pară lucrurile altmintrelea de cum sunt; pe de alti 
parte, poetul nu vede lucrurile petrecîndu-se decît prin prizmi 
acestui cere de oameni. Acest poet scrie o poemă în care relaţiile 
dintre unguri și români se arată patriarhale, blînde, frumoase ; un 
gurii împilători sînt ca niște părinți cari se îngrijesc numai di 
fericirea românilor—copii. Fiindcă, după presupunerea noastră 
poetul e un om bun, blînd şi cu sentimente frumoase, apoi firesti 
că în poemă se vor da pe faţă tot aceleași însușiri. Presupunem c: 
d-l Roman a trebuit să facă o dare de seamă despre această poemi 
Ce ar fi scris d-l Roman ? După ce ar fi citit și înțeles poema, a 
fi făcut, suntem încredințaţi, cam așa. Ar fi scos la iveală talentu 
poetului, plasticitatea formei, ar fi arătat sentimentele frumoase c 
se dau pe faţă în lucrarea artistică, dar fireşte că ar fi adăogat 
„Din nefericire, poetul ori nu cunoaşte deloc, n-a studiat stare 

nenorocită a românilor, ori a fost indus în greşală de oameni in- 
teresaţi, şi de aceea ne dă cu totul alt tablou despre starea româ- 
nilor şi despre relaţiile lor cu ungurii de cum e în adevăr. Această 
greşală e foarte mare, şi cu atît mai rea, cu cît vine foarte la în- 
demînă duşmanilor noștri. Apăsînd, nimicind pe români, ei ar voi 
să aibă totodată, în faţa lumei, nume de binefăcători ai lor, vor să-și 
facă fală la alte naţii, şi astfel să poată zugruma poporul nostru 
fără grijă. Cel mai mare dușman n-ar fi putut să ne facă mai mult 
rău, şi cu cît talentul artistului e mai mare, cu atît face mai mare 
întipărire în felul dorit de dușmanii noștri, cu atît lucrarea lui e 
mai vătămătoare.“ Cam așa ar fi scris d-l Roman și nu s-ar mai fi 
gîndit la faptul că poetul vede lucrurile prin altă prismă decit 
economistul ori decît criticul. 

Și ce-am făcut eu altceva decît ceea ce suntem încredinţaţi 
că ar fi făcut şi d-l Roman în împrejurarea pomenită mai sus ? Şi 
eu am arătat, bineînţeles, pe cît am putut, frumuseţea și plastici- 
tatea formei, o mulţime de sentimente frumoase cari însuflețesc 
pe poet ; dar am protestat împotriva idealizării unei stări de lucruri 
care numai idealizare nu merită. H. Taine, unul din cei mai mari 
istorici moderni și care mai curind poate să fie acuzat de conser- 
vatorism decit de liberalism, zugrăvește cu culori grozave viața 
din veacul de mijloc. După ce înşiră o mulțime de grozăvenii, iată 
concluzia la care ajunge : „Această despoiere şi aceste omoruri de 
slabi, acest negoţ de hoţi și de ucideri între cei tari, această de- 
prindere de a ocări şi de a zugruma legea și dreptatea alcătuiesc 
aproape în tot veacul de mijloc obiceiurile feudale și, după ce-am 
cîntărit cu băgare de seamă bunătăţile și fericirile acestei vremi 
lăudate, aflu că mi-ar plăcea tot atita să trăiesc într-o pădure sau 
într-o potaie de lupi“ 5. 

Alt istoric, Scherr, ne descrie cu cele mai vii culori grozavele 
și dobitoceştile relaţii de iubire în veacul de mijloc. Şi iată, eu, 
are mi-am făcut o idee limpede despre aceste relaţii, citesc un 
poet romantic la care acești lupi feudali sunt zugrăviți ca niște 
viteji „fără frică şi fără pată“, plini de înaltă morală, iar relaţiile 
de iubire apar ca nişte idile frumoase, și în fața acestei minciuni, 
eu, criticul, să n-am drept a pomeni măcar că minciuna e minciună, 
să n-am drept nici să arăt răul ce aduce această idealizare, pe de 
o parte, prin falşificarea faptelor istorice, pe de alta, prin sugera- 
rea de sentimente de respect și de iubire pentru o stare de lucruri 
ce merită numai ura ; n-am drept să spun că din această falșificare 
de fapte istorice, din această sugerare de sentimente nepotrivite, se 


5 Vezi Essais de critique et d'histoire, pag. 8—9 (n.a.). 


pot folosi acele păsări de noapte cari așteaptă vreun chip, dacă nu 
pentru a întoarce carul progresului îndărăt, cel puţin pentru a-l 
opri pe loc, cît mai multă vreme !! D-l Roman găsește că n-am drept 
să fac astfel şi susține că-i „o absurditate“ ! Dar pentru ce ? Poate 
d-l Roman are idei istorico-culturale în privința veacului de mijloc ? 
Atunci bineînțeles ar avea dreptate să ne combată. Nu, în privinţa 
iceasta, d-sa e de acord cu noi. Dar iată pentru ce: „Nu-mi pre- 
tinde mie, poet, să văd trecutul prin prisma dumitale de econo- 
mist; nu pretinde albinei să facă studii prealabile de botanică, 
înainte de a începe să-și stringă mierea“. Iată concepția metafizică 
a artei în toată goliciunea ei, în toată simplicitatea. Prisma poetului 
strămutată în afară de cunoştinţele omenești, poetul asemănat cu 
o albină care zboară de la o floare la alta pentru a strînge mierea ! 
Goethe, pentru a scrie Iphigenia, a studiat ani întregi istoria cul- 
turală a Greciei; Flaubert, pentru a scrie Salammbâ. a studiat 
șase ani istoria Cartaginei și, după d-l Roman, rău a făcut, 
D-sa nu' le cere asemenea jertfă, nu le cere ca ei, artiștii, să vadă 
prin prisma istoriei. lar dacă grecele, în drama lui Goethe, ar veni 
pe scenă cu turnură și grecii în frac, stînd de vorbă la cafe chantant 
și citind gazete, toate acestea n-ar fi nimica, numai frumos să fie 
descriși, numai să fie miere, încolo, de unde a luat-o poetul nu-i 
treaba noastră! Nu vede oare d-l Roman că nu concepția mza e 
absurditate, ci a d-sale? D-l Roman citează următoarea frază a 
mea : „Depărtarea trecutului face să re poate sterge toate trăsătu- 
rile nepoetice“. „Ei bine — zice d-l Roman — dacă depărtarea face 
să dispară părțile nepoetice, lăsaţi pe poet să cînte ceea ce rămine, 
ce-i pare că e poetic.“ Ba nu! Dacă poetul vrea să scrie ceva din- 
tr-o epocă istorică, apoi trebuie s-o cunoască adînc, din punctul de 
vedere istoric, economic și cultural, ca să nu ne spuie minciuni ; iar 
dacă n-o cunoaște, atunci să vorbească despre ceea ce cunoaşte. 
„Dar o poemă care coprinde greșeli istorice, ori ne înfățișează 
sub cu totul altă lumină o epocă istorică, poate să fie însemnată 
din alte puncte de vedere.“ Foarte adevărat! Un critic, tăgăduind 
toate însușirile unei poeme, numai pentru că va fi cuprinzind un 
neadevăr istoric, ar dovedi îngustime de vederi ; dar și un critic 
care, din pricina frumuseţilor formei, n-ar vedea minciuna fondu- 
lui, ar dovedi de asemenea o minte prea îngustă. De altmintrelea, 
această minciună își răzbună stricînd întipărirea ce ar putea să ne 
facă forma. Întipărirea ce ne va face o poemă foarte frumos scrisă, 
dar în care grecele s-ar arăta în turnură și grecii fumînd ţigări de 
Havana, va fi foarte stricată tocmai prin faptul minciunei istorice. 
Şi cînd în public se vor lăţi cunoștințele istorice, economice și cul- 
turale despre vîrsta de mijloc, așa ca fiecăruia să-i fie cunoscute 

limpede relaţiile sociale şi morale din acea epocă, atunci ideile 
romantice din acea vreme ne vor face tot aceeași întipărire ca 
și niște grece din Atena veche, cu turnură. Mai ciudat este că 
d-l Roman, apărînd dreptul minciunei în artă, crede că apără arta 
împotriva mea! Putem cu tot dreptul să-i înturnăm d-lui Roman 
cuvintele d-sale : „Dacă venim însă la d-l Eminescu, nedreptatea 
şi absurditatea e şi mai aparentă“. Aceste cuvinte pe cari ni le 
spunea d-sa nouă, cu mai mult drept i le putem întoarce noi, 
pentru că, afară de toate celelalte, e şi nedrept cu Eminescu. Cînd 
am scris articolele mele despre genialul poet, înaintea mea plutea 
poetul aşa cum îl cunoaștem cu toţii, cel puţin în parte. Un om 
nervos, impresionabil, sărac, cinstit, cult, muncitor ; un om care a 
cîștigat cultura prin muncă, în sfirșit, un om consecvent. Sub în- 
rîurirea unui cerc de oameni și-a format Eminescu convingerile sale 
sociale, filozofice, economice, istorico-culturale, politice și, alcătuin- 
du-și aceste convingeri, el le-a rămas credincios toată viaţa lui. În 
conferinţe publice (Influența austriacă), în viața publică, în timpul 
cît a fost ziarist, ca redactor al Timpului, ca poet, în sfîrșit, el a 
rămas consecvent cu principiile sale. Convingerile lui nu sunt ale 
noastre, ba, în multe privinţi, ale noastre sunt cu desăvîrșire po- 
trivnice celor ale lui ; dar el credea sincer. Cu un asemenea om poţi 
să te lupţi cu toată energia, să-l ai dușman, dar nu poți să nu-l sti- 
mezi, nu poţi să nu simţi că tot ce spune e strîns legat cu totalita- 
tea convingerilor lui. Şi tocmai așa l-am considerat eu. Pentru mine, 
cutare poezie, cutare ori cutare vers chiar n-au fost niște lucruri 
făcute din întîmplare, ci niște produceri necesare, „bucăţi din inimă 
rupte“, după vorba admirabilă a lui Vlahuţă, și bucăți din creieri 
rupte. Pentru noi strofa „Şi cum vin cu drum-de-fier“, din doina-i 
populară, nu-i ceva accidental, care ar fi putut lipsi, după noi 
această strofă e strîns, organicește legată de toate convingerile, de 
toată viața poetului. Cînd zice : 


Și cum vin cu drum-de-fier, 
Toate cîntecele pier, 

Zboară păsările toate, 

De neagra străinătate... 


în aceste versuri se vede jalea și plingerea poetului împotriva civi- 
lizaţiei străine, care, introducîndu-se cu drumul-de-fier, dizolvă o 
stare întreagă de lucruri, de relații patriarhale, alungă poezia pri- 
mitivă, alungă cîntecele pentru a face loc unei stări de lucruri înte- 
meiată pe ban, zgomotoasă și nepoetică, după cum e și zgomotul 

locomotivei. Noi suntem cu totul de altă părere în privinţa acestei 
poezii primitive și patriarhale şi, cu toate protestările d-lui Roman, 
nu vom înceta de a ne lupta împotriva acestei idealizări a unei stări 
de lucruri arhiticăloase și care pentru poetul nostru se părea plină 
de cîntul păsărilor. Dar nu-i vorba de noi, ci de Eminescu, şi el așa 
credea, așa simțea și așa zicea. Așa-i cu toate poeziile lui Eminescu. 
Nu-i ceva accidental cînd el, în satira lui, în termeni nu tocmai poe- 
tici, dar foarte tari, ocărăște pe reprezentanţii mișcării liberale și 
mai ales pe C. A. Rosetti; nu-i ceva accidental cînd poetul gîn- 
deşte cu drag şi cu miîndrie la vremea lui Mircea cel Mare, dîn- 
du-ne-o ca ideal față cu vremea de azi; nu-i ceva accidental, în 
sfîrşit, cînd Eminescu zugrăvește cu culori vii şi idealiste iubirea 
de pe la 1400; toate acestea se ţin, sunt strîns legate de convin- 
gerile, de concepţiile politico-sociale ale poetului, sunt strîns le- 
gate de toată viața lui. Acela care ar fi zugrăvit iubirea ideală de 
la 1900, poetul acela ar fi avut alţi creieri, alt sistem nervos, alte 
convingeri, altă creştere, alt mijloc înconjurător, în sfîrşit, ar fi 
fost altul şi nu Eminescu. Cînd am scris articolele mele despre 


dînsul şi am avut înaintea mea volumul lui de poezii, am privit 
acest volum ca productul, ca rezultatul unei vieţi întregi de gîn- 


dire, de luptă, de suferință ; acest product, pentru mine, are ră- 
-dăcini adînci în inima şi creierii poetului, şi plecînd de la acest 
product am vrut să mă strecor în inima şi creierii lui, pentru a 
vedea și a pricepe rădăcinile, firele prin cari se ţine creațiunea ar- 
tistică de poet, am vrut s-o pricep și s-o explic la alţii. Am reușit 
oare pe deplin ? Desigur că nu. Și chiar am declarat că în privința 
aceasta nici nu mi-am închipuit să reuşesc pe deplin. Reușit-am 
măcar în parte ? Nu ştiu, asta s-o judece cititorii, nu eu. Dar ceea 
ce știu este că am fost corect lucrind astfel. Am fost corect cînd 
am privit volumul de poezii nu ca o jucărie, ci ca rezultatul și ex- 
primarea unei vieţi întregi, am fost corect cînd am privit pe poet 
ca pe un om viu; am fost corect, în sfîrşit, fiindcă am vorbit de 
poetul-om. Şi în faţa acestei concepţii a mele : poetul-om, d-l Ro- 
man pune concepţia sa: poetul-insectă ! Poetul-fluture, poetul-al- 
bină, care zboară de la floare la floare pentru a strînge miere și a 
ne desfăta ! Iată cum pricepe d-l Roman pe poet ! Şi exemplul d-lui 
Roman cu albina nu-i o scăpare din vedere, ci exprimă foarte bine 
ceea ce înțelege d-l Roman prin poet. Şi în adevăr, dacă poetul nu 
pune în creaţiunea sa toată viaţa, cu toate luptele, suferințele, con- 
vingerile sale, dacă el caută peste tot numai frumosul, îl stringe 
şi îl aşterne pe hîrtie pentru a ne desfăta, ce alta e atunci poetul 
dacă nu un fluture ori o albină ce zboară din floare în floare și 
strînge miere ? Nu-i vorbă, poeţi-fluturi de aceştia sunt destui în 

țara românească : dar a spune așa ceva despre Eminescu ar fi mare 
nedreptate. Şi ce e mai frumos este că d-l Roman, punînd împo- 
triva concepției mele de poet-om concepţia d-sale de poet-insectă 
crede că-l apără pe Eminescu. Dacă Eminescu ar fi răspuns desi- 
gur că ar fi zis: „Scapă-mă, Doamne, de prieteni !* Cum că Emi- 
nescu ar fi zis astfel nu încape îndoială. l (go 


1888 
[Reprodus dint nE, Dobrogeanu-Gherea, Studii 
critice, E.P.L., Bucureşti, 1967, pp. 113—133.] 


MATERIALISMUL ECONOMIC ŞI LITERATURA 


i O descoperire, un adevăr teoretic trebuie să-şi facă drum mai 
curînd sau mai tîrziu, trebuie să pătrundă în constiinta omenească 
oricît s-ar burzului, s-ar împotrivi acei ale căror interese sunt 
amenințate prin teoria nouă. 

Această răspîndire și pătrundere se fac în virtutea însăşi a 
puterei intrinsece ce are un adevăr. O dovadă nouă foarte con- 
vingătoare, e teoria materialismului economic. Primită de la în- 
ceput cu tăcere, indiferență sau cu un zîmbet disprețuitor, teoria 
aceasta începe să-și facă drum, începe să influenţeze lucrările 
contemporane de istorie, filozofie, morală, critică literară. 

Teoria materialismului economic constată un adevăr sociolo- 
gic important, că structura economică a societăţii hotărăște, în 
primul rînd, toate celelalte manifestări sociale ale ei, cum e rd. 
ganizația politică, religiunea, credința, morala producţiile ar- 
tistice, 1 

Partea cea mai contestată, și în adevăr cea mai contestabilă 
a acestei teorii, e aceea care privește arta. 

Se pare în adevăr curios că felul de producere şi distribuire 
a productelor economice în societate să hotărască felul manifes- 
tărei artistice. Curios şi straniu, cum sunt stranii toate teoriile 
mari ale veacului. Oare nu e stranie teoria transtormismului prin 
care se stabileşte o înrudire între om cu animalele simple marine 


1 Mai 1 s d t 7, a "3 G 5 t listă 5 
al arg espre aceasta vez br oşura : oncepția materialistă a is- 
p 
toriei (n.a.). f 

si chiar cu masele de protoplasmă din fundul oceanelor, şi care 


arată deci origina umilă și îndepărtată a omului în adîncul mărilor 
și oceanelor ? Şi ca toate teoriile mari, se impune materialismul 
economie cu aceeași siguranţă, deşi nu cu același zgomot. 

Pentru acei cari au pătruns teoria aceasta şi se ocupă cu li- 
teratura şi mai ales cu critica literară contemporană, e foarte in- 
teresant de văzut cum criticii şi lucrările lor mai însemnate, și 
chiar pînă şi articolele din gazetă, mereu şi mereu cad în mrejele 
materialismului economic, de multe ori, nu e vorbă, fără a şti 
că au a face cu o teorie, pe cît de adîncă și roditoare, pe atit și 
de eretică. 

Zilele acestea, un ziar din capitală şi încă un ziar conserva- 
tor, vorbind de seceta literară, de criza literară prin care trecem 
acuma, o pune în legătură, şi încă într-o legătură cauzală, cu criza 
economică. Nu e vorbă, felul cum o face scriitorul în chestie e 
cam naiv. Un cetitor inteligent ar putea să întrebe : „Dar ce are a 
face supraproducţia grînelor și concurența americană în lipsa de 
vlagă, entuziasm şi talent în literatura noastră ?* Această între- 
bare însă n-ar dovedi naivitatea teoriei materialismului economic, 
chiar dacă scriitorul în chestie ar fi cunoscut această teorie, ci 
ar dovedi o greșită aplicare a unei teorii adevărate. 

Legătura între criza economică și criza literară prin care tre- 
cem acuma ar trebui de stabilit cam astfel : 

Aceleași cauze economico-sociale, cari în cele patru decenii 
din urmă au creat, dintr-o parte, o puternică clasă burgheză și 
ne-au introdus în rîndul popoarelor civilizate, iar pe de altă parte 
au făcut să se distrugă pădurile, să secătuiască pămîntul, să se 
ruineze gospodăriile țărănești şi să ni se creeze o stare de criză 
economică persistentă, aceleași cauze ruinează talentele, distrug 
vlaga și entuziasmul din toate manifestările noastre intelectuale : 
științifice, morale, artistice. 

Sau cu alte cuvinte: Criza economică și criza literară prin 
care trecem au aceleași cauze economico-sociale, cari au originea 
lor în trecerea României din starea de iobăgie, în starea de bur- 
ghezie. 

Această constatare e cît se poate de importantă și ea nu în- 
chide drumul cercetărilor ulterioare, ci tocmai deschide larg por- 
tile pentru cercetări roditoare. Şi tecria materialismului economic, 
în general, nu e o dogmă religioasă ce ar închide drumul cerce- 
tărilor, ci mai curînd un metod adevărat pentru cercetările şti- 
ințifice. 

Aşa, spre pildă, în cazul nostru special, trebuie să arătăm că 
pricinile economico-sociale, și anume acele de cari vorbim, sunt 

acele cari în primul rînd produc criza literară. Mai departe trebuie 
să arătăm, și aceasta e și mai greu și mai important, cum anumiţi 
factori economico-sociali se reflectează şi se transformă în anu- 
mite producţii literare, sau, mai bine zis, în anumite curente li- 
terare. 


Acest cum e partea grea și critică a oricărei teorii importante, 
el constituie și partea grea şi critică a materialismului economie 
aplicat la studierea literaturei. Acest cum în primul rînd încurcă 
şi pe potrivnicii, dar și pe adepţii teoriilor despre cari vorbim. 
Dar despre aceasta va fi vorba în articolul viitor. 


II 


Acela care vrea să studieze literatura din punctul de vedere 
al materialismului economic trebuie mai înainte de toate să ştie 
să deosibească, printr-o analiză aprofundată, următoarele elemente 
diferite într-o creaţie literară. 

Mai întîi e partea estetică în general, care face parte din do- 
meniul psihologiei generale, pe urmă partea atît de importantă 
personală, specială fiecărui artist Şi, în sfirşit, partea socială, care 


mai ales e în legătură cauzală cu mediul economie al societăţii. 

Această analiză e cît se poate de delicată si grea. După aceasta 
trebuie de arătat cum și în ce fel și în ce mod aceste elemente 
literare sunt influențate de mediul economic. Această lucrare e 
şi mai grea decît cea dintii, pentru aceasta se cer nu numai cu- 
noştinți aprofundate istorice, economice şi literare, nu numai o 
putere de analiză, dar negreşit şi o intuiție artistică, fără de care 
cele mai multe cunoștinţi nu vor fi de ajuns. 

Din nenorocire, mulţi chiar din adepții teoriei în chestie nu-și 
dau deloc seama de aceste greutăți și cred că au rezolvat în fond 
orice chestie literară numai prin farmecul materialismului econo- 
mic, pe care ei îl prefac într-o formulă moartă ; pentru ei, mate- 
rialismul economic e un fel de iarba fierului, prin care se poate 
deschide, fără nici o muncă, toate ușile tainice ale științelor so- 
ciale. Pentru ei, fiecare manifestare literară dintr-o anumită ţară 
și epocă e aşa pentru că structura economică e așa, şi atîta tot — 
ce atita bătaie de cap! 

Procedeul acesta e tot așa de comod și de absurd cum ar fi 
dacă un biolog, în loc de a munci şi a cerceta o viaţă întreagă 
schimbările anatomice, fiziologice, morfologice în scara ascendentă 


a organismelor, s-ar mulțumi să repete cuvintele : transformism, 
selecțiunea naturală, hereditate. 

Transtormismul, darwinismul, mai ales prin aceea iai a 
aşa mare importanță pentru știință, că-i aaisa z ee) pe 
pentru cercetare. E foarte importantă teoria trans ear aa 
arată că speciile ia alb sau egale maia careeli în m 
i sii mai vechi; e imens pi 
ea arată legile ce prezidă la această ea papae: ee 
selecția naturală şi hereditatea, dar aceste ers yi k 
chid, ci deschid drumul cercetărilor ulterioare ; pe baza aiy p 
au de lucrat de acuma-nainte pentru a arăta cum anu SE IN 
schimbările anatomice, fiziologice, morfologice, cari sun gi a 
speciale care prezidă la aceste schimbări gamd. Și fox ae 
lucrare imensă, ce va dura generații, se vor afla alte generalizè 
şi legi nouă de cari nici nu visăm acum. ] ) So 
Í Același lucru e şi cu materialismul economic aplicat la isto- 
ria omenirei în general şi la literatura ei în special. l „Să 

E foarte important de știut că structura bg al a 
tăței hotărăşte în primul rînd felul manifestărilor ei su S 
cum e, spre pildă, literatura, dar această constatare yoy m 
nu trebuie să se prefacă într-o dogmă, ci Într-un metod de ce 
tare ulterioară. În fiecare caz special trebuie de cercetat pi a 
me influențează şi hotărăsc cauzele economice pania. a a 
rare. Aşa, spre pildă, avînd de cercetat literatura im ii na 
de la sfîrşitul veacului trecut şi începutul celui aut că be 
după cum am văzut, de deosebit partea pur patetic şi pa Da 
artistică de partea socială a acestei literattil, penmi s A Bis 
deopotrivă sunt influențate de mediul economic : cea din n: 
puţin și indirect, cea din urmă hotărîtor şi direct. PEN ANEN 

Și tot aşa trebuie de studiat fiecare epocă literară, și 5 a5a 
trebuie de studiat evoluţia literaturei în general. Şi li r iy 
urmă, adecă evoluția literaturei, trebuie studiată în oen i it. 
evoluţia economică și de arătat cum evoluţia economică cor 

ă evoluţia literară. i 
T OA vedem, cîmpul de cercetare care ni se deschide e von y 
imens, și se înţelege că nu un om și nici oO generaţie va să i 
această lucrare. Dar oricît de puţin ar putea să facă bi singu 
cercetător, el trebuie să aibă înaintea vederilor lui problema în 

ă itatea ei. 4 d 
E e îi va fi un stimul puternic de muncă, aceasta p va 

arăta drumul de urmat în cercetări, şi numai aşa va putea face 
ceva — bineînțeles dacă va avea aptitudinile necesare. 

Această teorie atît de roditoare, dacă e înţeleasă ca o metodă 
de cercetare, e stearpă dacă e luată drept dogmă, în acest din 
urmà caz ea adoarme spiritul de cercetare în loc de a-l stimula. 

De aice urmează deci că adepţii materialismului economic nu 
trebuie să-l înţeleagă ca o dogmă, căci protivnicii lui nu trebuie 
Sä acuze teoria pentru greşelile și neabilitatea adepților ei. 


1895 
[Reprodus din: C. Dobrogeanu-Gherea, op. cit; 
ed. cit., pp. 575—580.] 


G. IBRĂILEANU (1871—1936) 


deși nu a elaborat lucrări propriu-zis de estetică filosofică, a adop- 
tat și susținut în studiile sale critice linia teoretică deschisă la 
noi de C. D.-Gherea, militînd pentru un caracter științific, realist 
pozitiv al cercetării literare. Preocupat de problematica socială şi 
naţională a artei, întreprinde generalizări şi conceptualizări care 
depășesc uneori simplul demers critic. Astfel, el a teoretizat într-o 
problemă care se revendică a fi tipică pentru orice abordare filo- 
sofică a artei, și anume, relaţia formă-conţinut. Considerînd că 
separaţia dintre formă şi conţinut „este mai mult o deosebire lo- 
gică“, Ibrăileanu susține că între acestea există un „paralelism 
perfect“, „fiecare stare sufletească avindu-si forma ei corespun- 
zătoare“, idee consonantă cu identitatea croceană între intuitie şi 
expresie, susținută aproximativ cu un deceniu mai tîrziu. pe A 

Fundamentul concepției sale estetice îl constituie ideea în 
conformitate cu care opera literară şi artistică nu este altceva de- 
cit o reflectare specifică a realității, trecută prin temperamentul 
artistului. Acea „formă nouă“ („forma corespunzătoare tempera- 
mentului“), care este capabilă să surprindă în şi prin operă „su- 
fletul poporului“, constituie, pentru Ibrăileanu, criteriul valorii es- 
tetice, garanția existenței acesteia. 

Ibrăileanu se plasează printre cei mai importanți teoreticieni 
ai specificului național românesc, Spiritul critic în cultura româ- 
nească oferind generalizări şi tipologii (realizate printr-un apel la 
investigaţii istorice şi sociologice) semnificative si sub raport es- 
me i a național al literaturii este analizat atît prin prisma 
actorilor obiectivi (condiţiile social-i i ît și 
e dota oa a. social-istorice), cît și a elementelor 

BIBLIOGRAFIE SELECTIVĂ : 


Originalitatea formei (1894) 

imprumutarea formei (1894) 

Spiritul critic în cultura românească (1909) 

Literatura şi societatea (1912) 

Caracterul specific naţional în literatura română (1922) 
Greutățile criticii estetice (1928) 


ORIGINALITATEA FORMEI 


Cînd vorbim despre formă nu trebuie să ne închipuim că avem 
a face cu ceva existent de sine, că ar fi o deosebire obiectivă între 
formă și fond, căci atunci am face o mare greșeală, am cădea în 
metafizică. Deosebirea între formă și fond e mai mult o deosebire 
logică, menită a ne uşura analiza în chestiile de estetică. Din 
punctul de vedere obiectiv ea nu există, căci o bucată literară, o 
poezie, de pildă, nu-i altceva decît exprimarea unei stări sufleteşti 
iar o stare sufletească exprimată e un fenomen pe care îl putem 
descompune numai din punctul de vedere logic, dar nu-l putem, 
în mod obiectiv, tăia în două, în formă şi fond, căci una fără alta 
nu pot exista, şi nimeni n-a văzut nici formă, nici fond separate. 

Ceea ce noi numim formă e chipul de a exprima cutare sau 
cutare stare sufletească, cu alte cuvinte chipul în care se mani- 
festează în afară o stare sufletească oarecare... 

Dacă este așa, atunci e evident că între ceea ce numim formă 
și între fond există o legătură, un paralelism perfect, că orice 
stare sufletească își are şi forma sa corespunzătoare. 

Aceasta e așa de adevărat încît, dacă analizezi o poezie, vezi 
imediat că măsura, ritmul se schimbă necontenit, după cum se 
schimbă și starea sufletească. Luaţi Satira a IV-a a lui Eminescu 
și veţi vedea că la început, unde ni se descrie o sară admirabilă, 
liniştită, ritmul e şi el lin; mai apoi cînd ni se descrie convorbi- 
rile amoroase și pătimaşe, ritmul e şi el repede, neînfrînat. 

Este sigur că Eminescu nu s-a gindit să întrebuințeze anume 
aceste variaţii de ritm, ci ele au ieșit inconștient, pentru că așa 
cereau stările sufleteşti corespunzătoare. 

Şi dacă în aceeaşi poezie forma variază paralel cu fondul, 
adică, dacă în aceeași poezie nuanțele de stări sufletești se mani- 
festează fiecare așa cum este, apoi e învederat că un temperament, 

un poet al cărui suflet e o combinaţie de stări sufleteşti deosebite 
de ale altor poeţi, va trebui numaidecît să-şi aibă forma sa deose- 
bită, corespunzătoare cu felul stărilor sale sufleteşti. Vorbesc, 
bineînţeles, de un poet sincer, adecă de un poet care toarnă în 
versuri simţirea sa fără nici o meșteşugire, fără nici un calcul. Un 
asemenea poet nu va putea împrumuta forma, căci sentimentele 
și ideile fiind izvorite din propria-i personalitate, nefiind calcu- 
late, cîntărite, căutate, se vor manifesta conform cu ele însăși, deci 
într-o formă proprie. 

Aceasta nu este o concluzie căpătată numai prin deducţii, ea 
concordează perfect cu realitatea. Dacă luăm poezia noastră cea 
mai de dincoace, vom observa că cele spuse mai sus se ilustrează 
perfect. Eminescu a fost un mare poet, el a avut un temperament 
puternic, a fost de o sinceritate fără samăn, n-a meșteșugit, n-a 
calculat — şi Eminescu a venit cu o formă nouă, forma corespun- 
zătoare temperamentului său. După Eminescu, în timp şi în va- 
loare, cităm pe Beldiceanu și Coșbuc, care au venit de asemenea 
cu o formă proprie. 

Între Eminescu şi aceştia, din punctul de vedere cronologic, 
mai avem şi alți poeţi de talent, care n-au adus o formă proprie. 
Aceasta însă nu răstoarnă întru nemica cele spuse de noi mai sus, 
dimpotrivă, atunci cînd vom arăta gradul talentului lor, m ce 
constă el, şi cauzele lipsei de formă originală la ei, atunci, zic, 
se va vedea că, departe de a răsturna, această lipsă de formă ori- 
ginală întărește și întregeşte cele spuse de noi mai sus. [...] 


[Articol publicat în rvenimentuL literar, nr. 29, 
1894. Reprodus din: G. Ibrăileanu, Studii lite- 
rare, Ed. Tineretului, București, 1962, pp. 69—71.] 


ÎMPRUMUTAREA FORMEI 


În Originalitatea formei din numărul trecut, am spus că îm- 
prumutarea formei nu e un fenomen ce ar răsturna explicaţia 
noastră în privința legăturei dintre formă și fond, dar că, dimpo- 
trivă, această împrumutare întărește încă această explicaţie. 

A Pentru a vedea aceasta, vom analiza eminescianismul, şi ară- 
tind pricinile lui, vom înțelege de ce împrumutarea formei nu răs- 
toarnă cele spuse de noi în articolul trecut. 

1 i ati at sînt de două feluri: cei fără talent și cei cu 
alent. 

Acei care nu-s poeţi, adecă simplii muritori, nu zic că nu vor 
fi simțind nemica, căci toți oamenii simt mai mult ori mai puţin 
și toţi au simţămîntul frumosului, dar simţirea lor n-atinge gradul 
acela de la care mai în sus începe a fi poet cineva. Toţi simţim, 
dar nu toţi simţim așa de tare ca să putem fi poeţi. 

Aceşti poeţi eminesciani, fără darul poeziei, cetind pe Emi- 
nescu şi găsind într-însul expresia tendinţelor şi simţămintelor 
lor, devin admiratorii marelui poet, fireşte. Pînă aicea ajungem 
toţi. Însă unora dintre noi, muritori de rînd, ne vine şi nouă gustul 
să facem poezii, şi cum Eminescu a întrupat așa de frumos tot ceea 
ce am putea spune noi, începem să parafrazăm bucăţi de ale lui 
și iată-ne poeți! Aşa că nu numai cuvîntul e de vină — cum cred 
unii —, adecă nu numai muzica eminesciană e aceea care robește 
pe aceşti tineri, ci şi fondul. “Căci dacă ar fi vorba numai de cuvînt, 
atunci n-am putea explica 2minescianismul, pentru că cuvinte au 
mai avut și alți poeți, nu numai Eminescu... Se pare că-i la mijloc 
domnia -uvîntului numai pentru că aceşti eminesciani nu spun 
nemica decît cuvinte, chiar cînd paraifrazează pe Eminescu ; însă 
pricina eminescianismului nu-i pur și simplu cuvîntul. 

Şi — observ în treacăt! — în această domnie nu numai a 
cuvîntului, ci şi a fondului, găsim noi un argument puternic și 
hotărîtor pentru explicarea socială a poeziei lui Eminescu : această 
putere a fondului lui asupra tinerimii vine de acolo că el a în- 
trupat aspiraţiile și simțirile unei întregi pături, pe care apoi a 
robit-o sieşi. 

Din cele zise mai sus, vedem clar că această specie de emi- 
nesciani luînd fondul iau şi forma corespunzătoare, deci pînă aicea 
nu se contrazic întru nemica cele spuse de noi în articolul trecut, 
ci tocmai se întăresc. 

Avem însă o altă specie de eminesciani, eminescianii talen- 
taţi, adecă temperamente poetice. 

Dacă cercetăm lucrările acestora, atunci vedem că fondul lor, 
ceea ce simt ei, deși mai mult sau mai puţin original, e întru tot 
de soiul simţirii lui Eminescu, cu alte cuvinte sufletul acestor 
poeţi e un rezultat în acelaşi chip al aceloraşi împrejurări sociale. 

Dacă acești poeţi ar trăi fără să se cunoască unul pe altul și 
fără să fi cetit pe Eminescu, este evident că ei ar fi întrupat sim- 
țirea lor fiecare într-o formă proprie : poetul A în forma X, 
poetul B în forma Y etc. ... 

Însă fiindcă ei toți au cunoscut pe Eminescu, au căzut jertfe 
lui, pentru că ei au găsit la dînsul o formă, care pe lingă că e 
superioară formei ce ar fi creat-o, dar încă şi perfect corespunză- 
toare cu sentimentele lor, căci, cum am spus, aceste sentimente 

sint de soiul celor ale lui Eminescu. Acest fenomen, împrumutarea 
formei, este foarte natural și simplu : cînd vrai să întrupezi ceva 
într-o tormă frumoasă, dacă un lucru de soiul acestui ceva a fost 
întrupat de un altul mai mare decît tine, numaidecît îti va veni 
în gînd chipul, mijloacele cu care cel mai mare decît tine a ex- 
primat lucrul asemănătoriu cu acel ceva al tău, și atunci vei îm- 
prumuta forma, chipul de exprimare al celui mai mare decît tine. 

Așa că un poet, care simte ca și Eminescu, ar trebui să aibă 
un temperament foarte puternic, adecă să fie un poet mai mare 
decît Eminescu sau cît dînsul, ca să poată avea o formă proprie. 
Almintrelea, dacă are o forță mai mică, nu va putea fi indepen- 
dent, va trebui să cadă rob lui Eminescu — cum se şi întîmplă. 
Un poet, însă, care are altfel de lume sufletească, cum e Cosbue 
ori Beldiceanu, n-are nevoie, pentru a avea o formă proprie, să 
fie de talia lui Eminescu — deosebirea de fond îi garantează ori- 
ginalitatea formei. 

Din aceste cîteva cuvinte de mai sus se vede bine că împru- 
mutarea formei nu conirazice ideea expusă de noi în numărul 
trecut că : orice fond își are și forma corespunzătoare, căci, după 
analiza de mai sus, vedem că fondul eminescianilor nu-i deosebit, 
că ei împreună au un fond, ca să zic așa colectiv, a cărui formă e 
a celui mai talentat, a lui Eminescu. 

Pentru a încheia, vom rezuma ambele articole : 

O lucrare literară, din punctul de vedere psihologic, e expri- 
marea unei stări sufleteşti. Cum e starea sufletească e și forma. 
Un temperament sincer, puternic, deosebit de alte temperamente, 
va avea o formă originală. Un temperament mai slab va împru- 
muta forma simţirilor sale de la un alt temperament mai puternic, 
asemănător, care a găsit cea mai frumoasă formă pentru feliul de 
simţire al acestui feliu de temperamente... 


[Articol publicat în :zven: meniu: «xeran, nr. 30, 
1894. Reprodus din vol. cit; ed. cit. pp. 72— 
74] 


„REPRODUCEREA“ REALITĂŢII 


Am vorbit altă dată (Cronica literară din nr. 2 a acestei re- 
viste) de aprecierea realităţii de către scriitor, de atitudinea scriito- 
rului față de viața zugrăvită în opera sa, față de realitatea trans- 


plantată în opera sa. Am arătat că în acea atitudine găsim toată 


A 


personalitatea poetului, cu atît mai mult cu cît are una mai pu- 
ternică. Melancolia rasei anglo-saxone în Shakespeare, orgoliul 
acelei rase în Byron, umorul în Swift ; individualismul ca protes- 
tare împotriva turtirii individului de către societate în Ibsen; 
despreţul pentru viața măruntă şi prozaică a „burghezului“ în 
Flaubert ; lipsa de idealism, religia plăcerii şi deci frica de moarte 
în Maupassant ; religia suferinţei şi disprețul pentru normalitate 
în Dostoievski etc. 

Dar cum redă „realitatea“ un scriitor ? Care realitate ? 

„Realismul“, zugrăvirea realităţii pentru realitate, concepţia 
unui scriitor-placă fotografică, n-a fost susținută nici de cei mai 
încăpăținați „realişti“, pentru că această ipoteză e în dezacord cu 
principiile elementare de psihologie. Nici chiar vechea concepţie 
psihologică asociaționistă, care consideră pe om ca un receptacol 
pasiv de senzaţii, nu poate justifica această teorie a artei, pentru 
că chiar acea concepție psihologică susține că senzațiile şi aso- 
ciațiunile lor sînt determinate de ceea ce se numește masa aper- 
ceptivă a individului, masă care variază de la om la om, care, 
deci, imprimă o personalitate asociaţiilor. 

Dar teoria aceasta psihologică e părăsită azi. Nu e locul aci 
să intrăm în detalii psihologice, vom aminti numai de marea în- 
semnătate ce o are azi în concepțiile psihologiei spontaneitatea 
individuală. 

Organul nostru psihic selectează, alege şi combină absolut, 
într-un chip personal, deci original. Teoreticienii artei pentru artă, 
care consideră pe scriitor ca o pînză pe care se așază, fără prefe- 
rinta lui, imaginile lumii dinafară, vorbesc în numele unei con- 
cepții psihologice care n-a existat nicicînd, pe care n-ar putea-o 
primi nici ei. Teoria artei pentru artă nu este concluzia teoriilor 
lor psihologice. Teoreticienii artei pentru artă, dacă ar căuta să-şi 
justifice teoria lor prin psihologia pe care 'au învăţat-o în şcoli — 
fie și vechea psihologie —, n-ar putea-o face. 

Și de aceea nici „realiștii“ cei mai încarnaţi n-au putut să nu 
recunoască colorarea realităţii de către personalitatea scriitorului. 
„Arta — zice Zola, care a fost un sectar al naturalismului şi un 
estetician nul (deși d. Maiorescu îl citează ca autoritate) — este 
un colt de natură trecut printr-un temperament.“ În contra artei 
pentru artă ajunge și atîta, dar din punct de vedere al adevărului, 
nu e complet. 

Ce „colţ“ ? 

Acest „colț“ nu este oricare, ci variază de la un scriitor la 
altul. Mi se pare că Amiel e acela care a spus că un peisaj e „un 

état d'âme“, o stare sufletească. Şi acest pătrunzător analist de 
sine însuşi știa bine ce vorbeşte... 

Orice operă de artă, romanul ca şi poezia lirică, ca şi drama, 
este expresia unei concepții asupra vieţii — o filozofie a stărilor 
sufleteşti, o „philosophie d'états d'âmes“. 

În Ibsen e un Nietzsche temperat, deci sănătos, în Maupassant 
e un Taine, chiar un Schopenhauer mai obiectivist. Da, poetul, 
aci, e mai obiectivist decît filozoful. 

Şi, dacă este aşa, atunci e clar că poetul nu numai va percepe 
realitatea conform cu temperamentul său, dar încă va selecta, va 
alege din realitate ceea ce, într-un sens sau altul, va fi expresia 
sentimentalităţii sale, justificarea sentimentalităţii sale. 

Un Ibsen va alege acele conflicte între pornirile individului 
și morala socială, în care individul are dreptate (Stilpii societăţii, 
Nora etc.); un Zola va alege, de pildă, acel aspect al amorului, 
în care bestia ucide omenescul (Une page d'amour); un Dostoiev- 
ski va alege acele conflicte, în care individul normal triumfează 
prin stupiditatea-i asupra celor anormali (Idiotul) etc. 

Să iau din literatura noastră un exemplu de care m-am mai 

ocupat. 
Un critic a pretins că d. Sandu-Aldea nu putea să nu simpa- 
tizeze cu Niţă Miîndrea, în contra ţăranului Doca, pentru că Doca 
e şi reprezintă pe țăranul rău, pe țărănimea aceea care e o pri- 
mejdie pentru acumularea tihnită a bogăției arendăşeşti. Foarte 
bine! Dar cînJ în ţara aceasta sînt tärani care sufăr ei din pri- 
cina arendașilor, şi acest conflict e încă cel obişnuit, alegerea unui 
conflict, şi încă a celui neobişnuit, în care ţăranul e cel vinovat 
şi perzistența, frecvența în alegerea acestui fel de conflict nu este 
sienificativă, cum e significauivă la ibsen alegerea conflictelor în 
care individul are dreptate ? 

Vă închipuiţi pə Ibsen alegind acele conflicte, în care mo- 
rala curentă să aibă dreptate ? Pe Flaubert, alegînd acele conflicte, 
în care „burghezul“ să fie idealizat şi intelectualul ridiculizat ? 
Pe Eminescu ilustrînd egoismul şi stupiditatea omenească într-o 
scenă din vremea și cu participarea răzeşilor lui Ştefan cel Mare ? 
Pe Goga zugrăvind suferința unui „stăpîn“ al gliei din pricina 
văutății unor „clăcași“ ? 

Stâlpii societății e exprimarea unei stări sufleteşti şi a unei 
concepții, ca şi Madame Bovary. Şi de aceea Niţă Mîndrea nu e 
egal cu sine însuși, este significativ pentru starea sufletească a 
d-lui Sandu-Aidea. 

Artistul e un om, un om mai puternic decît noi, cu preferinli 
si cu sentimente mai adînci decît noi, şi — încă o dată! — nu 
numai că ne vom permite, dar vom socoti ca o datorie a noastră 
să-l întrebăm ce fel de om e, să vedem ce „realitate“ îl atrage 
și cum o apreciază. 

Cele ce spunem aice nu sînt concepţii arbitrare ale noastre : 
sînt concluzii inevitabile ale primelor elemente de psihologie care 
se găsesc în tratatele elementare ale acestei ştiinţe. 

Că preferăm unui vir dicendi peritus — este şi aceasta mare 
lucru : talentul — pe un vir bonus dicendi peritus — aşteptăm 
încă pe acela care să ne-o reproşeze. 

[Articol publicat în Viața românească, nr. 5, 
1906. Reprodus din vol. cit, ed. cit., pp. 69— 
Tia] 


SECTIUNEA A Il-a 
Deceniile 2-5 ale secolului XX 


Ne-am oprit în această a II-a secţiune la texte aparţinînd de- 
ceniilor 2—5 ale secolului nostru, unele din ele fiind mult soli- 
citate cu ocazia particularelor sau mai generalelor evaluări sau 
reevaluări de mai tîrziu, în timp ce altele au fost incluse tocmai 
pentru tema noastră. După cum se știe, este perioada în care au 
fost elaborate și au devenit cunoscute „Estetica integrală“ a lui 
Mihail Dragomirescu, Estetica lui Tudor Vianu, ambele, „arhitec- 
turi“ spirituale înălțate sub lumina şi din perspectiva filosofiei, în 
care E. Lovinescu și G. Călinescu realizează viguroase lucrări cri- 
tice, simultan şi în corelație cu demonstrarea „imposibilității“ unei 
estetici „științifice“ (punct de vedere esenţial impresionist). Tot 
acum Lucian Blaga scrie Filosofia stilului şi Trilogiile propunînd 
o viziune proprie asupra artei (în special prin categoria de stil), 
iar Camil Petrescu încearcă să impună metoda fenomenologică în 
cercetarea estetică ; de asemenea, este etapa în care au apărut lu- 
crări de sinteză cum sînt cele datorate lui Liviu Rusu. ] 
Florian și Mihai Ralea. Privită din perspectiva raportului esteţică- 
filosofie, este şi secvenţa istorică foarte bogat diversificată în di- 
recţii şi puncte de vedere extrem de variate. Pentru a da un sin- 
gur exemplu, celebra triadă tradiţională adevăr-bine-frumos este 
nuanțată prin ideea comunicabilităţii valorilor și a nelimitabilităţii 
lor absolute. În ceea ce ne privește, am încercat să oferim citi- 
torilor o imagine pe cît posibil integrală, coerentă, alegînd capi- 
tole, studii, fragmente reprezentative pentru autori și problematică. 

Astfel, se poate urmări — de la definiția dată de Petre Andrei 
frumosului ca o „noţiune corelată cu noțiunea subiect“ (în studiul 

ce deschide secţiunea) și pînă la circumscrierea domeniului este-- 


ticii, a momentelor de întemeiere a acesteia, în studiul lui Ale- 
xandru Dima, care „încheie“ perioada — o bogată paletă tematică 
subsumabilă interogațţiilor fundamentale ale filosofiei artei. Din 
motive de spaţiu, pe de o parte, şi pentru că o prezentare generală 
s-a făcut în cazul fiecărui autor, restrîngem trecerea în revistă, 
indicînd succint doar ideile centrale, ce pot fi reliefate. Astfel, 
reținem : a) trăsăturile, caracteristicile „esteticii integrale“ şi de- 
finiția frumosului, după Mihail Dragomirescu; b) celebrele de- 
monstrații călinesciene din Principii de estetică, referitoare la sta- 
tutul incert al esteticii ; c) argumentele lovinesciene atît de des 
evocate asupra imposibilității unei estetici „științifice“ și a posi- 
bilității unei „istorii a esteticii“ ; d) profundele și unitar-sistemati- 
cele teoretizări aparţinînd lui Vianu și Blaga, cu privire la carac- 
terele comune sau trăsăturile distinctive ale artei şi filosofiei 
(Vianu, spre exemplu, afirmă în Semnificația filosofică a artei : 
„Sistemele filosofice cele mai fericit închegate se compromit odată 
cu progresele experienţei sau cu noile cuceriri ale științei parti- 
culare [...] Arta singură manifestă un echilibru al organizării ei 
pe care nimic n-o ameninţă şi nimic n-o corupe [...]“ Iar Blaga 
notează în aceeaşi problemă : „intenţiile, cu care filosoful și ar- 
tistul calcă nu sînt [...] aceleași [...] Arta invită personalitatea la 
dezlănțuire. Filosofia o pune la încercare, ridicîndu-i în faţă con- 
ditiile grave ale unei norme impersonale...“) ; e) elementele defi- 
niției operei date de Vianu în Postume (i. Produsul, 2. unitar și 
multiplu, 3. înzestrat cu valoare, 4. obținut prin cauzalitate finală, 
5. al unui creator moral, 6. dintr-un material, 7. constituind un 
obiect calitativ nou, 8. original imutabil şi 9. ilimitat simbolic); 
f) caracterizarea în spirit neoclasicist a frumosului în cadrul siste- 
mului de valori ca sinteză a binelui şi adevărului (Liviu Rusu); 
g) caracteristicile metodei fenomenologice aplicate domeniului ar- 
tei în accepţia conferită de Camil Petrescu ; h) esența frumosului 
şi artei așa cum apare aceasta din acutele şi coerent elaboratele 
considerații din Metafizică și artă, lucrare mai putin cunoscută a 
Jui Mircea Florian ; i) percutantele analize ale lui Ralea din Men- 
talitatea estetică şi timpul nostru, dedicate mutaţiilor survenite în 
arta şi estetica contemporană ş.a.m.d. 

Din cuprins nu puteau lipsi nici contribuţiile referitoare la 
raportul de intersecţie dintre estetic-etic și științific (vezi, în afară 
de Vianu, Blaga, Liviu Rusu, Mircea Florian, Alexandru Dima, și 
fragmentul din Existenţa tragică a lui D. D. Roşca), sau proble- 
mele legate de autonomia esteticului în formularea unui critic de 
talia lui Paul Zarifopol. 

